
PROOEMIUM 


Concilium Vaticanum, Const. Dei Filius, cap. 4, edi- 
xerat: « Neque enim fidei doctrina quam Deus revelavit, 
« velut philosophicum inventum proposita est humanis 
«ingeniis perficienda, sed tanquam divinum depositum 
* Christi sponsae tradita, fideliter custodienda et infalli- 
«biliter declaranda. Hinc sacrorum dogmatum is sensus 
« perpetuo est retinendus, quem semel declaravit sancta 
«mater Ecclesia, nec unquam ab eo sensu, altioris in- 
«telligentiae specie et nomine, recedendum . Tum. ca- 
none 3? de fide et ratione: « Si quis dixerit, fieri posse 
*ut dogmatibus ab Ecclesia propositis, aliquando secun- 
« dum progressum scientiae sensus tribuendus sit alius ab 
leo quem intellexit et intelligit Ecclesia, anathema sit». 

Nihilominus, ex adverso nunc insurgit schola nova, 
viam a Gunthero saeculo proxime elapso initiatam pre 
mens, quae kantianam et plane rationalisticam evolutio- 
nem nostrae religionis asserit; quae ponit mutationem 


dogmatis de forma in fonnam et de sensu in sensum, 
secundum varias conditiones medii et successivos intelle- 


ctualis culturae status: quae totum complexum doctrinae 


b PROORMIUM 


Christianae, utpote foetum et elaborationem quamdam 
humanae rationis sub pressione cordis et sensus religiosi 
in motu continuo atque indefinito esse ait; quae demum 
in duobus famosis libellis recentis publicationis, suam 
crudam et plenam expressionem obtinens, Patres, Docto- 
res,Pontifices, universamque omnium aetatum Ecclesiam 


insolente et superba provocatione quasi in certamen iam 


adducit dicens: «Fides non habet in terris mansionem 


permanentem, sed semperindiget transitoriis tabernaculis. 
Frustra autem conarentur eam retinere in formis iam anti- 
quatis.quae aliimentalitati accommodatae, nihil plus nunc 
esse possunt quam veneranda monumenta temporis acti. 
Nunc enim, in praesentibus intellectualis culturae condi- 
tionibus, possibile amplius non est homini iudicanti se- 
cundum criteria vel solius sensus communis, conciliare id 
quod videt et legit in Scriptura, cum eo quod theologi 
nostri videntur affirmare de eiusdem Scripturae veritate 
universali et absoluta. Possibile amplius non est, conci- 
liare historiam doctrinae Christianae cum eo quod theo- 
logi nostri videntur asserere de perpetua eius ac semper 
perseverante identitate. Possibile amplius non est, conci- 
liare sensum naturalem textuum evangelicorum, etiam 
maxime authenticorum, cum eo quod theologi nostri do- 
cent aut docere videntur circa conscientiam et scientiam 
lesu Christi. Possibile amplius non est retinere, ut adae- 
quatam oeconomiae salutis, theoriam conceptam in igno- 
rantia historiae hominis super terram, et historiae reli- 
gionis in humanitate ipsa, etc. Ideo, tandem aliquando, 
tempus est ponendi in tuto vacillantem undique fidem 
circa auctoritatem Scripturarum, ostendendo quid revera 


sint Biblia, et quale veritatis genus oporteateis attribuere. 


PROOEMIUM 1 


Tempus est ponendi in tuto vacillantem fidem de redem- 
ptione et salute, quaerendo sub' formulis seu ideis nunc 
mortuis principium incommutabilis veritatis quod profun- 
de in eis latet, et notionem demum intelligibilemearumquas 
Christus habet partium in morali regeneratione humani- 
tatis. Tempus est ponendi in tuto vacillantem fidem de 
resurrectione Salvatoris et praesentia eius eucharistica, 
penetrando magis mysterium Christi immortalis, peren- 
niter viventis in Deo et in opere suo, etc. Tempus deni 
que est ut Ecclesia catholica serio recogitet quod a longo 
jam tempore non satis timuit scandalizare doctos; et quod 
catholicismus ipse fatali ruinae reservatur, quamdiu prae- 
dicatio eius videbitur imponere mentibus conceptionem 
mundi et historiae discordem ab ea quam proxime ela- 
psorum saeculorum laborrestituit ; praesertim vero, quam- 
diu fideles retinebuntur in formidine offendendi Deum, 
cogitando et admittendo in ordine philosophico, scienti- 
fico, et historico, conclusiones et hypotheses quas theo- 
logi medii aevi non praeviderunt» f. 

Sane vero, non potuisset excogitari negatio magis 
radicalis omnium principiorum ac regularum fidei Chri- 
stianae catholicae. Devenitur enim, non solum deductione 
logica, ineluctabilique consequentia, verum etiam formali 
et diserta auctorum confessione, usque ad categoricam 
negationem omnis revelationis, id est verae et proprie 
dictae locutionis Dei. Sed haeresis ista, si tamen adhuc 
haeresis dici potest, non statim induit completam formam 
sub qua nunc sese prodit Primas radices habuit in falso 

() slufoiir d'un petit livre. Introd. pag. xxxur-xxxv. Sed non 


immerito forsitan tibi videbitur quod tempus praesertim esset, ut illi 
superhomines a tanta arrogantia tantaque inflatione cessarent. 

conceptu traditionis catholicae, quasi nimirum traditio 
ista esset reposita in nudo et simplici facto humano hi- 
storico, cuius testimonia possent et deberent tractari se- 
cundum eadem criteria, easdemque regulas, nec plus nec 
minus, ac caetera quaecumque antiquitatis monumenta. 
Hinc prodiit sic dicta methodus historico in studiis theo- 
logiae positivae; qua methodo informati, nonnulli eruditi 
visi sunt sibi deprehendere manifestam oppositionem 
inter sensum dogmatis apud vetustiores Patres, praeser- 
tim antenicaenos, et sensum quem posterioris aevi Con- 
cilia et Doctores amplexi sunt. Hinc consequenter rein- 
troductus in re dogmatica progressus ille Guntherianus 
a Concilio Vaticano iam confixus, addita solum quadam 
novitatis specie ex theoria evolutionis, quae post Darwi- 
nium, tantum ubique favorem obtinuerat, et originem dedit 
notioni fidei, ut aiunt, viventis, id est fidei quae prius in 
quodam germine continebatur, ac deinde, quasi ex ovo 
progrediens, et a specie in speciem transiens, Darwinian! 
animalis instar, per selectionis viam et sub influxu medii 
ambientis, sese semper transformat in melius. Ne autem 
quis sollicitus forte esset de modo conciliandi eiusmodi 
theoriam cum catholicis principiis de infallibilitate tradi- 
tionis seu magisterii Ecclesiae, opportune resuscitatus est 
is quem Guntherus ediderat, conceptus veritatis relativae. 
Veritatem porro relativam dicunt, per oppositionem ad 
veritatem simpliciter, ad quam fuit hactenus, prout adiun- 
ctorum possibilitas ferebat, maior minorve approximabo, 
longe tamen, longeque distans ab incognita veritate ab- 
soluta, suo forsitan tempore revelanda. Sed cum a veri- 
tate relativa facilis iam descensus pararetur ad negatio- 
nem omnis veritatis obiectivae,ideo ulterius progredientes 

eruerunt ex officinis philosophiae kantianae ideam dogma 
tismi nu.r. , . m.u dogmatis quod nihil plu-, est quam ujh- 
iectiva elucubratio intellectus sub determinatione volun- 
tatis. Tandem ventum est ad systema completum quod 
in praecitato opere L 'Évangile el l'Église sub compendio 
exponitur. In quo quidem, Trinitas, Incarnatio, Redemptio. 
Ecclesia, Sacramenta, omnia demum dogmata nostra, 
prout et in quantum nunc a nobis creduntur, non aliud 
sunt quam ideae mysticae pro certa evolutionis phasi. In 
quo etiam, critica historica et fides ita comparantur inter 
se, ut nunquam sibi invicem contradicere queant, eo quod 
fides est de praesenti forma quam induit idea Christiana, 
critica vero versatur circa formas omnino ^diversas quae 
in origine erant. 

De his igitur per ordinem agere propositum inten- 
tionis est, et primo de eo quod toti theoriae liberam 
aperuit viam, hoc est, de erroneo conceptu traditionis. 
Et quia erroneus conceptus non innotescit nisi per prin- 
cipia vera, circa haec ipsa principia, in limine disputa- 
tionis vertenda est mentis consideratio. 


CAPUT PRIMUM 
DE CATHOLICO CONCEPTU SACRAE TRADITIONIS 


« Bonum depositum custodi per Spiritum 


a Sanctum qui habitat in lobi -. 
( Tm. lra) 


! Multifaiam multisque modis olim Deus loquens pa- 
«tribus in prophetis, novissime diebus istis locutus est nobis 
«in Filio » Haec apostolus, brevi quidem sermone, sed adae- 
quata sententia comprehendens totam de integro successio- 
nem catholicae revelationis, a primis initiis usque ad ultimum 
eius complementum. Revelationem enim dicimus omnem 
locutionem Dei ad nos, sive per organum coniunctum quod 
est humanitas hypostatice unita Verbo, sive per instrumenta 
separata, cuiusmodi fuerunt sancti illi Dei homines de quibus 
2 Petr. I-21. Quae etiam locutio terminata est, partim 
ad verbum orale, puta ore ipsius Christi, vel apostolorum 
eius, Spiritu Sancto dictante, sine scripto prolatum ; et partim 
ad verbum scriptum per ministerium hagiographorum tam 
veteris quam novi testamenti. Utroque tamen modo diri- 
gebaturad totam Ecclesiam usque ad consummationem mundi 
futuram. 

Porro in omni verbo, aliud est res seu veritas verbo 
dicta, quae vocari potest verbum sensu obiectivo ; aliud 
vero dictio qua veritas dicitur, quae est verbum sensu formali 
Si ergo sermo sit de rebus seu veritatibus verbo expressis, sit 
non est differentia ulla inter verbum Dei scriptum et orale. 

quia sive uno, sive altero modo expu-.-sac supponantur ve- 
ritates, semper sunt aequaliter a Deo dictae, ac per hoc 
aequaliter quoque ad materiale fidei obiectum pertinentes 
Si autem sermo sit de ipso verbo quo rex elata veritas fuit 
divinitus expressa, sic quaedam occurrit differentia inter unum 
et alterum. Nam verbum scriptum de se est fixum et perma- 
nens, et ideo ipsa dictio Dei, libris semel excepta, eadem 
numero conservari potest et conservatur. Sed verbum orale 
profertur et transit, et ideo ad transmissionem veritatis dictae 
requirit per se dictionem aliam, numero distinctam, quae 
ad originalem se habeat sicut quaedam cius repetitio, seu 
resonantia, seu continuatio per locorum spatia et temporum 
intervalla; quae etiam apud nos generale nomen traditionis 
obtinuit. Hinc ergo factum est ut verbum Dei Oretenus primo 


prolatum consueverit dici traditum, utpote traditioni com- 


missum, et traditione continuandum ac perpetuandum, so- 
leatque sub hac appellatione condivivi contra verbum scri- 
ptum quod in libris sacris continetur. 

Nunc autem dictio seu traditio perpetuans communica- 
tionem oretenus in prima origine factam, dupliciter, excogi- 
tari posset. Uno modo, tanquam traditio de solo facto, com- 
muni nempe rerum humanarum fluxui permissa, et humanis 
causis, humanis curis, humanae industriae relicta, sicut vi- 
dere est in traditionibus historiae, in quibus singuli quique 
pro suo studio et ingenio, operam impendunt ad conser- 
vandum posteritati ea quae de anteactis temporibus me- 
moria digna acceperunt. Alio modo, tanquam traditio non 

de solo facto, sed de iure etiam divino, cui nimirum ab auctore 
religionis nostrae, lege lata, provisum fuisset per institu- 
tionem specialis oeconomiae, constitutionem organi authen- 
tici, perennisque assistentiae promissionem. Et si a priori 
res consideretur, vix ac ne vix quidem credibilis alicui appa- 
rebit prior ille traditionis modus in religione revelata, nisi 
forte credibile ei videri posset, lesum Christum lumen re- 
velationis nobis attulisse, et de pura atque incorrupta eius 
conservatione, efficaci medio non providisse. Eiusmodi enim 

madium efficax, in communi ac mere humana tradition», 
nemo sane agnoscet, qui et de natura conservandorum dog- 
matum et de fragilis nostrae humanitatis conditionibus ae- 
quum iudicium feret. Verum non oportet pro nunc immo- 
rari in considerationibus a priori, sed magis recurrere ad do- 
cumenta positiva, ex quibus demonstranda venit prima et 


fundamentalis propositio quae sequitur. 


ST 


Quod traditionis organum authenticum fuit a lesu Chri- 
sto in sua Ecclesia institutum, hierarchia nempe apostolica 
cum qua affuturum se promisit usque in finem saeculorum. 
Et quod traditio ipsa est praedicatio ab aevo in aevum 
continuata per apostolorum successores sub charismate 
assistentiae Spiritus Sancti, revelationis ab eodem lesu 
Christo eiusque apostolis oretenus primitus acceptae. 


Hic primum recole evangelicam historiam, et quae- 
cumque in ea de originibus christianae doctrinae continetur: 
Quae cum initium accepisset, inquit Heb. II-3, enarrari per 
Dominum, ab eis qui audierunt, in nos confirmata est. Et nota 
illud, enarrari, ac rursus, ab iis qui audierunt. In quo quidem 
compendiose recapitulatur id quod in supradicta historia 
perquam evidens apertumque est : salutiferam scilicet Christi 
doctrinam ab eodem Domino lesu Christo, non editis scriptis, 
sed verbo praedicationis, personali magisterio, vivae vocis 
oraculo prolatam fuisse ac publicatam. Ipse Dei Filius homo 
factus, cum hominibus in terris conversatus, magistri et 
doctoris partes suscepit. Ipse omni populo praecedentibus 
prophetiis in se adimpletis demonstratus, operum et mira- 
culorum velut divinis sigillis comprobatus, denique ut prae 
aliis omnibus audiendus a Patre coelesti in solemni magi- 


sterii initiatione declaratus, «praeceptoris habitu sumpto, 


« bene vivendi rationem nos docuit, ut postea tanquam Deus 

«vitam largiretur aeternam» (^). Et iam opus consumma- 
verat quod dederat ei Pater, iam per triennium in Galilaea 
et ludaca quaquaversus evangelium regni annuntiaverat, 
iam discipulos informaverat, iam sanguine suo novum et 
aeternum testamentum condiderat, et a mortuis redivivus 
parabat ascensionem in coelum. Prospiciens autem peren- 
nitati ac propagationi revelationis quam mundo attulerat, 
eos quos sui operis vicarios relinquebat in terris, his no- 
vissimis alloquebatur verbis: Data est mihi omnis potestas 
in coelo et in terra. Euntes ergo docete omnes gentes, docentes 
eos servare omnia quaecumque mandavi vobis, et ecce ego vo- 
biscurn sum omnibus diebus usque ad consummationem saeculi. 
Novissima, inquam, haec verba sunt Christi, efficaci ordi- 
natione disponentis medium quo revelata sua doctrina ad 
totum mundum, et ad omnes in futurum generationes pro- 
veniret; verba dicta post resurrectionem in solemni ap- 
paritione montis Galilaeae, ad quam, praeter summos apo- 
stolos, convocaverat caeteros discipulos omnes (1), ut tota 
quae tunc erat Ecclesia, testis esset eorum quae ultimo 
mandabat. 

Ibi porro, est (primo) institutio authentici organi tradi- 
tionis. Traditionis dico doctrinae non undecumque sumptae, 
sed a Christo acceptae ; doctrinae non comparandae, sed 
commissae, non acquirendae, sed commendatae ; in qua 
non auctores quaeruntur, sed custodes, non inventores, sed 
fideles dispensatores. Docentes, inquit, servare omnia quae- 
cumque mandavi vobis. Mandavit autem Christus creden- 
dam integram evangelii doctrinam quam ipse personaliter 
praedicaverat dum apud nos conversaretur, et per Spiritum 
Sanctum suum, quoad ultimum complementum, revela- 

turum se discipulis promiserat dicens : « Adhuc multa habeo 

«vobis dicere, sed non potestis portare modo. Cum autem 


(1) Clem. Alex., Cohort, ad Gentes. 
(2) Matth. XXVIII-16, coll. corn. Marc. XVI-7, et i Cor. XV-6. 

«venerit ille Spiritus veritatis quem ego mittam vobis t 
« Patre, docebit vos omnem veritatem » fl). 

Est secundo, institutio organi tradionis quod in "finem 
usque mundi esset duraturum. Ubique enim in evangelio, et 
speciatim apud i Matthaeum, ovvrfAfia d'wvo  consumma- 
tionem mundi huius praesentis, ultimumque Christi adventum, 
et tempus iudicii universalis significat. Nec profecto mu- 
tatur sensus ex hoc quod ad eos qui praesentes aderant, 
dirigitur sermo, quia dirigitur ad praesentes prout in suis 
successoribus semper permansuros. Unde et hic, docendae 
iubentur omnes gentes sine ulla aut locorum aut etiam 
temporum restrictione, et postmodum videmus apostolos 
mandatum Christi exsequentes, substituere sibi alios qui 
acceptae doctrinae custodes essent et doctores per Spiritum 
Sanctum eis communicatum, in eisque manentem (1) ; quibus 
iterum praescribitur ut quod ipsi acceperunt, commendent 
fidelibus hominibus idoneis et alios docere (31; idque, usque 
in adventum D. N. I. C» quem suis temporibus ostendet 
beatus et solus potens, rex regum et dominus dominan- 
tium f. 

Est tertio^ institutio organi traditionis quod inde/ecti- 
bilitatis charismate donatur. Et ecce, inquit, vobiscum sum. 
Nam quid sit, Deum esse cum aliquo, frequentissima et 
notissima Scripturae testimonia demonstrant. Nimirum lo- 
cutio est ubique usitata ad significandam protectionem Dei 
certam atque invincibilem; locutio in qua nullum non im- 
portatur efficacis auxilii genus, et per quam ea asseritur 
assistentia, quae in negotio pro quo promissa est, nullum 
compatitur lapsum, et omnem praecavet ab intento fine 
defectionem. Atqui apostolis, eorumque in perpetuum suc- 
cessoribus promittitur assistentia Christi, non quidem ad 
quemlibet effectum quem forte posset, cum de Dei regno 


(1) Ioan. XVI-12. 
(2) 2 Tim. I-13- 
(3) 2 Tim. Il-a, et Tit. I-5. 


(4) i Tim. VI-14- 

agitur, humana sibi fingere cogitatio; non praecise ad era- 
dicanda omnia vitia, non ad impedienda omnia scandala. 
Imo ista alibi diserte praenuntiantur futura. Diserte prae- 
dicitur quod in agro dominico erunt zizania simul cum 
tritico, et quod utraque crescent usque ad messem. Nota est 
sagena missa in mare quae congregat ex omni genere pi- 
scium. Nota navicula de qua mirum illud observatur, quod 
cum tanta multitudine oneretur et prematur, adhuc tamen 
non submergitur. Notae sunt aliae evangelii parabolae in 
eumdem sensum collineantes. Unde non dicit: Vobiscum 
sum fundantibus regnum consummatae iam 


iustitiae, et 
absolutae iam sanctitatis. Sed dicit : 


Vobiscum sum docen- 
tibus ea quae in evangelii mei revelatione continentur. 
Ergo promissa assistentia, eique respondens indefectibilitas, 
n ordine ad intemeratam traditionem genuinae Christi do- 
ctrinae sino dubio est agnoscenda. 

Est ; quarto institutio organi traditionis, 


et non tantum per intervalla, 


cui continue, 
praedictam assistentium adhi- 
bebit Christus. Nam rursus, non se affuturum esse dicit certis 
diebus, certisque circumstantiis, velut cum condendae erunt 
categoricae fidei definitiones, aut cum oportebit expresso 
decreto corrigere quod prius falso tradebatur, adulteratumve 
iniuria temporum revelationis sensum ad purum restituere. 
Sed, omnibus diebus, inquit. Et quid est, omnibus diebus ? 
là est, in ordinario et quotidiano magisterii ministerio, 
non secus ac in solemniori eiusdem exercitio. Dicendo enim, 
omnibus diebus, omnem prorsus, quantumvis minimam, 
etiam unius diei, removit interruptionem, et nullum de- 
viationi spatium reliquit. Quid est, omnibus diebus ? Id est, 
quovis saeculo, quavis aetate. Transiet aevum ecclesiae pri- 
mitivae, non tam vicinae perspicientur origines, non uno 
quasi ictu oculi licebit seriem successionis mensurare, nu- 
merando manus per quas transmissus est coelestis doctrinae 
thesaurus, et adhuc et semper vobiscum sum. Adhuc et semper 
praesens aderit idem ille Spiritus veritatis qui ab initio ad- 

fuit f. Adhuc et semper, usquedum veniat sanctorum con- 
summatio, reperientur iidem illi a Christo positi pastores 
et doctores, ut non simus parvuli fluctuantes, et circum- 
feramur omni vento doctrinae, in astutia ad circumventio- 
nem erroris (2. Adhuc et semper superstes manebit eadem 
illa apostolica hierarchia, quae ratione indefectibilis tra- 
ditionis accepti a Christo evangelii, columna est et firma- 
mentum veritatis (3). 

<QuintQ. denique, est institutio organi traditionis, non 
cuiuscumque generis, sed per modum oralis seu semper vivae 
praedicationis, — Id quidem in primis demonstrant omnia 
mox dicta de ratione, indole, perennitate constituti mini- 
sterii. Ubi enim, quaeso, in systemate biblico Protestandum 
locus organo illi permanenti, ordinario, perpetuo, cui con- 
tinuo, omnibus diebus, usque in finem saeculorum deberet 
assistere Christus ? Nullus sane, quia deposito semel ab iis 
qui audierant, coelestis doctrinae thesauro in fixo scripturae 
instrumento, nihil ultra agendum remanebat, totumque de 
integro opus docendi omnia quaecumque mandavi vobis, cum 
aevo apostolorum vel virorum apostolicorum necessario 
finem accipiebat. - Id quoque sonant verba docete, prae- 
dicate, sensu obvio et naturali intellecta, cum scriptura non- 
nisi medium artificiale sit, paucis accommodatum, et in adiu- 
torium vel supplementum oralis disciplinae accessorie in- 
troductum. Unde et apostolos, (quos nemo imaginabitur, 
aut mentem Christi nunquam esse assecutos, aut mandato 
eius non paruisse), nihil ex professo scripsisse tanquam 
proprium atque speciale suum munus exsequentes, sed 
tantum occasionaliter, et quasi accidentali quadam ratione 
incitatos, ex certissimo historiae testimonio comper.mus. 
«^Matthaeum scribit Eusebius l. 3 hist. c. 24, ea occasione 
« scripsisse, quia cum praedicasset Hebraeis, et ad Gentes 
«ire pararet, utile judicavit, si iis quos corpore deserebat, 

(1) Ioan. XIV-16. 

(2) Eph. IV-ir. 

(3) Tit. III-15. 

«aliquod memoriale suae praedicationis 


relinqueret. Mar- 
«cum refert idem Eusebius 1. 2, c. 


15, nec sponte sua, nec 
erat, iussum, sed compulsum 
«precibus Romanorum scripsisse evangelium. Lucam idem 
«Eusebius tradit 1. 3, c. 24, 


«a Petro cuius discipulus 


ideo solum scripsisse, quia 
«viderat multos alios temere praesumpsisse ea litteris man- 
«dare, quae non perfecte noverant, ut nimirum nos abstra- 
«heret ab incertis aliorum narrationibus. 


loannem scribit 
«Eusebius ibidem, 


usque ad extremam 


senectutem sine 
«ulla scriptura evangelium praedicasse, 


et addit Hierony- 
«mus in l. de Script. Eccl., tandem eum compulsum fuisse 
«ab Asiae episcopis evangelium 


scribere propter Ebioni- 
«tarum haeresim tunc 


exorientem. Itaque, nisi Ebionis 
«haeresis exstitisset, loannis evangelium fortasse non habe- 
«remus, quemadmodum nec alia tria, nisi praedictae occa- 
«siones oblatae fuissent. Recte enim scribit Eusebius, solum 
«duos ex apostolis duodecim evangelium scripsisse, et eos 
«necessitate quadam ad hoc provocatos. Ex quo manifeste 
«colligitur, apostolos non de scribendo, sed de praedicando 
«primaria intentione cogitasse » il). Adde etiam quod si apo- 
stoli doctrinam suam litteris consignare ex professo vo- 
luissent, certe catechismum aut similem librum in corpus 


doctrinae coalescentem confecissent, cum tamen ipsi vel 


historiam scripserint, ut evangelistae, vel epistolas ex oc- 


casione aliqua, ut Petrus, Paulus, lacobus, ludas, loannes, 


quemadmodum 1. c. Bellarminus adiecit. Signum est ergo, 


et quidem indeclinabile, quod ipsi a Christo positi fuerant 
ad tradendam et transmittendam revelatam evangelii ve- 
ritatem, primo et principaliter per vivam ac personalem 
praedicationem. Si autem apostoli, ergo et omnes eorum in 
perpetuum successores, qui, quod ad praesens attinet, unam 
cum eis personam moralem evidenter constituunt. — Con- 
firmatur demum, et manifestissime, ex supremis commen- 
dationibus quas testamenti loco iidem apostoli Ecclesiae 


(1) Bellarm. 1. 4 de verbo Dei, c. 4. 

reliquerunt. Quid est enim quod Paulus, instante iam sua 
passione, scribit ad Timotheum, in cuius persona totum 
corpus praepositorum intelligitur? O Timothee, depositum 
custodi. Et rursus: Formam habe sanorum verborum quae 
a me audisti... Bonum depositum custodi per Spiritum San- 
ctum (pii habitat in nobis. Et iterum: Tu ergo, fili mi. quae 
audisti a me per multos testes, haec commenda fidelibus homi- 
nibus qui idonei erunt et alios docere. Atqui : «In his locis 
«non potest intelligi scriptura, sed thesaurus doctnnae, 
«intelligentia dogmatum divinorum, i. e. tam sensus Scri- 
«pturarum, quam aliorum dogmatum. Quam totam doctri- 
«nam propagari volebat per Traditionem, ut explicant 
«Chrysostomus et Theophylactus in hunc locum. Quo al- 
«ludit etiam Irenaeus, 1. 4, c. 43, cum ait: Quapropter, eis 
«qui in Ecclesia sunt presbyteris obaudire oportet, his qui 
successionem habent ab apostolis... qui cum episcopatus suc- 
(cessione charisma veritatis certum secundum placitum Patris 
«acceperunt. Et facile ex ipsis verbis colligitur. Nam si lo- 
«queretur de verbis scriptis, non tam anxie commendaret 
« depositum. Scripturae enim facile conservantur in thecis, 
«et a librariis ; apostolus autem vult servari per Spiritum 
«Sanctum in pectore Timothei. Et deinde non adderet: 
« Haec commenda fidelibus hominibus qui idonei erunt et alios 
« docere ; Sed diceret, commenda librariis, ut multa exempla 
«transcribant. Nec diceret: Quae a me audisti per multos 
«testes, Sed, quod scripsi tibi. Itaque, non verba solum, sed 
«etiam sensum, ac multo magis hunc quam illa, Timotheo 
«apostolus commendat, ac ut per manus tradat  succes- 
« soribus suis iubet » fl). 

Habemus igitur in Christiana religione ex divino instituto, 
organum traditionis, et quidem oralis ac semper vivae ; or- 
ganum dico authenticum, perenniter duraturum, charismate 
continuae assistentiae donatum. Addo etiam, indivisum in 
se, et in sua individualitate semper visibile; idque praeser- 


(1) Bellarm. 1. 4 de verbo Dei, c. 5. 

tim propter unum designatum centrum <tcaput Petrum, 
qui necessario adest in hierarchia apostoli, , ut primus, (Matth. 
X-2) ; necessario adest cum mysterioso nomine sibi a Christo 
imposito, quo inconcussa soliditas minish-rii eius significa- 
retur, (Ioan. 1-42); necessario adest ut confirmator fra- 
trum, (Luc. XXII-32); ut petra supra qn.tm aedificata est 
Ecclesia, (Matth. XVI-18), omnia hic intelligendo iuxta ea 
quae in proprio tractatu demonstrata <-t probata suppo- 
nuntur. Nunc autem, si tale est organum traditionis, quale 
hactenus ex ipso solemni documento institutionis Ecclesiae 
fuit descriptum, statim apparet, et sine difficultate intelli- 
gitur traditionem ipsam de qua praesens currit disputatio, 
nihil esse aliud quam praedicationem ab aevo in aevum 
continuatam per apostolorum successores sub charismate 
indefectibilitatis, illius revelationis quae de ore Iesu Christi, vel 
apostolorum eius, Spiritu Sancto dictante, primitus fuit accepta. 
Haec est traditio quam universa agnoscit antiquitas 
Christiana. Haec est traditio quae vocatur ab Ignatio ad 
Ephes, n. l, sententia lesu Christi in qua sunt episcopi per 
fines terrae constituti ; a Polycarpo ad Philipp, n. 7, tradita 
nobis ab initio doctrina; ab Irenaeo, l. 3, c. 2, rraditio 
quae est ab apostolis, quae per successiones presbyterorum in 
ecclesiis. custoditur ; a Tertulliano, Praescript. c. 37, re- 
gula quam Ecclesia ab apostolis, apostoli a Christo, Christus 
a Deo tradidit ; ab Origene, de Princip. Praef. n. 2, eccle- 
siastica praedicatio per successionis ordinem ab apostolis 
tradita, et usque nunc in Ecclesia permanens. Haec est tra- 
ditio ad quam contra primos haereticos seu  Gnosticos apel- 
lant Patres primi et secundi saeculi. Et Gnostici quidem, 
cum ex Scripturis arguebantur, respondebant : «Quia non 
« possit ex his inveniri veritas ab his qui nesciunt traditionem. 
«Non enim per litteras traditam illam, sed per vivam vo- 
«cem» (x). Neque in hoc principio Patres habebant sibi 
contradicentes, imo vero consentientes, et per omnia una- 


(1) Irenaeus, 1. 3, c. 2. 

nimes. Sed cum rursus ad traditionem ipsam revocabantur, 
tunc iactabant traditionem occultam, ad se solos derivatam, 
vel a Valentino, vel a Marcione, vel a Cerinto, vel a Ba- 
silide (). Quibus opponebatur traditio authentica, quae est 
pnblié i in Ecclesia, quaeque organum habet continuam 
successionem episcoporum ab apostolis, et praesertim ab 
apostolorum principe in Sede Romana, insignis in hac parte 
locus est Irenaei, quem de integro hic transcribere iuvabit, 
ut eorum quae hactenus fundamenti instar posita sunt, 
recapitulatio sit simul et invicta confirmatio. 

« Traditionem apostolorum in toto mundo manifestatam, 
«in omni Ecclesia adest respicere omnibus qui vera velint 
« videre ; et habemus annumerare eos qui ab apostolis in- 
«stituti sunt episcopi in ecclesiis, et successores eorum usque 
« ad nos qui nihil tale docuerunt, neque cognoverunt quale 
«ab his deliratur... Sed quoniam valde longum est in hoc 
«tali volumine, omnium ecclesiarum enumerare successiones : 
«maximae, et antiquissimae, et omnibus cognitae, a glo- 
« riosissimis duobus apostolis Petro et Paulo Romae fundatae 
«et constitutae ecclesiae, eam quam habet ab apostolis 
«traditionem, et annuntiatam hominibus fidem, per suc- 
«cessiones episcoporum pervenientem usque ad nos indi- 
«cantes, confund mus omnes eos qui quoquo modo, vel 
«per sibi placentia, vel vanam gloriam, vel per caecitatem 
«et malam sententiam praeterquam oportet colligunt. Ad 
«hanc enim ecclesiam propter potiorem  principalitatem 
« necesse est omnem convenire Ecclesiam, h. e. eos qui sunt 
«undique fideles, in qua semper ab his qui sunt undique. 
«conservata est ea quae est ab apostolis traditio. Fun- 
« dantes igitur, et instruentes beati apostoli ecclesiam. Lino 
«episcopatum administrandae ecclesiae tradiderunt. Huius 
«Lini Paulus in his quae sunt ad Timotheum epistolis me- 
minit. Succedit autem ei Anacletus. Post eum tertio loco 
«ab apostolis episcopatum sortitur Clemens, qui et vidit 


(i) Iren. 1. 3, c. 2. 

«ipsos apostolos, et contulit cum cis, ct ' uni adhuc inso- 
«nantem praedicationem apostolorum it traditionem ante 
«oculos haberet, non solus; adhuc enim multi supererant 








«tunc ab apostolis doct Hac ordination- et successione, 
«ea quae est ab apostolis in Ecclesia traditio et veritatis 
«praeconatio pervenit usque ad nos. Et est plenissima haec 
«ostensio, unam et eamdem vivificatricem fidem esse, quae 
«in Ecclesia ab apostolis usque nunc sit conservata et tra- 
«dita in veritate... Tantae igitur ostensiones cum sint, non 
«oportet adhuc quaerere apud alios veritatem, quam facile 
«est ab Ecclesia sumere, cum apostoli, quasi in deposi- 
«torium dives, plenissime in eam contulerint omnia quae 
«sunt veritatis. 





Quid autem si neque apostoli quidem 
«Scripturas reliquissent nobis, nonne oportebat ordinem 
«sequi traditionis quam tradiderunt iis quibus committe- 
«bant ecclesias? Cui ordinationi assentiunt multae gentes 
«barbarorum, eorum qui in Christum credunt, sine charta 
«et atramento scriptam habentes per Spiritum in cordibus 
«suis salutem, et veterem traditionem diligenter custodien- 
«tes, in unum Deum credentes creatorem coeli et terrae, et 
« omnium quae in eis sunt, per lesum Christum Filium Dei »(l) 

Et traditio quidem in Ecclesia, sic se iuxta Christi in- 
stitutionem habet. Unde iam pronum est, priusquam ad ul- 
teriora progrediamur, sequentem eruere conclusionem, quae 
in proposito nobis negotio maxime est attendenda. 


$2. 


Quod traditio in vero et catholico sensu accepta, re- 
gula fidei est. Et quod conceptus traditionis sub ratione 
nudi facti humani, seu praedicationis a Christo et apo- 
stolis cum sola auctoritate historica decurrentis, conceptus 
est falsus, protestanticus, haereticalem notam prae se ferens. 


In primis observare oportet quid distet inter obiectum 
et regulam fidei. Obiectum est credenda veritas. Regula, 


() Iren. L 3, c. 3-4- 

formaliter in quantum huiusmodi, est id quod credendam 

veritatem continet, et cui oportet nos in credendo confer 

mari. qnH. niis id ( rudamus «piod in eo ut cr». 

ponitur. Unde veritates praedicatae per traditionem, quas 
dicere possumus traditionem sensu obiectivo, obiectum qui- 
dem fidei sunt. Ipsa vero praedicatio ecclesiastica, seu ipsa 
formali sensu accepta traditio, fidei regula est f At rursus 
observandum quod regula non qualicumque modo dirigit, 
sed infallibiliter. Quisquis enim in quocumque ordine regulam 
sequitur, pro quanto vim habet et actum regulae, ille non 
solum non errat, sed nec errare potest. Eatenus ergo in ne- 
gotio fidei, regulae rationem traditio obtinet, quatenus 
revelatas veritates infallibiliter custodit, infallibiliter con- 
servat, infallibiliter ad nostram defert cognitionem; idque 
ratione divini illius elementi quod in ea necessario esse 
agnoscendum secundum institutionem et promissionem Chri- 
sti, superior nos docuit propositio. Divinum autem dico 
elementum, quod variis nominibus a Patribus est appel- 
latum : nunc, charisma veritatis certum in episcopatus ab apo- 
stolis successione, (Iren. |. 4, c. 26) ; nunc, operatio Spiritus 
veritatis, non sinentis ecclesias aliter intclligere, aliter credere, 
quod ipse per apostolos praedicabat, (Tertull. Praescript. c. 28); 
nunc, influxus Domini Ecclesiae inhabitatoris, ne eat in 'er- 
rorem quemlibet studiosissima speculatio, (August. Enarr. 
in Ps. 9, n. 12) ; nunc, Spiritus Sancti afflatus ne discedatur 


a vero, (Cyrill. Alex, epist. 1 ad monachos Aegypti) ; nunc, 
gratia Spiritus qua edocti, omnes etiam montium et marium 


(1) Quare non videretur admittendum quod aliqui dicunt: Tra- 
ditionem sensu obiectivo esse fidei regulam remotam, sensu (autem 
formali proximam. Si enim de regula agitur, formaliter qua regula est, 
non oportet considerare id quod est credendum, sed id quod dirigit 
in credendo per credendi obiecti propositionem. Et hoc est semper 
ipsum verbum qua scripto vel ore prolatum, adeoque Scriptura vel 
Traditio, non obiectivo, sed formali semper sensu accepta. De distin- 
ctione autem inter regulam remotam et proximam, infra erit sermo. 

disiuncfione separati, in idem consentiunt, (Theodoret Dial 


de Incommutabili) ; nunc, effectus sententiae D. N. I. C 


qua fit ut in Sede apostolica inviolabilité): semper catholica 


custodiatur religio, (Profess, fidei sub Hormisda ab Orien- 
talibus subscripta). Et alia multa in eumdem sensum col- 
lineantia passim reperire est apud Patres, quae per singula 
referre non vacat. Interim vero, nullum relinquitur dubium 
quin traditio in genuina illa et catholica notione accepta, 
quam nobis suppeditant monumenta omnia institutionis 
christianae, vera regula fidei et dicatur et sit. 

At longe alius est conceptus protestanticus, in quo ele- 
mentum divinum penitus rescinditur, ut traditio nihil plus 
iam sit aut esse possit, quam nudum ac simplex factum com- 
munibus factis historiae accensendum : factum scilicet homi- 
num, sua solertia, sua industria, suo ingenio, scholam Christi 
apostolorumque eius per successivas aetates continuantium. 
Qua quidem suppositione facta, statim patet, nullam amplius 
de regula fidei quaestionem esse residuam. Etenim primo, 
ut paulo supra fuit observatum, regula fidei proprie loquendo, 
non ea demum est quae solum possibiliter, aut casualiter, 
aut de contingenti conservat genuinam atque inadulteratam 
revelationis doctrinam, sed quae de iure etiam, et necessario, 
et per se. Atqui, vel prima fronte occurrit evidens dispro- 
portio humanae solertiae, humanaeque industriae ad eiusmodi 
effectum, praesertim in materia divinorum dogmatum, in 


qua vel maxime, semper urget ratio Protestantium apud 
Bellarminum, 1. 4 de verbo Dei, c. 12: 


Plurima obstare, 
aut certe obstare posse impedimenta, 


oblivionem, impe- 
ritiam, negligentiam, perversitatem, quae nunquam desunt 
in genere humano. Sed haec, si placet, omitto. Esto quod 
praedicta impedimenta de facto locum non habuerint ; esto 
quod divina doctrina fuerit in suae veritatis puritate per 
tot saeculorum decursum, et tot inter rerum vicissitudines, 
de facto conservata ; esto quod haec ipsa de solo facto con- 
servatio, satis sit ad regulam fidei secundum se. Esto, inquam, 
quia de his longius disputandi locus nunc non est, et qua- 

cumque etiam largissima concessione facta, id saltem fatearis 
necesse est, non esse satis ad regulam quoad nos. Quoad nos 
namque, nullum alium valorem obtinebit eiusmodi humana 
traditio, praeter eum quem ei conciliabit demonstratio cohae- 
rentiae cum originali locutione Dei in Christo vel apostolis, 
ex solis communibus historiae criteriis et fontibus compilata: 
per collationem scilicet, discussionem, et crisim scientificam 
monumentorum praeteiitae aetatis inde ab antiquis tempo- 
ribus. Et quis, quaeso, huic studio non impar, cum non de 
paucis quibusdam factis, iisque celebratissimis, famosissimis, 
et in proprio dominio historiae exsistentibus, sed de doctrinis 
maxime abstrusis hic agatur? Quis in tanta multitudine 
rivulorum, aquas sinceras quae recta a fonte procedunt, a 
spuriis et adulteratis distinguet ? Quis separabit pretiosum 
a vili in tot inter se dissidentibus, seseque invicem destruen- 
tibus confessionibus ? Omnibus ergo modis, manifestissime 
apparet quod traditio secundum protestanticam conceptio- 
nem accepta, regula fidei nec est nec esse potest, et quod 
in hac saltem parte, sibi ipsis constantes fuerunt veteres 
Reformatores, cum unam solam atque unicam regulam, 
traditione exclusa, Scripturam constituerunt. 

Verum, conceptionem hanc, quae totam in se resumit 
haeresim Protestantismi, in plena esse oppositione cum evan- 
gelic et fundamentali eius oeconomia, iam satis ostensum 
est, et si quis plura desideret, plura etiam inveniet in tractatu 
de Ecclesia, ubi de potestate magisterii. Eamdem quoque 
aperte contradicere sensui totius christianae antiquitatis, 
vel ex paucis quae praecitata sunt documentis colligere fa- 
cile est. Equidem affirmant Protestantes: ! Antiquiorem 
« ecclesiam solum historice appellasse ad traditionem, demon- 
«strando scilicet in ecclesiis apostolicis, quibus apostoli ip?i 
praedicaverant, per continuam successionem usque ad sua 
tempora saeculi secundi vel tertii, fidem ab apostolis tra- 
ditam nondum fuisse corruptam, sed adhuc integram. Po- 
«steriori vero tempore, Ecclesiam id quod testimonio tradi- 

« ditionis historice considerato deerat, supplere studuisse aucto- 

* ritafc quam sibi vindicabat » (x). Id. inquam, affirmant, sed 
gratuito et sine ullo fundamento. 


Ad cuius rei evidentiam considerandum quod promissa 


assistentia pro incorrupta depositi custodia, et infallibili 


cursu traditionis in recto tramite originalis revelationis, non 
excludebat ullo modo accommodatam huic eidem fini cau- 
sarum secundarum ordinationem, earumque congruam coo- 
perationem. Sic enim semper se habet suavis Dei providentia 
ut instrumenta apte contemperet causae principali, et quid- 


quid de suo humanum organum propria activitate reddere 


potest, id non modo non tollat, sed procuret et adhibeat 


etiam magis. Non ergo negare intendimus connaturalitatem 
ad effectum de quo agitur, quae revera est in successione 
et continua serie episcoporum sibi invicem in eadem sede 


quasi de manu in manum transmittentium depositum reli- 
Igionis. Neque somniamus removendum esse a traditione 
humanum elementum, humana praesidia, humanam indu- 
striam ac sollicitudinem. Quae profecto si removenda cen- 


seremus, contradictorem haberemus ipsum apostolum excla- 


mantem : © Timothee depositum custodi. Utquid enim ob- 


secratio haec, utquid tam instans commendatio, si ex parte 
Timothei nihil exigebatur ? Sed id tantum volmus, nondum 
in his reperiri supremam ac sufficientem rationem certitu- 
dinis de conservata integritate doctrinae revelatae, quamdiu 
praecisio fit a promisso et collato a Christo charismate per- 
petuae assistentiae (lj) Proinde intelligendum est, elemen- 
tum humanum subordinari divino, eique ita coniungi, ut in 


() Apud Franzelin, Thes., io. 


(2) Praesidia pro intemerata doctrinae conservatione adhibita, 
ad haec quatuor reducuntur a Card. Franzelin, thes. 9: « Primo. Non 
«solum semper observatum est apostolicum institutum, ut episcopus 
a non eligeretur, nisi prius de sinceritate eius fidei certis testimoniis 
«constaret, sed etiam praesertim episcopi maiorum sedium continuo 
«post electionem aliis collegis suis, et maxime Pontifici Romano 
« per litteras synodicas exponebant distinctam suae fidei professionem. 
«'Ratio sanctae huius institutionis per se evidens est, et egregie de- 
.claratur a Gregorio M. 1. 7 epist. 4. Nam cum aicissun nabis fidi: 

usu loci theologici traditionis, duplex Patribus occurreret 
argumentum. Unum'ex consideratione charismatis succes- 
sionem apo^toheam perpetuo comitantiSaÁiterumex considera 
tione ipsius successionis secundum conditiones historicasin Ec- 
clesia ab initio servatas ; quod etsi ex se solo ultimatum apo- 
dicticumque absolute loquendo non esset, polemice tamen ef- 
ficacissimum erat adversus multiplices sectarum auctores, 
qui omnes de novo a semetipsis dogmatizare inceperant : 
«Hanc sapientiam, inquit Irenaeus l. 3, c. 2, (quam Paulus 
«loquitur inter perfectos), unusquisque eorum esse dicit, 
«quam a semetipso adinvenerit... Unusquisque enim ipsorum 
«omnino perversus, semetipsum, regulam veritatis depravans 
«praedicare non confunditur». Utroque igitur argumento 
utebantur Patres, tam priores quam posteriores. Non enim 
soli posteriores, sed et vetustissimi, Ignatius, Irenaeus, Ter- 
tullianus paulo supra citati, summam rationem ex qua con- 
stet divinam doctrinam sincere et integre per successionis 
ordinem esse conservatam, ultimo revocabant ad charisma 


« nostrae. coonfessionem  transmittimus quid aliud in sancta Dei Ec- 
«clesia agimus, nisi arcam bitumine linimus, ne- unda erroris intret?- 
« Secundo, sicut solliciti erant tum singuli tum omnes simul episcopi. 
«ut fides singulorum consentiens fidei communi omnium esset te- 
«statissima, et diligenter cavebatur ne a fide communi quomodocum- 
«que dissidens particeps videretur communionis ecclesiasticae, ex 
«eadem ratione vigili studio curabant, ut de fide una episcoporum 
«in singulis sedibus sese excipientium certo constaret. Hinc series 
«episcoporum orthodoxorum in diptychis singularum ecclesiarum 
t descripta diligentissime servabatur, reiectis iis qui defectionis a 
«fide universae Ecclesiae suspecti fuerant. — Tertio, si quando in 
« aliqua ecclesia novitas doctrinae contra communem traditam fidem 
«serpere coepisset, episcopi erat, non solum eam comprimere, sed 
«etiam certiores reddere episcopos alios, et imprimis Pontificem Ro- 
« manum, ut communi sententia ubique damnatus error ab Ecclesia 
«arceretur. — Quarto, extraordinarium quidem, sed ubi periculum 
t novitatis imminentis id postulare videbatur, efficax praesidium 
« unionis et consensionis erant concilia episcoporum, vel ex provm- 
«ciis singularibus, vel ex universa Ecclesia orbis terrarum etc 

veritatis cum episcopatus successione communicatum, ad com- 
municationem Christi, ad promissum et missum doctorem ve- 
ritatis Spiritum Sanctum. Et similiter, non modo antiquiores, 
sed et posteriores, puta Athanasius (de decr. Nicaen. n. 27), 
Epiphanius (1. 1, Haeres. 27, n. 6), Optatus (l. 2 de schism. 
Don. n. 2), Augustinus (epist. 53, n. 2, etc.), aeque appellant 
ad sententiam a patribus ad patres transmissam, ad doctri- 
nam ab initio traditam, ad continuam successionem sacer- 
dotum in Ecclesia potissimum Romana, quoniam per eam 
successionem, verba sunt Epiphanii, perpetuo manifestata ve- 
ritas demonstratur. Et ideo, a primo ad ultimum, non apparet 
vestigium oppositionis a  Protestantibus pro necessitate 
causae fallaciter imaginatae. Ita fere Card. Franzelin, de 
Trad. thes. 10. 

Sic igitur habes in traditione, vero et catholico sensu 
intellecta, regulam fidei certissimam. Sed, quia alia quoque 
regula Scriptura assignatur, ad considerationem habitudinis 
qua una se habet ad alteram, ipsa nos ducit rerum continua- 
tio. Hinc tertia, quae iam sequitur, propositio. 


$3 


Quod traditio regula fidei est, ordine tum temporis, 
tum cognitionis, tum comprehensionis, Scriptura prior, et 
ab ea in hoc vel maxime differens, quod non remota tan- 
tum regula exsistat, sed proxima etiam atque immediata, 
pro duplici sub qua accipi potest consideratione. 


i. — In primis, nullius negotii est ostendere quod tra- 
ditio antevertit Scripturam ordine chronologico. Id iam ob- 
servare est in V. T. Neque enim ab initio mundi extiterunt 
Scripturae, et tamen ab initio fuit regula cui sancti Dei ho- 
mines conformabant fidem suam. « Ab Adam usque ad Moysen 

'fuit ecclesia Dei aliqua in mundo, et colebant homines 
Deum fide, spe, et charitate, et externis ritibus, ut patet 
«ex Genesi, ubi introducuntur Adam, Abel, Seth, Enoch 

«Noe, Abraham, Melchisedech, et alii homines iusti. At nulla 
«fuit scriptura divina ante Moysen, ut patet.., quia in 
«Genesi non ht mentio doctrinae scriptae, sed solum tra- 
«ditae Scio, inquit Deus Gen. XVIII-19, quod Abraham 
* praecepiurus sit filiis suis, et domui suae post se, ut custodiant 
«viam Domini. Igitur annis bis mille conservata est religio 
«sola traditione.... Deinde a Moyse ad Christum, in ipso 
«populo Dei, etsi Scripturae exstarent, tamen magis ute- 
«bantur ludaei traditione quam Scriptura, ut patet ex 
«Exod. XVIII-8, Deuter. XXXII-7, ludie. VI-13, Psalm. 
«XLIII-i; LXXVII-5, Eccli. VIII-11.»(»). In quo etiam 
solutio est vulgaris difficultatis, quare in libris Mosaicis tam 
pauca occurrant de futura vita, et de praemiis vel poenis 
in ea constitutis, et universim loquendo, de multis veritatibus 
*quae habentur ut fundamenta vitae moralis ac religiosae. 
Solutio namque magna ex parte hinc repetitur, quod Scriptura 
superveniens supponebat antecedentem regulam traditionis, 
eamque relinquebat in pleno suo robore, plenoque vigore 
semper manentem. At forte aliter putas contigisse in oeco- 
nomia N. T.? Imo vero, in N. T. eadem traditionis prae- 
cessio luculentioribus etiam factis demonstratur, siquidem 
omnia originum Christianarum monumenta ostendunt ec- 
clesias sine Scripturis ab apostolis primum fundatas, pro- 
priamque iam agentes vitam. Nondum scripserat Matthaeus, 
et iam Ecclesia per totam ludaeam et Galilaeam et Samariam 
aedificabatur ambulans in timore Domini, (Act. IX-31). Non- 
dum Marcus, et iam erat ecclesia Romana, cuius fides annun- 
tiabatur in universo mundo, (Rom. 1-8) Nondum Joannes, 
et iam totas Asiae fundaverat et regebat ecclesias, ut scribit 
Hieronymus in l. de script, eccles. Ad ecclesias quoque iam 
exsistentes dirigebantur omnes epistolae apostolicae, quem- 
admodum ex ipsis earum inscriptionibus satis superque 
liquet. Denique, non ad scriptum aliquod instrumentum 
appellabat Paulus, cum dicebat ad Galatas, quos quidam 


(1) Bellarm. 1. 4. de verbo Dei. c. 4. 

a recta via evangelii subducere conabantur: Si cf,s mhis 
evangelisaverit praeter id quod accepistis, anathema sit, (Gal. I-q) 
Et ad Corinthios : 


Laudo autem vos, /ratres, quod per omnia 


mei memores estis, et sicut tradidi vobis, 


praecepta mea ser- 
Ego enim accepi a Domino, 


vobis, quoniam Dominus lesus, 


vatis. Et rursus: quod et tradidi 


in qua nocte tradebatur, etc. 
Dicendum itaque quod ab initio praecxstitit sola regula tra- 
ditionis, et quod subsequens Scripturae accessio non ea esse 
potuit quae fundamentale conservandae et propagandae doctri- 
nae revelatae medium semel pro semper in Ecclesia constitutum 


everteret, sed quae ei subordinaretur et deserviret etiamjnagis. 


2. — Sed etiamsi regula Traditionis regulam Scripturfie 


non antecederet ordine temporis, semper tamen ordine cogni- 
tionis. Et sane, traditio innotescit ut regula fidei, per ipsis- 
sima argumenta quibus religionis Christianae seu catholicae 
Ecclesiae innotescit credibilitas. Ex quo enim demonstrasti 
revelatam esse Ecclesiam catholicam tanquam a Deo insti- 
tutam, uno eodemque argumento demonstrasti fuisse a Deo 
positum organum illud perpetui semperque audiendi magi- 
sterii quod in eiusdem Ecclesiae basi ac fundamento est. (1) 
Demonstrasti praedicationem huius magisterii ordinatam esse 
divinitus, ut cui in sempiternum conformari debet creden- 
tium fides. Demonstrasti ergo traditionem in ratione regulae 
fidei obligatoriae, siquidem praedicatio ecclesiastica et tra- 
ditio authentica de qua nunc nobis sermo, secundum rem 
convertuntur, ut ex hactenus dictis clarum apertumque est. 


Nec refert quam methodum, quemve processum adhibueris 


in demonstratione verae religionis : an scilicet argumentandi 


principium sumpseris ex divinis notis quae Ecclesiae insunt, 
eique inseparabiliter inhaerent, an potius ex historicis monu- 
mentis missionis, adventus, et operis lesu Christi, iuxta du- 
plicem normam in Concilio Vaticano, Sess. 3, cap. 3 indica- 
tam (1). Semper enim, et eodem modo, est et manet demon- 
strata ipso facto regula Traditionis. 


(1) Cf. prooemium secundae partis tractatus de Feel- 
(2) Enchir. n. 1642. 


ccles,a 

At non ita est de Scriptura Sacra. Absoluta enim initiali 
illa demonstratione quae in praeambulis fidei, seu in theo- 
logia (ut vocant) fundamentali instituitur, adhuc, per se lo- 
quendo, ignotum tibi omnino est utrum sint, necne, scripturae 
a Deo inspiratae. Nam licet nullae tales exsisterent, eadem 
invariata essent principia demonstrationis ; eadem quoque 
adaequata conclusio ad quam principia ista ducunt. Quod 
si forte in demonstrationis decursu, tractando historicum 
monumentum revelationis quam nobis attulit lesus Christus, 
incideris in ea Chiisti testimonia quibus confirmatur fides 
ludaeorum circa Legem et Prophetas, concomitanter quidem, 
et velut per accidens potuit tibi advenire cognitio earum 
Scripturarum V. T., quae protocanonicae appellantur, de 
Scripturis autem quae propriae sunt Novo Testamento, 
adhuc nihil scis, praetereaque nihil. Et si de his quoque, 
imo de his praesertim, idoneum testimonium extra authen- 
ticam Traditionem quaeras, non est ubi invenias nisi in scri- 
ptis apostolicis. Sed praeterquam quod cognitio auctoritatis 
apostolorum ut organorum promulgandae revelationis, sup- 
ponit iam cognitam regulam Traditionis quae ab eis tota de- 
currit : quid, quaeso, in scriptis apostolicis invenies de inspi- 
ratis N. T. scripturis, formaliter qua inspiratis ? Nihil omnino 
praeter notum illud incisum secundae Petri, III-16, de 
Pauli epistolis. Atqui epistolae Pauli non sunt omnes, imo 
nec praecipuae scripturae N. T. Insuper, quaenam fuerint 
tempore quo scribebat Petrus, editae iam epistolae Pauli, 
incertum forsitan quis dicere posset. Denique, haec ipsa se- 
cunda Petri epistola ab iis praecise qui a scriptis documentis 
unice pendere profitentur, ut supposititia et non genuina reji- 
citur. Omnibus igitur modis, biblicum systema Protestandum 
in aére pendulum apparet, basi ac fundamento carens. Nec 
male comparatum estsystemati mundi in cosmogonia Indorum, 
qui adstruunt universum instar elephantis ponentis pedes 
super quatuor testudines, quin dicant quid illud sit in quo 
testudines ipsae nituntur. At nos, ex organo traditionis cui 
a Christo commissum est munus docendi omnem veritatem, 

hire meritoque accipimus veritatem revelatam integri ca- 
nonis Scripturae inspiratae, ut sic, per Traditionem Scriptura 
innotescat, sitque eo ipso, ordine cognitionis posterior. 
j- — Hinc ulterius efficitur, Traditionem  antecedere 
Scripturam ordine etiam comprehensionis, pro quanto sci- 
licet. non in Scriptura, sed in Tradition. . revelata doctrina 
fuit vera quadam ratione integraliter deposita. — Dico, non 
in Scriptura: tum quia, ut mox praemissum est, nequidem 
veritas de Scriptura ipsissima, id est de catalogo librorum 
qui ut sacri sunt recipiendi, in ea continetur ; tum quia ipsa- 
met nos pluries remittit ad Traditionem, ut ad fontem quo- 
rumdam dogmatum quae scripta non sunt, quemadmodum 
ex i Cor. XI-2, 2 Thess. II-14, 2 Tim. 1-13, 3 Ioan. 13, 
ostendit Bellarminus (1) ; tum denique quia vel sola scriptio 
librorum N. T., quam superius vidimus ex contingentibus 
circumstantiis occasionatam, luculentum signum est quo 
palam fecit Deus, non fuisse sui consilii, ut in libris sacris 
plenum haberemus et adaequatum revelatae veritatis de- 
positonum. - At contra, eiusmodi depositorium dives in 
Traditione iure meritoque agnosces. Ipsa enim est, quae 
primitivum, principale, ac primarium doctrinae instrumen- 
tum a Christo posita fuit. Ipsa, cui ex consequenti concre- 
dita est et Scriptura; concred.ta, inquam, non solum in ordine 
ad notificationem eius quod pro scriptura a Deo vere inspirata 
est accipiendum, verumetiam in ordine ad notificationem sensus 
qui absque intelligentiae clave, autclausus remanet, aut incer- 
tus (1). Unde sequitur quodin deposito tradito, aliquo vero modo 
continetur etiamrevelatio scripta; et si etiam revelatio scripta, 
ergo tota de integro revelatio. 
Sic igitur, traditio est regula fidei omnibus modis prior7 
tempore, cognitione, comprehensione. Ultimo quaeres: an re- 


mota regula, vel proxima ? Dico autem : et remota et proxima, 
sub alia atque alia consideratione. 


(1) De verbo Dei, 1. 4, c. 5. 
(2) Iren. 4, c. 26, Tertull. Praescript. c. 19-21. 

4. — Et sane, indesinens illa, et per saeculorum decur- 
sum perseverans usque ad nos Ecclesiae praedicatio, duobus 
modis accipitur. Primo quidem, in interpositis antecedentium 
aetatum annulis a quibus pendet, et quibus mediantibus 
semper continuatui cum praedicatione eorum qui primi 
et immediati fuerunt verbi revelati promulgatores. Deinde 
vero, secundum se absolute, in qualibet seorsum designata 
tempon. differentia. Primo igitur modo, praedicatio eccle- 
siastica est traditio sub praecisa ratione transmissionis doctri- 
nae revelatae quasi de manu in manum inde ab apostolis, seu 
traditio reduplicative ut per indisruptum canalem e fonte 
a saeculis decurrens, et sub hac consideratione non est plus 
quam remota fidei catholicae regula. Sic enim innotescit 
tantummodo per investigationem monumentorum praete- 
ritae aetatis, id est per studium operum quae ex antiquitate 
relicta, in cognitionem ducunt sententiae, professionis, ac 
fidei quae olim erat circa doctrinam Christianam, vel ex in- 
tegro, vel in singulis capitibus spectatam. Et si nonnisi me- 
diante investigatione et processu scientiae theologicae pro- 
prio cognoscitur quoad ea quae continet dogmata, ergo re- 
gulae proximae rationem nec habet nec habere potest. Quare 

‘i veniendum est ad praedicationem ecclesiasticam, non amplius 

consideratam in cohaerentia continuae successionis a prima 
revelationis origine, sed absolute in sui exercitio pro hoc 
signato nunc temporis. Quo sub respectu, semper quidem 
traditio est, quatenus semper tradit id quod explicite vel 
implicite accepit a maioribus, sed iam est traditio sub prae- 
cisa formalitate auctoritativi magisterii diserte proponentis 
et explicantis id quod credere necesse est secundum decur- 
rentem inde ab apostolis revelationem. Et sic etiam, regula 
est fidei proxima atque immediata, quae cum infallibili ac 
semper vivente Ecclesiae catholicae magisterio, formaliter 
ut magisterium est, adaequate convertitur. 

At vero, quocumque modo traditionem sumas, sive ut 

regulam proximam, sive ut remotam, id accurate notatum 
velim: Authenticum eius organum non fuisse a Christo 


Biülot - Ð immutabilitati tradilionit 

institutum ad conservandum vel proponendum materiales 
et inertes formulas, sed verum sensum revelatae veritatis 
ac per hoc, munus infallibiliter transmittendi, custodiendi, 
et proponendi fidei depositum, inseparabile esse a munere 
infallibiliter quoque definiendi, declarandi, et explicandi id 
quod in eo continetur. Nunc autem, si traditio est non solum 
conservativa, verum etiam explicativa totius verbi Dei, tam 
scripti quam non scripti, profectus aliquis in ea per saeculo- 
rum decursum procul dubio est agnoscendus : eiusmodi tamen 
profectus qui immutabilitati dogmatis in nullo contradicat, 
nihilque prorsus detrahat de ratione depositi, in quo nec 
mutari quidquam licet, nec minuere, nec addere. Et iam 
operae pretium erit, si hoc ipsum in conclusione praesentis 
capituli paulo amplius declaremus. 


$4 


Quod ex hactenus dictis consequitur, traditionem ha- 
bere quidem pro decursu temporis evolutionem quamdam, 
sed coniunctam cum omnimoda immutabilitate et consen- 
sione in eodem semper dogmate, eademque sententia : ita 
scilicet, ut ad traditionalis sensus inquisitionem quod 
spectat, speciales regulae, eaeque longe diversae ab iis 
quae scientiam historicam regunt, iure meritoque fuerint 
a Patribus praestitutae. 


Expositionem igitur veri ac genuini conceptus traditionis 
absolvere placet, ponendo in conspectu ea quae ex hactenus 
dictis, aut consequuntur aut non consequuntur. Et ne li- 
bera nobis tribuatur divagandi facultas, ab iis quae non 
consequuntur, exordiendum. 

In primis, nequaquam consequitur quod omnes veri- 
tates ad depositum fidei pertinentes, uno et eodem modo 
esse debuerunt in primitiva praedicatione apostolorum, uno 
quoque et eodem modo in consecutiva traditione, pro quovis 

stadio et quavis temporum differentia. 'Aiiudjenim est, res 
omnes fidei et morum quibus Christiana doctrina constat, 

ab initio et semper sub infallibilitatis charismate esse tran- 
smissas ; aliud vero, omnes fuisse semper propositas aeque 
explicite f, | aeque expresse (2, aeque enucleate f. Nam 
id quidem nihil commune habet cum indefectibilitate a 
norma veritatis, ut in terminis evidens est, praeterquam 
quod tam plenaria, statim ab initio, totius doctrinae pro- 
positio vix fuisset connaturaliter poss;bilis, et aliunde erat 
eo minus necessaria, quod simul cum deposito dogmatum, 
charisma Spiritus Sancti pro eorum explicatione secundum 
occurrentes singularum aetatum necessitates, ad successores 
apostolorum ex Christi promissione et institutione transibat. 
Recole ea quae paulo supra praemissa sunt de duplici mu- 
nere custodum et doctorum fidei in corpore praepositorum 
accurate considerando. 

Porro, si ex infallibilitate traditionis minime conse- 
quitur, omnes et singulas indiscriminatim veritates ad fidei 


(1) « In praedicatione apostolica poterant proponi aliqua univer- 
«salia in quibus continerentur implicite singularia progressu tempo- 
«ris ortis dubiis explicanda per magisterium Ecclesiae. Sic »uf- 
« ficiebat doctrina de necessitate gratiae ad omne opus bonum in via 
«salutis, ut adversus semipelagianos postea definiretur eadem neces- 
«sitas ad initium fidei. Poterant contineri complexa, ex quibus expli- 
«canda essent elementa constituentia: Christus et Deus et homo; 
« unde orta necessitate, definiri poterant multa de utraque natura. 
« Suprema est potestas Petri, ut visibilis fundamenti Ecclesiae et 
«centri unitatis; unde explicanda multa iura et officia in particulari». 
Franzelin, De Trad., thes. 23. 

(2) « Poterant aliqua dogmata proposita esse magis usu practice 
« et consuetudine ecclesiarum, quam diserta doctrina et instanti prae- 

dicatione, quorum diserta praedicatio vel solemnis definitio progressu 

« temporis fieret necessaria. Cuiusmodi exempla prostant luculenta 

vin controversia de potestate valide conficiendi sacramenta extra 

« Ecclesiam, et in historia canonis librorum sacrorum .. Id., ibid. 

(3) « Poterant in praedicatione apostolica contineri aliqua sim- 

« plicius enuntiata, quorum declarationem strictiorem in directa op- 

« positione ad certam quamdam errorum formam ipsae exortae post- 

! modum haereses reddebant necessariam. Inde a Patribus et Conci- 

«ciliis definitus modus loquendi, et statutae formulae ecclesiasticae 
« velut tesserae fidei-. Id., ibid. 

depositum objective pertinentes, debui 





omni tempore in 
candelabro Ecclesiae elucere quoad distinctam atque expli- 


citant notarum suarum perspicuitatem neque etiam con- 


sequitur, nullas esse potuisse, circa quas aliquando extiterit 
intra ipsum unitatis et communionis catholicae gremium, 


aut sensuum aut opinionum diversitas. « Revera, esse tales 


«aliquas veritates, demonstratur ex omnibus illis Concilio- 
«rum vel Pontificum definitionibus, quae declarabant tamquam 
«veritates fidei, eas doctrinas de quibus ante definitionem 


«doctores catholici absque dispendio fidei et communionis 


«diversas sequebantur sententias, in hoc insuper consen- 


«tientes, quod eas doctrinas ad depositum fidei sufficienter 
« manifestatum, nondum pertinere faterentur. Colligitur idem 


«etiam inde, quod adhuc nunc plures sunt quaestiones theo- 


«logicae minime definitae, quae tamen versantur circa 


«sensum aliquot capitum doctrinae revelatae ita, ut 
«ex eiusdem revelatae doctrinae analysi solvi, atque adeo 
«ab infallibili magisterio definiri 


posse videantur. Hinc 
«sunt apud Patres distinctiones 


inter substantiam fidei quae 
“una est apud omnes, et inter quaestiones profundioris intel- 
uligentiae, (Iren, 1. i, c. 10, n. 23). 


Inter ea, quae niant- 
« festissime in ecclesiis 


praedicantur, quae definita 


sunt in 
«ecclesiastica praedicatione, de quibus totius 


Ecclesiae una est 
«sententia, et alia quae sunt adhuc inquirenda de sacra Scn- 
«ptura, et sagaci perquisitions investiganda, 


quae non mani- 
«feste discernuntur, 


quae non satis manifesta 


praedicatione 
« distinguuntur, quae non sunt evidentia 


in ecclesiastica prae- 
« dicatione (Origen., de princip. in praefatione). Distinguitur 


«in Christianorum doctrina inter regulam fidei quae apud 


«nos nullas habet quaestiones, et illud quod salva fidei regula 
« potest in quaestionem venire (Tertull, Praescript. c. 13). 


«Aliud est quod ad ipsa fidei pertinet fundamenta, et alia 


«sunt in quibus inter se aliquando, etiam doctissimi et optimi 


«regulae catholicae defensores, salva fidei compage, non con- 


«sonant, et alius alio de una re melius aliquid dicit et verius 
«(August, lib. i contr. lulian.x. 6). Distinguitur error fe- 

«rendus in quaestionibus non diligenter digestis, nondum 

plena Ecclesiae auctoritate firmatis, et error non ferendus, qui 

«ipsum Ecclesiae firmamentum quatere molitur (August., Serm. 

«294. n. 4). Distinguitur denique portiuncula aliqua fidei 

« nostrae minus lucide clara, et illud quod Dominus neminem 

«in Ecclesia sua voluit ignorare (Leo M., epist. 30 ad Pul- 
«cheriam, c. 2)». In summa: Quolibet tempore fuerunt 
quaedam ulteriores doctrinae revelatae determinationes, quae 
plus minusve obscure in tradito ab apostolis deposito conten- 
tae, et plena adhuc luce diligentis inquisitionis non illu- 
stratae, nondum transierant in proximam fidei regulam 
seu sufficientem ecclesiastici magisterii propositionem. 
De quibus proinde potuit aliquando non esse concors sen- 
tentia in gremio unitatis, ante terminatam auctoritate Ec- 
clesiae controversiam (x). Neque in hoc quidquam videre 
est, quod quolibet modo praeassertae infallibilitati traditionis 
opponatur. 

Sed nunc, alia sunt quae ex promissa in finem usque 
assistentia Dei omnimoda necessitate consequuntur. Et 
primo quidem consequitur impossibile esse, ut opinio quae- 
piam a quovis homine vel privato doctore originem ducens, 
obtineat unquam communem consensionem tanquam in 
fidei doctrinam, et praevaleat in Ecclesia sub ementito nomine 
divinae traditionis. De qua re exemplum habes in opinione 
millenariorum, quae a Papia primum ex nimia eius simpli- 
citate introducta, et propter reverentiam viri qui cum apo- 
stolis conversatus fuerat, a nonnullis etiam illustrioribus 
secundi et tertii saeculi patribus recepta et evulgata, mox 
habuit contra se consentientem sententiam omnium, et a 
saeculo quarto ac deinceps, communi calculo inter fabulas 
fuit amandata (1). 

Consequitur secundo, necesse e contra esse, ut si quod 
doctrinae punctum, obscurius primum in professione uni- 
versalioris cuiusdam principii retentum, vel usu potius pra- 


(1) Franzelin, de Tradit., Thes. 23. 
(2) Id. ibid. 

ctico quam expressa et formali praedic .itione conservatum, 
inceperit deinde venire in controversiam quoad suam a di- 
vina traditione originem, diversis diversa opinantibus et in- 
ter se etiam concertantibus, donec tandem quaestione eli- 
quata, fuerit ad robur pleni consensus perductum : conse- 
quitur, inquam, necesse omnino esse ut eiusmodi doctrina 
vere sit de genuino atque authentico deposito cuius est custos 
Ecclesia. Idque profecto propter praelaudatam illam Dei 
providentiam quae traditionem a recto tramite aberrare 
non permittit, propter illud charisma veritatis certum de quo 


loquitur Irenaeus l. 4, c. 26; propter paraclitum doctorem 
veritatis qui non sinit ecclesias aliter intelligere, aliter credere, 
quam ab apostolis acceperint, ut Tertullianus ait Praescript. 
c. 28; propter Spiritum Sanctum inhabitantem Ecclesiam, 
ne eat in errorem quemlibet studiosissima inquisitio, ut dicit 
Augustinus in Ps. 9, n. 12, et alibi saepissime. 

Consequitur tertio» quod quidquid ab organo traditionis 
praedicatur ut dogma, id quidem est non modo infallibiliter 
verum veritate a Deo revelata, sed etiam immutabiliter 
propositum fidei omnium sequentium saeculorum in eo ipso 
sensu in quo fuit ab initio praedicatum. Praedicatio enim, 
sicut veritas, in sensu est, non in verbis, et hoc proprium 
haereticorum est, invehere sub verbis et formulis catholicae 
traditionis, sensus diversos ab iis quos stabilitos fixosque 
in Ecclesia invenerunt. Nam et Sabellius Trinitatem retinebat 
sed nominalem. Et Arius confitebatur Patrem et Filium et 
Spiritum Sanctum, sed tanquam tres diversae substantiae 
hypostases, non autem unius summae et individuae et crea- 
tricis essentiae. Et Nestorius unam Dei et hominis in Christo 
personam praedicabat, sed ita ut non secundum subsisten- 

tiam unitum cami Verbum ediceret. Et Pelagius divinam 
gratiam asserebat, sed intelligendo per gratiam liberum 
arbitrium, quod utique in suo ordine gratuitum etiam Dei 
donum est. Et Berengarius sacramentalem praesentiam con- 


cedebat, sed mysticam, non realem, secundum symbolicam 


repraesentationem, non secundum substantiae veritatem. 

Etsic de cauteris, quibus id sempercommune fuit, ut novo sensu 
contra sensum catholicum invecto, segregarent semetipsos. 
ipsoque facto in errorem inciderent, quoniam sensus ille a quo 
receditur, immutabiliter verus est. Hinc est quod falsa doctrina 
in stylo Scripturae dicitur alia doctrina: «Rogavi te. inquit, 
«ut remaneres Ephesi..., ut denuntiares quibusdam ne aliter 
«docerent » ('). Et iterum: «Miror quod sic tam cito tran- 
« sferimini in aliud evangelium, quod non est aliud, nisi sunt 
«aliqui qui vos conturbant et volunt convertere evangelium 
« Christi » (18 Quocumque enim tempore de dogmate fidei 
dicetur aliud ac quod de eodem dogmate dicebatur prius, 
habebitur heterodoxia per oppositionem ad orthodoxiam, et 
omnis haeretica sententia facile et sine discussione cogno- 
scetur sola innovatione, quatenus sensum inducet diversum 
a sensu sancito in traditione et praedicatione eorum quibus 
dixit Christus: Ecce ego vobiscum sum omnibus diebus. 
Caeterum, frustra provocabunt ad Scripturas, fure enim 
meritoque reponet Tertullianus quod Scripturae non forma- 
verunt ecclesias, sed ad ecclesias iam formatas directae 
sunt, ita ut per prius inspiciendum sit, cuius sint Scripturae, 
et apud quos resideat clavis interpretationis earumdem (0). 
Frustra iterum appellabunt ad sublimiorem gnosim, altio- 
remque intelligentiam. Nam et hunc gnosticorum praetextum 
excludebant vetustissimi Patres, ostendendo viam regiam 
contra haereses, antiquam Ecclesiam quae omnes sectas 
antecedit, et vidit eas segregantes se. Istae sunt scholae in 
quibus disputatur, haec sola veri nominis Ecclesia in qua Deo 
creditur. Qui ergo sub quovis praetextu contra traditionem 
Ecclesiae insurgit, novis sensibus adinventis, iste desiit esse 
fidelis, et a tranquillo portu divinae veritatis in tempe- 
stuosum mare humanarum opinionum reficitur ($). Frustra 
denique causabunt longitudinem elapsi temporis a pnmis 


(1) i Tira. I-3. 

Q) Gal 1-7- 

(3) Tertull. Praescript. c. 19-37. 
(4) Clem. Alex. 1. 7 Strom c. 17. 

originibus, quia valeret forsitan exceptio, si immutabilitati 
traditionis in eodem sensu eademque sententia aliud fun- 
damentum esset quam Christi assistentia et Christi promissio. 
Nunc autem eodem modo in omni tempore idem argumentum 
valet, eademque semper firmitate a posterioribus Patribus 
contra novatores opponebatur, qua ab anterioribus. « Itaque 
«dicitis: Praedicatum est evangelium in omnibus gentibus, 
«credidit mundus, facta est Ecclesia, crevit, fructificavit, sed 
«imperitia male intelligentium postea erravit, et periit; 
«in nobis solis et in his qui nos sequuntur sancta in terris 


«Ecclesia remansit. Hanc  sacrilegam vanitatem evertit 


«evangelica veritas, et prophetarum atque sanctorum Pa- 
«trum non violanda auctoritas. Unde Ecclesiae suae sanctae 
«in evangelio suo Dominus pollicetur dicens : Ecce ego vobi- 
«scum sum omnibus diebus usque in consummationem saeculi... 
«Falsum igitur est quod de corpore Christi a te creditur 
«et astruitur » (l). 


Consequitur denique'quarto,' quod cum de illis dogma- 
tibus agitur, in quibus totius religionis christianae summa 
consistit, quaeque idcirco statim ab Ecclesiae initio formaliter 
explicite ut dogmata proposita sunt, non potest esse nego- 
tium multi laboris, theologica demonstratio per argumentum 
a traditione. Sed quatuor regulas tibi dabit Augustinus, 
quae rem totam maxime simplificant. Prima regula est, quod 
non erit utique necesse discutere singillatim testimonia 
Patrum, si quando traditio constet actis publicis, 


authen- 
ticis, et universalibus, cuiusmodi ex. 


gr. sunt in materia 
peccati originalis, baptismus infantium in remissionem pec- 
catorum, necnon et exorcismi qui iuxta Ecclesiae ritum fiunt 


super illos Secunda regula est, quod si ex specialibus? 


(1) Lanfrancus, de corp, et sang. Domini, c. 23. 

(2) August. l. 1 c. Iulianum, n. 14; 1. 6, n. 11. et alibi saepe. — 
« S. Augustin a démontré dans tous les endroits que nous avons rap- 
«portés et en beaucoup d'autres, que cette pratique de T Eglise 


«était suifisante pour établir le péché originel. 11 attaque Julien per- 
«sonnellement par cet endroit. Etant fils d' un saint homme qui fut 

testimoniis res decidenda sit, iure meritoque contentus esse 
poteris testimonio vel solius ecclesiae occidentalis. Et ratio 
affertur, non solum quia speciale est huius ecclesiae privi- 
legium propter sedem apostolicam quam in sinu suo habet, 
et cum qua magis de proximo cohaeret, verum etiam, et 
praesertim, quia in fide Latinorum satis iam elucet fides 
Orientalium, cum et ipsi utique christiani sint, et utriusque 
partis terrarum una Christiana fides traditioque exsistat (). 
Tertia regula, eaque praecedenti valde affinis: Quod sive 
ex latinis sive ex graecis auctoritates afferre velis,non opis 
est citare auctores multos, sed unus vel alter doctor fama 


«depuis élevé à T épiscopat, il est à croire qu'il avait reçu dès son 
«enfance tous les sacrements ordinaires. Dans cette presupposition 
«S. Augustin lui dit: Vous avez été baptisé étant enfant, vous avez été 
“exorcisé, on a chassé de vous le démon par le souffle. Mauvais enfant! 
* Vous voulez ôter à votre mère ce que vous en avez vous-même reçu, et 
«les sacrements par lesquels elle vous a enfanté... De cette sorte la tra- 
« dition était fondée sur des actes incontestables, avant méme qu'on 
«fût obligé d'entrer dans la discussion {des} passages "particuliers, 
« et ainsi cette discussion n' était pas absolument nécessaire ». Bossuet, 
Défense de la Tradition, 1. 8, c. 2. 

(r) August. l. i c. Iulian. n. 13-14:1. 6, n. 22, etc. — «Le ‘second 
«principe de S. Augustin: Quand par abondance de droit, on voudra 
aentrer dans cette discussion particulière, il y a de quoi se contenter 
«du témoignage de l'église d' Occident. Car sans encore présupposer 
«dans cette église aucune prérogative qui la rende plus croyable. 
«c'est assez à S. Augustin qu'(il fût certain que les Orientaux étaient 
* chrétiens, qu' il n'y eût qu" une foi dans toute la terre, et que cette foi 
« était la foi chrétienne. D’ où ce Père concluait que cette parite du monde 
» devait suffire à Julien pour le convaincre: non qu'il fallût mépriser 
«les Grecs, mais parce} qu’on’ ne pouvait présupposer qu':1s eussent 
lune autre foi^que les Latins sans détruire l'Eglise en la divisant. 
ICependantJS. Augustin insinuait le manifeste avantage de |r église 
1 latine... C’ était l'honneur de l'Occident d'avoir à sa tète et dans 
k son enceinte lejpremier siège du monde. S. Augustin ne manquait 

« pas de faire valoir en cette occasion cette 'primauté, lorsque citant, 
i après tous les Pères, le pape S. Innocent, il remarquait'^ s'il était 
le dernier en áge, il était le premier par sa place, posterior tempore, 
prior loco. Le premier par conséquent, en autorité. C'est pourquoi. 

et auctoritate praecipuus sufficit ut in eo sensus aliorum per- 
cipiatur, idque iterum propter unanimitatem Ecclesiae uno 
spiritu et una traditione ductae. Et hoc est quod etiam no- 


tavit Lirinensis in secundo Commonitorio n. 30, ubi post- 


quam enumerasset decem illos Patres quorum testimonia 


recitata sunt in Concilio Ephesino, pergit : « Hi sunt igitur 


*omnes apud Ephesum sacrato decalogi numero magistri, 


«consiliarii, testes, iudicesque producti ; quorum beata illa 


« Sjmodus doctrinam tenens, consilium sequens, credens te- 


«stimonio, obediens iudicio, absque taedio, praesumptione, 


«et gratia, de fidei regulis pronuntiavit. 


Quanquam multo 
: amplior maiorum numerus adhiberi potuerit, sed necesse 


«non fuit, quia neque multitudine testium negotii tempora 


occupari oportebat, et decem illos non aliud vere sensisse 


quam caeteros omnes collegas suos nemo dubitabat» (f 


«dans la suite, récapitulant ce qu'il avait dit, il le met à la tête de 
«tous les Péres qu'il avait cités; à la téte, dis-je, de S. Cyprien, de 
« S. Basile, de S. Grégoire de Nazianze, de S. Hilaire et de S. Ambroise, 
esans nommer les autres qui étaient compris dans ceux-ci... C'est 
* donc le second principe de S. Augustin, que T autorité de T Occi- 


«dent était plus que suffisante pour autoriser un dogme de foi » 
Bossuet, ubi supra, c. 3. 1 


(1) August. 1. i c. Iulian n. 15-16. — «Le troisième principe 
* Pour en venir aux Orientaux, que S. Augustin n’ estimait pas moins 
«que les Latins: c' est que pour en savoir les sentiments, il n était 
« pas nécessaire de citer beaucoup d'auteurs. Il se contente d' abord 
«de S. Grégoire de Nazianze, dont les discours, dit-il, célébres de tous 


*cótés par la grande grâce qu' on y ressent, ont été traduits en latin. 


«Et un peu aprés: Croyes-vous, dit-il, que V autorité des évéques orien- 
« taux soit petite dans ce seul docteur ? Mais c'est un si grand person- 
« nage, qu'il n'aurait point parlé comme il a fait, s' il n' eût tiré ce qu'il 
« disait des principes communs de la foi que tout le monde connaissait, 
“et qu on n'aurait pas eu pour lui l'estime et la vénération qu'on lui 
*a rendue, si l'on n'avait reconnu qu'il n'avait rien dit qui ne vint 
*de la vérité que personne ne pouvait ignorer. Voilà comment, loin de 
* diviser les auteurs ecclésiastiques, S. Augustin faisait voir que ne 
«ne pouvant pas étre contraires dans une méme foi, un seul docteur, 
«éminent par sa réputation et par sa doctrine, suffisait, pour faire 
* paraítre le sentiment de tous les autres». Bossuet, ibid. c. 4. 

Quarta tandem regula additur, quod unanimis sensus ecclesiae 
praesentis probatio est idonea sensus antiquitatis, quatenus / 
habita cognitione eius quod nunc in Ecclesia tenetur, aliam 
fuisse fidem in saeculis praeteritis, cogitare nefas (l). 

Haec porro posterior Augustini regula est, quae maxime 
ad rem nostram facit, pro quanto scilicet adstruit, sensum 
ecclesiae coaevae circa religionis nostrae dogmata, signum 
esse certi: 





simum sensus nequaquam diversi quem circa eadem 
habuit antiquitas. Unde in eo puncto tanquam in ultima 
consequentia praemissorum de  infallibilitate traditionis 
consistere placet. Et si quidem praescindamus ab ulterioribus 
illis fidei determinationibus quae nonnisi decurrente tempore, 
ut supra notatum est, in eliquata dogmata transierunt, (quia 
consideratio ista longius nos a proposito nostrae intentionis 
abduceret), sed iterum de illis solis loquamur,quae christianae 
religionis summam constituunt, quae ad ipsam revelatae 
doctrinae pertinent fundamenta, quae Dominus neminem 
in Ecclesia sua voluit ignorare, quemadmodum supra citati 
aeibant Patres, statim patebit veritas conclusionis. Ista 
enim ab ipsis initiis fuerunt ut dogmata in traditione et ma- 
gisterio Ecclesiae explicite proposita; insuper, quidquid(i) 


(Gi) August. 1. i c. lulian n. 19-34. — " Pour juger des sentiments 

«de T antiquité, le quatrième et dernier principe de S. Augustin est, 
«que le sentiment unanime de toute l'Eglise présente en est la preuve; 
«en sorte que connaissant ce qu' on croit dans le temps présent, on ne 
« peut pas penser qu'on ait pu croire autrement dans les siécles pas- 
«sés. C' est pourquoi S. Augustin, aprés avoir faità Julien la demande 
aqu'on vient de voir sur S. Grégoire de Nazianze et S. Basile: En 
n voulez-vous davantage, dit-il, ne vous suffisent-ils pas? il ajoute: 
« Mais dites qu ils ne suffisent pas ; poussez votre témérité jusque-là, 
«nous avons quatorze évéques d'Orient, Euloge, Jean Ammonien, et 
1 les autres dont le concile de Diospolis en Palestine avait été composé, 

« qui auraient tous condamné Pélage, s'il n' avait désavoué sa doctrine, 
uqui par conséquent l'avaient condamné et tenaient la foi de tout 
ule reste de l’ Eglise, et qui servaient de témoins, non seulement de 
«la foi de l'Orient, mais encore de celle de tous les siècles passés » 
Ibid. c. 5. 

semel proponitur in traditione ut dogni.i. id necessario manet 
in eodem semper sensu et traditum et creditum. Ergo neces» 
est ut is sensus de facto adhuc retineatur, qui firmiter te- 
nebatur a principio, ac per hoc, esse prorsus non potest' ut 
qui orthodoxorum Patrum nomine apud nos veniunt, 'quique 
ut tales semper in Ecclesia habuerunt auctoritatem, 'aliud 
unquam in re ipsa senserint quam quod hodiedum a nobis [et 


creditur, et docetur, et inviolabilis instar depositi posteris 
commendatur. 


At nunc occurrunt neocritici causantes nihil praevalere 
contra factum positivum. Inveniuntur autem multi] antiqui 
Patres qui de facto aliter ac nos senserunt de dogmatibus 
religionis etiam primariis, velut de trinitate, de incarnatione, 
de peccato originali, de gratia, aliisque eiusmodi. Nam, aiunt, 
antenicaeni expresserunt processionem Filii et Spiritus!Sancti 
iis modis qui exhibent ideas falsissimas et a nostris plane 
diversas, utputa tritheismi, inaequalitatis personarum, imo 
vero corporeae deitatis. 


lidem veteres usque ad Cyrillum 


Alexandrinum inclusive, non rectius sentiunt de incarna- 


tione quam sensit postea Eutyches, et nonnisi post longas 


contentiones delineatum videmus dogma antea informe 


unionis hypostaticae. Plerique etiam ante [Augustinum 'veri 
pelagian! sunt, aut certe semipelagiani. Chrysostomus caete- 
rique graeci de peccato originali nihil sciunt, etc. etc. Sic 
nunc opinantur critici nostri, qui tamen nihil novi afferunt, 
sed vestigiis insistunt Socinianorum' et Calvinistarum, facili 
eruditione loca patristica quibus illi utebantur, colligentes 
apud Petavium, vel apud Bossuetium int suis operibus po- 


lemicis contra Jurieu et Richardum Simon (^) Caeterum, 


(i) «Les manières dont nous avons vu que les anciens ont exprimé 
«la génération du Fils de Dieu, et son inégalité avec la Pére, donnent 
«des idées trés fausses et très différentes des nôtres... Chacun sait 
«combien ce mystère (de la Trinité) demeura informe jusqu’ au pre- 
«mier concile de Nicée.. Les anciens docteurs, et surtout ceux du 


*troisiéme siècle, et méme ceux du quatrième, ont confondu le Fils 
«et le S. Esprit, ils nous ont fait un Dieu converti en chair i 

undecumque suam eruditionem comparaverint, id saltem 
indubium est, methodum interpretationis apud eos metho- 


dum esse protestanticam, quae nimirum eodem ac illa vitio 


laborans, ad easdem quoque erroneas conclusiones ducit. 


Porro, antequam vitium istud, quod et quale sit, dilucide 
appareat, considerare oportet id quod ansam dedit vulgatis 
iam opinionibus quibus veteres Ecclesiae Patres tanquam 
de heterodoxia notantur, ut statu causae recte praestabilito, 
causa ipsa solutionem aequi iudicii habere possit. Ad hoc 
igitur pertinebit capitulum sequens. 


«T héresie qu'on a attribuée à Eutychès, et ce n'est que par la voie 
«de longues contentions, qu'enfin cette vérité (de T incarnation) 


«est arrivée à la perfection... La grâce qu'on regarde aujourd'hui 
«comme l’un des plus importants articles de la religion chrétienne, 
«était entiérement informe jusqu' au temps de S. Augustin. Avant 
«ce temps, les uns étaient Stoiciens et Manichéens, d'autres étaient 
«purs Pélagiens; 


les plus orthodoxes ont été semipélagiens ». 
Jurieu, 


Ita 
apud Bossuer. Premier avertissement sur les lettres de M. 
Jurieu. 


CAPUT SECUNDUM 


DE CAUSA APPARENTIUM OPPOSITIONUM 
IN TESTIMONIIS TRADITIONIS. 


« Magis declinamus ad ea quae sunt opi 


«nahilia quam ad veritatem. Est enim illa 
«austera, gravisque». 


(Clem. Alex. 1. 7 Strom, c. 16). 


Quod doctrina traditionis, etsi sit semper eadem, non 
ideo est semper eodem modo enucleata, limata, et expo- 
lita, sed accipit processu temporis, occasione praesertim 
insurgentium haeresum, plus evidentiae, plus luminis, plus 
praecisionis. Et quod generatim loquendo, tres sunt quoad 
singula dogmata status distinguendi: status simplicis fidei, 
status explicationis perfectae, et status intermedius, 
quando incipiebat transitus a simplici fide ad speculatio- 
nem theologicam, et pro multiplici initiorum difficultate, 
adhuc erant expositiones minus exactae, et modi loquendi 
quandoque ambigui. Qui tamen reductionem ad sensum 


orthodoxum non compatiuntur modo, verum etiam requi- 
runt, si 


si ratio habeatur propriorum principiorum quibus 
regi debet exegesis patristica. 


Dicit S. Thomas in prologo opusculi contra errores Grae- 
corum : «Errores circa fidem exorti occasionem dederunt 
«sanctis Ecclesiae doctoribus, ut ea quae sunt fidei maiori 
«circumspectione traderent ad eliminandos errores exortos, 
«sicut patet quod sancti doctores qui fuerunt ante erroreni 


« Arii, non ita expresse locuti sunt de unitate divinae essentiae, 

« sicut doctores sequentes ; et simile de aliis contingit erro- 
«ribus, quod non solum in diversis doctoribus, sed in uno 
«egregio doctorum Augustino expresse apparet. Nam in suis 
«libris quos post exortam Pelagianorum haeresim edidit. 
«cautius locutus est de potestate liberi arbitrii, quam in 
«libris quos edidit ante praedictae haeresis ortum, in quibus 
« libertatem arbitrii contra Manichaeos defendens, aliqua pro- 
« tul.t quae in sui defensionem erroris assumpserunt Pelagiani, 
«divinae gratiae adversantes. Etideo non est mirum si moderni 
« fidei doctores post varios errores exortos, cautius et quasi eli- 
- matius loquuntur circa doctrinam fidei ad omnem haeresim 
«evitandam. Unde si aliqua in dictis antiquorum doctorum 
« inveniuntur, quae cum tanta cautela non dicantur, quanta a 
« modernis servatur, non sunt contemnenda aut abiicienda, sed 
« nec etiam ea extendere oportet, sed exponere reverenter 
Sic loco citato angelicus doctor, qui hanc doctrinam de- 
sumpserat, sicut assolet, ab ipso Augustino:  Didicimus, 
«inquit ille, de dono persev. n. 53, singulas haereses in- 
«tulisse Ecclesiae proprias quaestiones contra quas diligen- 
«tius defenderetur Scriptura divina, quam si nulla talis 
« necessitas cogeret » Et alibi idem Augustinus notat quod 
non oportet quaerere tam accuratum loquendi modum in 
Patribus qui ante natas haereses scripserunt, ac in iis qui 
postea advenerunt : tum quia nulla adhuc quaestione pulsati, 
et in Ecclesia catholica bono sensu se intelligi arbitrantes, 
securius loquebantur f ; tum quia materias nondum discus- 
sas breviter et transeunter attingentes, immorabantur potius 
in iis quae tunc adversus Ecclesiae inimicos disputabant, 
necnon et in exhortationibus ad quasque virtutes quibus 
Deo pro adipiscenda vera felicitate servitur (3). Et haec 
quoque communis est responsio, non theologorum modo, 
verum etiam Athanasii, Hieronymi, Lirinensis, et aliorum 
Haec est regula in theologia, et solutio difficultatum circa 


(1) August. l. i c. lulian. n. 22. 
(2) Id. de praedest. SS. n. 27. 

traditionem, cuius doctrina semper quidem eadem est, at 


non semper eodem modo clara et expressa. Accipit enim cum 


tempore, ut Lirinensis ait, evidentiam, lucem, distinctionem 
seu praecisionem, idque principaliter occasione haeresum 
de novo insurgentium. Nam ipsae sunt baereses, quae potis- 


simam necessitatem creant scrutandi dogmata, enucleandi 


conceptus quibus constant, distincte proponendi notas quae 
in eis sunt discernendae, seiungendi modos intelligendi et 
significandi ab ipsis rebus intellectis et significatis, inveniendi 
etiam vocabula idonea quibus res altissimae apte expriman- 
tur, uno demum verbo, perficiendi omnia quae ad theolo- 
gicam explicationem pertinent, et nonnisi laboriosissima ac 
studiosissima inquisitione possunt obtineri il). 

Manifestum quippe est, aliam esse simplicem illam dogma- 
tum notionem quae per simplicem quoque fidem retinetur, 
aliam vero notionem enucleatam, expolitam, elimatam, quam 
ad intelligentiam fidei quaerit theologus. Manifestum etiam, 
quod in speculatione theologica semper est aliquid faciens 


difficultatem, et aliquid faciens solutionem difficultatis. Ex(i) 


() Nota igitur quid distet inter hanc assertionem et positionem 
eorum qui dicunt quod haereses initiaverunt progressum; quod Mon- 


tanistae initiaverunt ascetismum, Gnostici scientiam theologicam, 


sabelliani conceptionem catholicam Trinitatis, etc. Blasphemiae id 
quidem simile videtur. Itaque in haeresibus nihil plus quam causam 


occasionalem agnosces. Sicut Ariana haeresis locum dedit definitivae 


consecrationi vocabuli consubstantialis, quo omnis truncatur possi- 


bilitas intelligentiae perversae, et personarum distinctio in numerica 
essentiae unitate, tanta simplicitate, tantaque claritate exprimitur. 
Sicut haeresis Nestoriana necessitatem intulit expoliendi conceptus 
naturae, personae, subsistentiae, et unicuique sua assignandi nomina. Si- 
cut Protestantes coegerunt nos ad confutandum eorum negationes cum 
maiori eruditione biblica; rationalistae ad ponendum in maiori luce 
revelationis argumenta, et sic de aliis. « Multa, inquit Augustinus de 
«Civ. Dei, 1. 16, c. 2, ad fidem catholicam pertinentia, dum haere- 
«ticorum callida inquietudine exagitantur, ut adversus eos defendi 


*possint, et considerantur diligentius, et intelliguntur clarius 
«instantius praedicantur; c! ab 
Cexislil occasio » 


et 


adversario mota quaestio, discendi 

quo accidere debuit ut ante laboiiosum studium quod in una- 
quaque materia singulae haereses provocaverunt et neces- 
sarium fecerunt, catholici tractatores in certas ambiguitates 
caderent, quae apud posteriores amplius non inveniuntur (v). 
Sic :x gr., Filius Dei Deus est, non secus ac Pater, et huius 
perpetuae fidei disertae sunt attestationes in omni tempore. 
Sed cum devenitur ad considerandum quod Deus est de Deo, 
Deus a Patre procedens, Deus genitus a Deo generante, sermo 
saepe confunditur. Antequam epuratus sit conceptus di- 
vinarum originum per duplicem lemotionis et excellentiae 
viam atque in distinctam notionem subsistentium relationum 
eliquatus, omnis explanatio mysterii manca erit et imper- 
fecta. De ingenito et innascibili videbuntur loqui quasi haec 
innascibilitas contineret aliquid maioris perfectionis; de 
generatione divina, quasi haberet admixtam efficientiam, 
quam utique apud nos importat omnis actio generandi ; de 
Deo genito, quasi genitus ille dependeret a suo principio, 
sicut in creatis dependet originatus a suo originante. Et 
haec imperfectio in modo exponendi et dicendi non omnino 
diluitur, nisi cum necessitas respondendi molestissimis haere- 
ticorum quaestionibus reducit mentes ad locutiones magis 
praecisas (2). 
Idem quoque apparebit in dogmate incarnationis. Unus 
idemque filius Dei est et filius hominis, filius Dei ab aeterno, 


(1) « Numquid enim perfecte de Trinitate tractatum est, ante- 
«quam oblatrarent Ariani? Numquid perfecte de poenitentia tra- 
«ctatum est, antequam obsisterent Novatiani? Sic non perfecte de 
« baptismate tractatum est antequam contradicerent foris positi re- 
« baptizatores..., ut iam illi qui noverant haec tractare atque dissol- 
“ vere, ne perirent infirmi sollicitati quaestionibus impiorum, sermo- 
«nibus et disputationibus suis obscura Legis in publicum deduce- 
«rent». August. Enarr. in Ps. 54, n. 22. 

(2) « Inter multa quae Ariani adversus catholicam fidem solent 
a disputare, hoc sibi maxime callidissimum machinamentum propo- 
* nere videntur cum dicunt: Quidquid de Deo dicitur vel intelligitur. 

i non secundum accidens, sed secundum substantiam dicitur. Diver- 
«sum est autem ingenitum esse, et genitum esse. Diversa est ergo sub- 
«stantia Patris et Filii » August. 1. 5 de Trin. c. 3, et alibi saepe. 

filius hominis in tempore, qui manens id quod erat, incepit 
esse quod non erat. Haec est nuda et simplex fides. Sed cum 
devenitur ad considerandum quomodo advenerit humanitas 
unione utique physica et substantiali, ei qui in forma Dpi 
praeexistebat et manebat, non facilis occurret expositio, quae 
tota pendet ex enucleatis et expolitis conceptibus unionis 
in natura, unionis in persona, et formalium utriusque diffe- 
rentiarum. Quapropter, in initiali illo scientiae theologicae 
statu qui categoricas de unione hypostatica haereses ante- 
cessit, habito praesertim respectu ad difficultatem exprimendi 
ea de quibus nondum erat rata fixaque terminologia, non 
poterunt non inveniri quaedam, quae posteris iam eruditis 


Scientia et solutionibus sequentium doctorum, videbuntur 


ambigua, et specie tenus inconciliabilia cum fide inconfusae 
unionis divinitatis et humanitatis in uno Verbi supposito ('/. 

Idem rursus videbis de dogmate peccati originalis. A'erum 
equidem ac proprie dictum peccatum est, sed peccatum 
sui generis, quod non univoce dicitur cum peccato omnibus 


notissimo Peccatum, inquam, naturae, non personae ; pec- 


sed voluntate 
solius capitis humani geneiis; peccatum quod a protopa- 
rente transit ad posteros, sed quoad maculam, non quoad 
actum, peccatum denique quod quodammodo dicitur alie- 
num, et quodammodo nostrum : alienum proprietate actionis, 
nostrum contagione propaginis. 


catum voluntarium non voluntate propria, 


Propterea infans recens 
natus aliquo sensu innocens est, et aliquo sensu peccator: 
propterea grande illud Adae peccatum quadamenus ad po- 
steritatem transit, et quadantenus non transit; propterea 
demum, si ante ortam haeresim Pelagianorum, loca sunt 
patriotica in quibus coruscat peccati originalis veritas, alia 


quoque erunt ubi videbitur doctrina confundi et aliqualiter 
obscurari f. 


(i) Cf. Petavium de Incarn. lib. 3. c. 2. Item Cyrillum Alex. 
epist. 39 ad loannem Antiochenum, (Migne, Patr. gr. Torn. 77 col 
174). 


(2) Cfr. August. 1. i c. Iulian. n. 22, seq. __ Et 1 6 n. 24-28. 

Nec aliter dicendum de dogmate gratiae, quia si gratia 
simpliciter praecedit meritum bonae voluntatis, adhuc tamen 
bona homini) voluntas praecedit multa Dei dona, et prae- 
sertim donum quo iusti efficimur et sumus: dum scilicet 
ipse homo excitanti gratiae libere assentiendo et coopeiando 
ad suam ipsius iustificationem sese debet disponere. Et ideo 
in sacris litteris non solum dicitur: Convecte nos, Donine, 
ad te, et convertemur, verum etiam: Convertimini ad me. 
et ego convertar'ad vos. Ac per hoc, sicut invenies in scriptis 
veterum Patrum testimonia ubi infantes dicuntur esse sine 
peccato, sic invenies etiam alia ubi dicitur Deus dare gra- 
tiam eis quos invenit dignos, seu praeparatos ad recipiendum 
eam. Quod quidem quodammodo verum est, tametsi verum 
sit quod ope ipsius gratiae efficiuntur digni quicumque digni 
inveniuntur. Et hoc ultimum in eorumdem veterum doctrina 
non plane reticetur, quamquam non sit expositum cum ea 
claritate et praecisione, cum qua post diligens quaestionis 
examen dicebat Augustinus, totum esse Deo deputandum : 
«Qui hominis voluntatem bonam et praeparat adiuvandam, 
‘et adiuvat praeparatam. Praecedit enim bona volurtas 

«hominis multa Dei dona, sed non omnia ; quae autem non 
«praecedit ipsa, in eis est et ipsa. Nam utrumque legitur 
«in sanctis eloquiis, et : Misericordia eius praeveniet me, et: 
« Misericordia eius subsequetur me. Nolentem praevenit ut 
"velit; volentem subsequitur ne frustra velit. Cur enim 
«admonemur orare pro inimicis nostris, utique nolentibus 
«pie vivere, nisi ut Deus in illis operetur velle ? Itemque 
«cur admonemur petere ut accipiamus, nisi ut ab illo fiat 
«quod volumus, a quo factum est ut velimus? Oramus 
«ergo pro inimicis nostris ut misericordia Dei praeveniat 
«eos sicut praevenit et nos; oramus autem pro nobis ut 
«misericordia eius subsequatur nos» f Et sic est etiam 
de aliis. 

Non ergo ex imperfectione explicationum vel ambi- 


(1) August. £nchirid. c. 32. 


5« CAPUT H. 


guitate quarumdam assertionum concludere licet, vetustiores 
Patres fuisse quoad dogmata religionis nostrae in alio sensu 
aliaque sententia ac posteriores. Plane enim diversa occurrit 
solutio: Aut quod nondum adeo profecerant in penetratione 
et intima intelligentia revelatae veritatis, sicut illi qui post 
natas haereses in singulis materiis scripserunt ; aut quod 
intenti in uno errore confutando, de errore opposito solliciti 
non erant, (in quolibet enim dogmate inter oppositos sco- 


pulos inceditur, et facile in unum videtur offendere, quisquis 


in altero vitando omnem impendit curam) ; aut denique, 


quod locutiones per se loquendo ambiguas et minus casti- 
gatas absque adiecta declaratione quandoque usurpabant, 
nihil dubitantes quin illae catholico sensu a suis auditoribus 
intelligerentur et acciperentur. Hanc porro solutionem, non 
modo verosimilem esse et probabilem, sed imo unice veram 


et firmiter retinendam, diligentius nunc demonstrandum est. 


$ 2. 


Ut autem ordine quodam procedamus, per prius con- 
siderare oportet tres illos in thesi recensitos doctrinae status, 
secundum quos testimonia et lucubrationes Patrum ad tres 


pariter categorias commode possunt 


revocari. 
L 


- Primus est quem dicere possumus statum simplicis 
fidei. Hunc referunt imprimis epistolae vel confessiones an- 
tiquissimorum episcoporum et martyrum, in aurea illa aetate 
in qua adhuc primitias Spiritus habentes, et tamquam utres 
novi, pleni vino illo novo quod in Pentecoste effusum est, 
nondum habebant laboriosissimam occupationem quam de- 
dit Deus filiis hominum ut occuparentur in ea, disputandi 
scilicet, et dialectizandi ; sed de thesauro cordis sui profe- 
rebant ingenuam doctrinam quam ab apostolis acceperant. 
Sane, simplicem de Trinitate fidem luculenter testabatur 
Ignatius ad martyrium pergens, cum ad Magnesios c. 13, 
scribebat: «Studete igitur confirmari in doctrinis Domini 
«et apostolorum, ut omnia quae facitis, prospere vobis sue- 

«cedant fide et charitate in Filio et Patre et Spiritu. . Sii- 
«biecti estote episcopo et vobis mutuo, ut lesus rhristU'. 
«Patri secundum carnem, et apostoli Christo et Patri et 
«Spiritui . f Simplicem fidem de incarnatione idem san- 
stissimus martyr, epist. ad Ephesios c. 7: Medicus unus 
«est, et carnalis et spiritualis, factus et non factus, in ho- 
«mine existens Deus, in morte vera vita, et ex Maria et ex 
«D< -, primum passibilis et tunc impassibilis, lesus Christus 
« Dominus noster» (1). EtadPolycarpum, c.3: Eum qui supra 
« tempus estexpecta intemporalem ; invisibilem, propter nos vi- 
« sibilem ; impalpabilem, impassibilem, propter nos passibilem. 
«qui omni modo propter nos sustinuit » (3). Simplicem fidem 
de utroque mysterio referebat ultima illa ipsius Polycarpi in 
rogo iam accenso oratio : « Domine Deus omnipotens, Pater 
« dilecti ac benedicti Filii tui lesu Christi, per quem tui no- 


«titiam accepimus benedico tibi, quoniam me hac die 





«atque hac hora dignatus es, ut partem acciperem in nu- 
«mero martyrum tuorum, in calice Christi tui.. Quapropter 
« de omnibus laudo te, benedico tibi, glorifico te cum sem- 
« piterno et coelesti lesu Christo dilecto Filio tuo, cum quo 
«tibi et Spiritui Sancto gloria et nunc et in futura saecula. 
« Amen » (4). Et confessio illa beati Epipodii, qui mixtis cruore 
dentibus haec verba proferebat: Christum cum Patre ac 
« Spiritu Sancto Deum esse confiteor, dignumque est ut illi 
«animam meam refundam, qui mihi et creator est et re- 
«demptor. Nec interest infirmitas corporea quo fine sol- 
« vetur, dummodo anima coelis invecta ad suum revertatur 
« auctorem » (5). 
Huc etiam spectant loca antiquiorum, ubi simpliciter 
et sine amplificatione enuntiatum invenitur, quae esset Ec- 


(1) Migne, Patr. graec. Tom. 5, coi. 671, seq. 

(2) Migne, P. G. Tom. 5, coi. 651. 

(3) Ibid. coi. 722. 

(4) Epistola circularis Ecclesiae Smyrnensis de martyrio Poly- 
carpi, ibid. col. 1039. 

(5) Ibid. col. 1454. 

clesiae praedicatio, quaeve tenenda regula credendi. Vclut 


est illud Irenaei, l. i, c. io. «Ecclesia per universum or- 


«bem usque ad fines terrae seminata, et ab apostolis et a di- 
«scipulis eorum accepit eam fidem quae est in unum Deum, 
« Patrem omnipotentem qui fecit coelum et terram, et mare, 
«et omnia quae in eis sunt; et in unum lesum Christum 
«Filium Dei, incarnatum pro nostra salute; et in Spiritum 
«Sanctum qui per prophetas praedicavit dispensationes Dei, 
«et adventum, et eam quae est ex Virgine generationem, et 
«passionem.., et resuscitandam omnem carnem humani 
«generis, ut Christo lesu Domino nostro, et Deo et Salvatori 
«et Regi, secundum beneplacitum Patris invisibilis, omne 


«genu curvet coelestium, et terrestrium, et infernorum 


Velut etiam illud Gregorii thaumaturgi, in Expositione] fidei 
quam suae ecclesiae moriens reliquit, et in ipso autographo 
se legisse testatur Nyssenus: « Unus Deus 


Pater Verbi vi- 
tiventis, sapientiae subsistentis 


., perfectus perfecti genitor, 
«Pater Filii unigeniti. Unus.Dominus, solus ex solo, Verbum 


«perpetrans, sapientia comprehendens omnia, et virtus qua 
«tota creatura fieri potuit: Filius verus veri, et invisibilis 
«ex invisibili, et incorruptibilis ex incorruptibili, et immor- 





«talis ex immortali, et sempiternus ex sempiterno. 


Unus 
«Spiritus Sanctus, 


ex Deo substantiam habens, perfecta 
«viventium causa, sanctitas sanctificationis praestatrix... Tri- 
«nitas perfecta, maiestate et sempiternitate et regno minime 


«dividitur, neque abalienatur. Igitur neque factum quid 


«aut serviens in Trinitate neque superinductum... Neque 
«defuit unquam Filius Patri, neque Filio Spiritus Sanctus, 
«sed invertibilis et immutabilis eadem Trinitas semper » (1). 

In eadem categoria adhuc recensebis testimonia illa in 
quibus Patres ante ortas haereses, extra omnem disputationis 
ardorem et controversiae necessitatem, non speculando, 
non glossando, non argumentando, non specialis cuiusdam 


(Gi) Migne, P. G. Tom. io. coi. 983, seq. — Cfr. coi. 965. — Vide 
etiam Basilium, de Spiritu Sancto, c. 29. 

causae patrocinium assumendo, sed ex sola fidelis cordis 
abundantia discurrendo, dogma nondum ulla negatione im- 
pugnatum ita ingenue asserunt, ut plane appareat, non 
tam ipsos esse qui loquuntur, quam nativum fidei et 
traditionis spiritum qui loquitur in eis. Huiusmodi testimonia 
de dogmate peccati originalis affert Augustinus, l. i, c. lu- 
lianum, n. 5-20. Quae postea, n. 32-33, compendiose ab eo 
resumpta, exemplo tibi erunt: « Sanctus Irenaeus dicit, an- 
ktiquam serpentis plagam fide Christi et cruce sanari, et 
«quod protoplasti peccato fuimus tanquam vinculis alligati. 
« Sanctus Cyprianus dicit, perire parvulum, nisi fuerit bapti- 
«zatus, quamvis ei non propria dimittantur, sed aliena pec- 
«cata. Sanctus Reticius dicit, veteris hominis, quo per 
«lavacrum regenerationis exuimur, non tantum vetera, sed 
«ingenita esse peccata. Sanctus Olympius dicit, vatium de 
«protoplasto in germine sparsum, ut peccatum cum homine 
«nasceretur. Sanctus Hilarius dicit, ex peccato esse omnem 
«carnem, praeter illius qui venit in similitudine camis pec- 
«cati, sine peccato. Dicit, sub peccati origine et sub peccati 
« lege natum esse, cuius vox est : ego in iniquitatibus conceptus 
«sum. Sanctus Ambrosius dicit, eos qui baptizati fuerint 
«parvulos in primordia naturae suae a malitia reformari. 
« Dicit quod in Adam omnes morimur, quia per unum homi- 
«nem peccatum intravit in mundum, et illius culpa mors 
«omnium est. Dicit quod in eius vulnere omne genus occi- 
«disset humanum, nisi Samaritanus ille descendens vulnera 
«eius acerba curasset. Dicit, fuisse Adam, et in illo fuisse 
«omnes; periisse Adam, et in illo periisse omnes. Dicit, nos 
«contagio maculari antequam nascimur, nec humanum |con- 
«ceptum esse iniquitatis exsortem, quia concipimur, inquit, 
«in peccato parentum, et in delictis eorum nascimur... Dicit 
« tibi sanctus Innocentius, lavacro regenerationis praeteritum 
«vitium omne purgari, quod per illum accidit, qui libero 
«arbitrio cadens, in profunda demersus est. Sanctus Gre- 
« gorius (Nazianzenus) dicit, melius fuisse non excidere a ligno 
« vitae gustu amarissimo peccati, sed emendari nos debere 

«post lapsum... Dicit, regeneratione ex aqua et spiritu pvt- 
ügari maculas primae nativitatis, per quas in iniquitatibus 
«concipimur. Dicit sanctus Basilius, nos [aegritudinem con- 
«traxisse peccati, quoniam Eva noluit a ligno prohibito 
Seiunare.. Postremo sanctus episcopus Io.innes (Chryso- 
ustomus) dicit.., etiam ipse dicit, Adam sic. peccasse illud 
(grande peccatum, ut omne genus humanum in commune 
«damnaret. Dicit, in Lazari morte ideo flevisse Christum, 
«quia de perennitatibus excussa mortalitas inferos  ada- 
«mavit. Dicit, quod nos Christus invenerit, et paterno chi- 
Mrographo nostro quod scripsit Adam, et posterioribus pro- 
«priis debitis obligatos. Dicit, Adam propterea dictum for- 
«mam futuri, quia sicut ille ex semetipso nascentibus, 
«quamvis non manducaverint de ligno, factus est causa 
! mortis quae per cibum inducta est, ita et Christus iis qui 
«ex ipso sunt, tametsi nihil iuste egerint, factus est provisor 
«iustitiae, quam per crucem omnibus condonavit. Dicit, 
«non valde videri habere rationem, ut alius pro alio [dam- 
«netur, et tamen factum esse per Adam ;! unde magis per- 
«suadet esse credendum, quod decentius et rationabilius 
«apparet, salvari alium pro alio, quod impletur in Christo, 
«etc. ». Haec quidem de peccato originali vetustiores Patres, 
solo ductu primaevae et in sua adhuc nativa simplicitate 
decurrentis traditionis. 

Sed et praeclara quoque eiusdem generis testimoniorum 
exempla sumes ex iis quae Augustinus ipse de divina gratia, 
ante omnem theologicam inquisitionem scripta reliquit in 
primis operibus suis. Velut est illud Confessionum, 1. 10, 
c. 29, 31, 87: «O amor, qui semper ardes et ^nunquam 
«extingueris, charitas, Deus meus, accende me. Continentiam 
«iubes. Da quod iubes, et iube quod vis.. Audio vocem 
«iubentis Dei mei: Non graventur corda vestra in crapula 
Ket ebrietate. Sed memento, Domine, quia pulvis sumus, 
«et de pulvere fecisti hominem, et perierat, et inventus 
«est. Conforta me ut possim. Da quod iubes, et iube quod 

«vis.. Tentamur his tentationibus (laudum humanarum) 

«quotidie, Domine; sine cessatione tentamur. Quotidiana 
«fomax nostra est humana lingua. Imperas nobis et in hoc 
«genere continentiam. Da quod iubes, et iube quod vis * 
Item illud l|. 2 de Ordine, n. 52, ubi matrem Monicam 
alloquens ait; « Oremus ergo, non ut nobis divitiae, sed 
« ut ea proveniant quae nos bonos faciant ac beatos. Quae vota 
«ut devotissime impleantur, tibi maxime hoc negotium, 
«mater, iniungimus, cuius precibus indubitanter credo et 
«confirno mihi istam mentem Deum dedisse ut inveniendae 
«veritati nihil omnino praeponam, nihil aliud velim, nihil 
«cogitem, nihil amem». Ne autem putetur quod ipsa oratio 
per quam alia dona a Deo obtinentur, a nobis sit, et non e 
divina gratia descendens: Deus universitatis conditor, in- 
quit 1. i Soliloq. n. 2, «praesta mihi primum ut bene te 
«rogem, deinde ut me agam dignum quem exaudias, postremo 
«ut liberes » Certe, non ardore disputationis incitatus, non 
aliquo praeconcepto fine praeoccupatus, non etiam profundo 
studio theologico eruditus, haec dicebat Augustinus, sed 
ductus sola doctrina quam neophytus didicerat in Ecclesia, 
et plenus spiritu gratiae quem perceperat in baptismo, quod 
simpliciter credebat, simpliciter etiam profitebatur, iuxta 
illud : Credidi, propter quod locutus sum. Iam noscebat, omne 
quo boni efficimur, donum Dei esse, adeoque fidem simul 
cum operibus, nihil distinguendo inter prima et sequentia, 
inter initium et finem, sed comprehendendo ipsum pie- 
tatis initium cuius fides fundamentum est, ipsum primum 
desiderium et cogitationem conversionis, ipsam denique 
orationem per quam caetera obtinentur. Verumtamen. quid 
intersit inter simplices illas simplicis fidei confessiones, et 
libros quibus postea, copiose, enucleate, erudite, idem gra- 
tiae dogma exposuit ac propugnavit contra insurgentem 
Pelagianorum haeresim, nemo est qui non videbit. Ibi ergo 
novum exemplum est eorum testimoniorum quae simplicem 

fidem primitivae traditionis referunt, praescindendo a qua- 

cumque explicatione aut difficultatum consideratione (l). 


(1) Cf. Bossuet, Défense de la tradition, 1. 6, c. 10, seq. 

II. - Sed iam considerandus venit secundus doctrinae 
status, in quo simplici fidei adiunguntur explicationes adhuc 
imperfectae. Quod maxime in nonnullis Patribus secundi 
et tertii saeculi circa dogma Trinitatis videre est, dum sci- 
licet paganis aut ludaeis altissimum mysterium aliqualiter 
declarare et credibiliter exponere intendebant, vel cum re- 
fellebant Sabellianos qui Patrem et Filium et Spiritum San- 
ctum, non natura solum, sed persona quoque unum et sin- 
gularem Deum esse dicebant; idque (quod diligenter no- 
tandum est), ante ortas haereses Arii et Macedonii, Filio et Spi- 
ritui Sancto divinam denegantes naturam,creatam attribuentes. 

Athenagoras in sua legatione pro Christianis, ipsos Chri- 
stianos purgare vult a crimine atheismi quo a paganis accu- 
sabantur, ostendendo atheos eos non esse, «qui Deum Pa- 
«trem, et Filium Deum, et Spiritum Sanctum asserunt, 
«ac eorum in unione potentiam, et in ordine distinctionem 
«demonstrant» f. Ecce habes simplicem et puram fidei 
Christianae confessionem. Sed ne ridiculum quisquam exi- 
stimaret suum Deo esse Filium, aut christianos de Deo Patre 
etFilio sentire sicut poetae fabulabantur, qui nihilo meliores 
hominibus deos inducebant, en subiuncta explicatio : « Est 
t Filius Dei Verbum Patris in idea et operatione ; ab eo enim 
«et per eum facta omnia, cum Pater et Filius unum sint. 
«Cum autem Pater sit in Filio, et Filius in Patre, unitate 
«et virtute spiritus, mens et verbum Patris est Filius Dei. 
«Quod si vobis pro summa vestra intelligentia inquirere 
«subeat, quid sibi velit Filius, dicam breviter primam esse 

«Patris progeniem, non quod factus sit, (ab aeterno enim 
«Deus habebat in seipso Verbum, utpote ab aeterno ra- 
«tionalis), sed quod prodierit ut omnium materialium rerum 
- quae instar informis naturae et inertis terrae iacebant, 
«idea et actus foret» (2). Qua in explicatione obscurum est 
primo, quod Filius dicatur mens Patris, deinde quod dicatur 


(1) Migne, P. G. Tom. 6, coi. 907. 
(2) Ibid. — Eiusdem conditionis sunt explicationes quas suppe- 
.ditat Tertullianus in Apologetico adversus Gentes pro Christianis, 

prodiisse ut esset idea et actus terrae illius inanis et vacuae 
de qua Moyses in initio Geneseos. 

lustinus cum Tryphone ludaeo disputans, (n. 36) gra- 
vissimis verbis asseruerat Christum verum Deum esse, et 
Dominum virtutum in veteri Scriptura nuncupari. Postquam 
autem sermo ad alia divertisset, resumit (n. 48) Trypho 
quaestionem : « Repetens igitur, inquit, sermonem in quo 
«desieras absolve. Nam mirabilis quidem mihi videtur, et 
«qui prorsus demonstrari non possit. Quod enim ais prae- 
«exstitisse Deum ante saecula hunc Christum, ac deinde 
«nasci hominem factum sustinuisse, id non solum ab opi- 
«nione abhorrens mihi videtur, sed etiam stultum » Tum 
lustinus respondet doctrinam hanc revera ab opinione abhor- 
rentem videri iis qui ea quae Dei sunt nec intelligere nec 
facere unquam volunt, praemittitque duas esse quaestiones 
distinctas, an lesus fuerit verus Messias in Lege praedictus, 
et an sit verus Deus ; esse enim quosdam (scilicet Ebionitas) 
qui eum Christum confitentur, quamvis hominem ex homi- 
nibus genitum pronuntient: «Quibus ego, ait, non assen- 
«tior, nec assentirer, etiamsi maxima pars (christianorum) 
«quae mecum consentit, idem diceret. Neque enim humanis 
« doctrinis iussi sumus a Christo credere, sed iis quae a beatis 
«prophetis praedicata et ab ipso tradita » Ecce rursus fir- 
missima ac minime ambigua fidei catholicae professio. 


c. 21: «Hunc ex Deo prolatum didicimus, et prolatione generatum, 
« et idcirco filium Dei, et Deum dictum ex unitate substantiae... Etiam 
« cum radius ex sole porrigitur, portio ex summa, sed sol erit in radio. 
«quia solis est radius, nec separatur substantia, sed extenditur. Ita 
«de spiritu spiritus, et de Deo Deus, ut lumen de lumine accensum. 
« manet integra jet] indefecta materiae matrix, etsi plures inde tra- 
«duces qualitatis mutueris: ita et quod de Deo profectum est, Deus 
«est, et Dei Filius, etc. ». De Tertulliano tamen non oportet nos esse 
adeo sollicitos. De eo enim generarim valet censura Bossuetii : - Tertullien, 
«le plus figuré, pour ne pas dire le plu; outré de tous les auteurs». Et 
alibi: «Il faudrait pour cette fois laisserlàce dur Africain, sans faire un 
«crime à toute l'Eglise des obscurités de son style et des irrégularité-, de 
ases pensées» 

Nunc autem, ut homini Judaeo hanc vcnl.itcm credibiliter 
exponeret, ostendere aggreditur Justinus, .ilium esse praeter 
Patrem creatorem universorum, qui in antiqua Scriptura 
dicitur Deus, quique futurae incarnationi praeludebat per 
theophanias veteris testamenti. Hunc agne- it in uno e tribus 
angelis qui apparuerunt Abrahae sub queo u Mambre ; in 
eo, inquam, angelo mysterioso de quo postea legitur : Domi- 
nus pluit super Sodoman et Gomorrham | sulphur et ignem 
a Domino de caelo. Eumdem videt in illo qui apparuit lacob, 
et deinde Moysi inter flammas rubi ardentis, de seipso 
contestans : Ego sum qui sum. Sic dices filiis Israel: Qui 
est, misit me ad vos. Tum concludit, n. 60-61 : « Oui dixit 
« Moysi se Deum esse Abrahae et Isaac et lacob, non creator 
«universorum Deus erit, sed idem ac ille quem Abrahae et 
«lacob apparuisse, ac creatoris universorum voluntati mi- 
«nistrare, eiusque consilio in Sodomorum iudicio ministrasse 
«demonstratum vobis est, ita ut, etiamsi, ut dicitis, duo 


«fuerint angelus et Deus, nemo tamen non omnino inente 


«captus auctorem universorum et parentem, relictis super- 
«caelestibus in parva terrae particula visum dicere audeat... 
«Alio etiam vobis ex Scripturis testimonio demonstrabo 
«Deum ante omnes res creatas genuisse ex seipso virtutem 
«quamdam rationalem, quae et gloria Domini a Spiritu Sancto 
«vocatur, ac nunc Filius, nunc Sapientia, nunc Angelus, 
«nunc Deus, nunc Dominus et Verbum... Habet enim has 
«omnes appellationes, ex eo quod Patris voluntati ministret, 
«et voluntate de Patre genitus sit... Quale est quod videmus 
«ex igne alium ignem nasci, non imminuto eo ex quo iste 
«accensus est, etc. » (1). Ubi obscurum pariter et difficile est 
quod Justinus dicit, absurdum esse si quis putet ipsum ingeni- 
tum Patrem in parva terrae particula apparuisse, ideoque ap- 
paritiones Dei ad aliam personam debere referri; item Filium mi- 
nistrare voluntati Patris, et voluntate de Patre genitum esse (2). 
Hippolytus martyr scribens contra haeresim Noeti, quae 


(1) Migne P. G. Torn. 6, col. 6ii, seq. 
Q) Similia apud Irenaeum, 1. 6, c. 7. 

«adem est cum illa Sabellii, c. 8 ait: « Necesse ergo eat ut 

«quamvis nolit, confiteatur Patrem Deum omnipotentem, 

«et Christum lesum Filium Dei, Deum factum hominem 

«cui omnia Pater subjecit praeter se, et Spiritum Sanctum, et 
«hos esse vere tres. Quod si vult scire quomodo unus Deus 
«demonstratur, sciat unam esse virtutem sive potentiam 
«huius » Potestne, quaeso, expressius dici id quod nos cre- 
t dimus ? Ad explicationes autem veniens Hippolytus .inter 
alia, c. io dicit : « Deus solus cum esset nihilque sibi coaevum 
«haberet, voluit mundum efficere. Et mundum cogitans ac 
«volens et dicens effecit.. Eorum autem quae facta sunt, 
« ducem, consiliarium et operarium generabat Verbum. Quod 
« Verbum cum in se haberet, essetque mundo creato ina- 
«spectabile, fecit aspectabile, emittens priorem vocem, et 
«lumen ex lumine generans, deprompsit ipsi creaturae Do- 
ti minum, sensum suum ; et qui prius ipsi tantum erat visi- 
t bilis, mundo autem invisibilis, hunc visibilem fecit, ut 
« mundus cum eum qui apparuit videret, salvus fieri posset ». 
Et infra, c. 14: « Si Verbum erat apud Deum, et Deus erat. 
«quid ergo? Dicetne aliquis dicere loannem duos Deos? 
«Duos quidem Deos non dicam, sed unum, personas vero 
« duas... Oeconomia consensionis redigitur ad unum Deum. 
« Unus enim est Deus qui mandat, Pater. Qui obedit, Filius. 
« Qui docet scientiam, Spiritus Sanctus. Pater qui est super 
« omnia; Filius per omnia, Spiritus Sanctus in omnibus. Aliter 
«Deum unum intelligere non possumus, nisi vero Patri et 
« Filio et Spiritui Sancto credamus » (). Ubi iterum obscurum 
est quod dicitur de generatione Verbi visibilis facti in crea- 
tione mundi : difficile, quod subditur de Patre qui mandat, 
et Filio qui obedit. - Difficiliora adhuc forsitan videri possent 
ea quae scripsit Dionysius Alexandrinus contra eosdem 
Sabellianos ; quorum elenchum invenire est in fragmentis 

quae supersunt, apologiae ab eodem Dionysio ad Dionysium 

Papam missae (). Verumtamen, cum in ea dilucide sanctus 


(1) Migne, Patr. graec. Tom. 10, coi. 818, seq. 
(2) Migne, Patr. lat. Tom. 5, coi. 1x7, seq. 

episcopus sese de obiectis erroribus purget, nedum in hac 
parte nova addatur difficultas, suppeditatur potius adiu- 
mentum, unde caeterae diluantur. Et recte notant editores 
benedictini, istam Dionysii apologiam eo maioris esse mo- 
menti, quod exemplo nobis sit eorum quae fecissent caeteri 
Patres Nicaeno concilio superiores, quibus nonnulla exciderunt 
arianae impietati in speciem cognata, si eos similis necessitas 
ad explicandam apertius mentem suam compulisset. 
Haec igitur specimen quoddam tibi exhibebunt de illo 
statu in quo adhuc imperfectae erant explanationes dogma- 
tum, id est, nondum adeo praecisus exponendi loquendique 
modus, quia nondum exortae erant famosiores haereses contra 
quas postea, cum maiori conceptuum claritate et terminorum 
proprietate defensa est veritas catholica. Quod enim contigit 
de dogmate Trinitatis, hoc idem, proportione servata, de 
aliis quoque contigisse facile intelligetur. Hoc idem de dog- 
mate incarnationis, de quo ante Nestorium et Eutychetem, 
in scriptis Patrum reperiuntur locutiones, quae si ad stri- 
ctum rigorem dialecticae exigerentur, importarent distin- 
ctionem suppositorum Dei et hominis, aut e contra, et fre- 
quentius, possent praebere ansam perversae intelligentiae 
cuiusdam mixturae duarum naturarum in unam tertiam 
coeuntium f. Hoc idem de dogmate peccati originalis cuius 
impugnatores Pelagiani triumphare sibi videbantur, muniendo 
se quibusdam Chrysostomi dictis, quae ad legitimum suum 
sensum reducit Augustinus in primo contra lulianum libro (JA 
Hoc idem de dogmate gratiae, in quo ipsemet Augustinus, 
ubi primum incepit ad theologicam huius materiae scru- 
tationem descendere, non quidem rata fixaque sententia, 
sed quasi inquirendo, opinando, minus accurate examinando, 
aliquando se lapsum ingenue confitetur (8). Hoc idem etiam 


(1) Cf. Petavium, 1. 3 de Ineam, c. 2. 

(2) August. 1. i. c. lui. n. 21-34. 

(3) Notandus progressus Augustini in ea materia, cuius a Deo 
doctor per excellentiam destinabatur. Primus in eo fuit status sim- 

de caeteris, nec oportet in exemplis afferendis amplius im- 


morari. 

III. - Nunc ergo tertius superest doctrinae status, cui 
etiam tertia respondet testimoniorum classis: status scilicet 
explicationis praecisae, in quo, ut verbis Lirinensis utar, 
intelligitur illustrius quod ante obscurius credebatur, et 
posteritas enucleatum gratulatur quod ante vetustas non 
intellectum venerabatur. Hoc stadium quoad pleraque dogma- 
ta incipit cum pace Ecclesiae a Constantino data. Abhinc 
enim et deinceps, magnus fuit in penetratione revelatarum 
veritatum scientiae profectus, isque saeculo quarto potis- 


plicis fidei, ut dictum est supra; in quo fundum mysterii perspiciebat 
sed nondum ingrediebatur considerationem  difficultatum, easque. 
habebat notiones, quae etsi purae, nondum valebant sustinere assaltum 
obiectionum. Hinc in alium statum venit, quando incepit, sed adhuc 
imperfecte, materiam examinare. Quod fecit ;occasione expositionis 
quarumdam propositionum ex epistola ad Romanos, ubi prius in dif- 
ficultatem incidit, deinde in opinionem falsam, ut ipse dicit l. i Re- 
tract. c. 23, et de praedest. SS. c. 3. Verum, ex hac falsa opinione cito 
exivit, antequam Pelagius dogmatizaret, occasione quaestionum quas 
ei proposuerat Simplicianus episcopus Mediolanensis. Et iam perfectus 
in intelligentia dogmatis, defensor eius egregius contra Pelagianus 
effectus est. — Notandum praesertim, quod multo melius de gratia 
loquebatur in primo statu quam in secundo: «Il y a cela de remar- 
«quable dans tout ce progrès, qu'il disait mieux en parlant de l’ a- 
« bondance du coeur sans examiner la matière, qu'il ne faisait en l'exa- 
« minant, mais encore imparfaitement. Ce qu' on ne doit pa« trouver 
«étrange, parce qu' ainsi qu'il a été dit, dans ce premier état la foi 
«et la tradition parlaient comme seules, au lieu que dans le second, 
«c'était plutót le propre esprit. C'est un caractére assez naturel 
*à l'esprit humain de dire mieux par cette impression commune 
«de la vérité, que lorsqu'en ne T examinant qu'à demi, on s'em- 
«brouille dans ses pensées. C'est là souvent un grand (dénouement 
«pour bien entendre les Pères, principalemente Origène, où T on trouve 

«la tradition toute pure dans certains choses qui lui sortent naturelle- 

«ment, et qu' il embrouille d'une terrible manière lorsqu'il les veut 

«expliquer avec plus de subtilité, ce qui arrive assez ordinairement 

«avant que les questions soient bien discutées, et que l'esprit s'y 

«soit donné tout entier ». Bossuet, Défense de la tradition 1.6, c. 16. 

simum et quinto, prout insurgentium (riorum occasiones 
ferebant, maxime conspicuus. Tunc in operibus Athanasii, 
Hilarii, Basilii, Nazianzeni, plena habetur de processionibus 
divinis tractatio; quae in quindecim de Trinitate Augustini 
libris suam obtinet perfectionem, clare iam enuntiatio prin- 
cipio illo quod in altissimo mysterio elavem intelligentiae, 
quantum mortalium conditio patitur, suppeditat: omnia 
nimirum in divinis esse idvm ubi non obviai relationis oppo- 
sitio. Tunc elucescit doctrina de sacramentis, de gratia, de 
peccato orginali, de nova evangelii oeconomia per respectum 
ad vetus testamentum, in controversiis Augustini cum Do- 
natistis, cum Pelagianis, cum Manichaeis. Tunc prodeunt 
definitiones ephesinae de unione hypostatica, et splendida 
illa Leonis Magni ad Flavianum epistola, ubi totum incar- 
nationis dogma tam dilucide, tamque praecisis terminis ac 
formulis exponitur. 

Sed nec dubium tibi erit quin absolute praeferendae 
sint istae posterioris aevi auctoritates. Nam post resolutiones 
Patrum qui contra haereses pugnaverunt, semper provocare 
ad vetustiores, nihil minus est quam laqueum simplicibus 
praetendere, ut nimirum praeponant id quod est obscurius 
et magis confusum, ei quod clarius et magis distinctum, 
id quod obiter dictum, ei quod accuratius enucleatum. Qui 
etiam laqueus eo periculosior esse noscitur, quod sub specie 
antiquitatis proponitur. Quid enim magis verosimile, et in 
fundo verius, quam dicere cum Lirinensi, antiquitatem esse 
sequendam, et quis crederet esse in hoc principio deceptio- 
nem? Et tamen ita est. Sequenda antiquitas, regula utique 
Lirinensis est. Sed oporteret addere quod iuxta eumdem 

Lirinensem, posteritas saepe clarius loquitur. Et hoc est quod 
critici dissimulare solent, usque adeo a regula catholici in- 
tellectus declinantes, ut dicere non timeant quod post exortas 
controversias, Patres non ita facile audiendi sunt, quia 
disputationis ardor eos impulit ad dicendum plus quam 
volebant. Sed non oportet opponere modum loquendi Patrum, 
ante et post disputationes cum haereticis. Uterque verus 

est, et uterque prodest Ecclesiae, dum in primo videt natu- 
ralem simp.icitatem et mirandam perpetuitatem fidei suae, 
in altero autem eruditur ad profundiorem intelligentiam et 
notionem magis exactam de eiusdem fidei articulis. Haereses 
quippe sollicitiores reddunt doctores. Quanquam ex alia parte 
certissimum etiam sit quod Patres qui ante haereses exortas 
scripserunt, habent aliquid fortius, quia evidentius appa- 
rent ab omni studio partium liberi f. Ideo isti duo modi 
sese mutuo complent, et sub alio atque alio respectu sibi 
invicem praestant. 

Sic igitur, cum satis nunc appareat veritas distribu- 
tionis testimoniorum traditionis in tres classes supradictas, 
et de prima ac de tertia nulla difficultas occurrat, sed solum 
de illa intermedia quae transitum signat a simplici fide ad 
explicationes vel profundioris .intelligentiae, vel diligentioris 
cautelae contra haereticorum novitates: videndum iam est, 
quaenam legitima interpretatio sit quantum ad ea quae in eo 
transitionis statu, speciemheterodoxiae prae se ferre viderentur. 


(i) Huc facit quod dicebat Augustinus Pelagianis, 1. 2 c. Tui. 
n. 34: «Nondum exstiteratis, contra quos susciperemus de hac quae- 
«stione (peccati originalis) conflictum. Nondum eratis, qui diceretis 
«quod in libris tuis ponis: Quia de vobis multitudini mentiti fuerimus, 
«et quod Pelagianorum nomine homines terreamus... Certe ipse dixisti 
«quod omnes iudices ab odio, amicitia, inimicitia, ira vacuos esse 
«deceat. Pauci tales potuerunt inveniri, sed Ambrosium aliosque 
«collegas eius, quos cum illo commemoravi, tales fuisse credendum 
«est. Verum etsi tales non fuerunt in his causis quas ad se delatas 
«et inter partes cognitas, cum hic viverent, suo iudicio finierunt. 
«ad hanc tamen causam tales erant, quando de illa sententias pro- 
«tulerunt. Nullas nobiscum vel vobiscum amicitias attenderunt, 
«vel inimicitias exercuerunt; neque nobis neque vobis irati sunt. 
«neque nos neque vos miserati sunt. Quod invenerunt in Ecclesia, 
«tenuerunt; quod didicerunt, docuerunt; quod a patribus accepe- 
«runt, hoc filiis tradiderunt. Nondum vobiscum apud istos iudices 
«aliquid agebamus, et apud eos acta est causa nostra. Nec nos nec 
« vos eis noti fueramus, et eorum pro nobis latas contra vos sententias 


«recitamus. Nondum vobiscum certabamus, et eis pronuntiantibus 
« vicimus ». Cf. Bossuet, ubi supra. 


Billot - De immutabilitate tradilionit 

Et tota disquisitio ad duas observationes reducetur 
Prima et praeambula erit, quod loca illa Patrum quae nunc 
in considerationem veniunt, in sensu orthodoxo possunt in- 
teHigi. Altera et principalis, quod non solum possunt, sed 
debent In isto sensu accipi, praescindendo etiam a disertis 
auctorum professionibus, si vel sola ratio habeatur crite- 
riorum quae propria sunt catholicae traditioni. 

I. - Et quod ad primum attinet, non vacat ad singu- 
lorum discussionem descendere, sed satis erit afferre exemplum 
de iis quae sunt difficiliora, quaeque meliorem calumniae 
ansam praebere possent : illa dico superius relata do mysterio 
Trinitatis veterum testimonia, ex quibus critici persuadere 
volunt, eosdem veteres ignorasse consubstantialitatem per- 
sonarum, et praeter summum ac supremum Deum, duos 
alios inferiores Deos, secundum paganorum dogma, agno- 
visse! In qua quidem sua exegesi causas deceptionis forte 
habuerunt in neglectu principiorum scholasticae theologiae. 

Certe consubstantialitas non solum non repugnat or- 
dini originis personarum inter se, sed imo, ita cum eo neces- 
sario cohaeret, ut si semel cogitarentur plures in divinis im- 
processibiles, eo ipso evaderet evidenter absurdum dogma 
unius Dei in personis tribus. De qua re vide tractatum de 
Trinitate, thes. 9 et 21, cum prolegomeno ad Q. 28. Propte- 
rea evangelium hunc ipsum originis ordinem tam instanter 
tamque studiose inculcat, adhibitis etiam formulis quae 
carnali intelligentiae videri possent in detrimentum aequa- 
litatis, sicut cum de Filio dicitur quod non potest a se facere 
quidquam, et de Spiritu Sancto quod non loquetur a seme- 
tipso, quod quaecumque audiet loquetur, et alia huiusmodi. 

Dogma igitur Trinitatis ponit unum improcessibilem a quo 
Filius, a quo simul cum Filio tanquam ab uno principio Spi- 
ritus Sanctus. Sic enim et non aliter divinae personae distin- 

guuntur inter se solis relationibus originis minime vero aliquo 
absoluto, hoc est essentia seu substantia quae cum virtute 
operativa et operatione ipsa tam ad intra quam ad extra, 
unum est atque idem. Sic etiam eadem est operatio Patris 
et Filii et Spiritus Sancti, sed est in Patre, cum relatione 
communicantis, est in Filio cum relatione accipientis a 
Patre, est in Spiritu Sancto cum relatione accipientis ab 
utroque. Nunc ergo videndum est utrum ibi habeant locum 
incriminatae locutiones de Patre cui ad omnia ministrant 
Filius et Spiritus Sanctus, (Iren. I. 4, c. 7. lustin, in Tryph. 
n. 61) ; de Patre qui mandat, de Filio qui obedit, (Hippol. ubi 
supra) ; de Patre qui facit, de Filio per quem fit, vel de Patre 
qui est tota substantia, de Filio qui est derivatio totius et portio, 
(Tertull. in apolog. c. 21, et c. Praxeam c. 9). Et quod in 
huiusmodi esse non possit verborum proprietas, nulla sane 
quaestio erit inter nos. Sed et nos etiam quandoque ea de 
Deo dicimus, quae maiorem proprietatem terminorum prae 
se non ferunt. Dicimus enim quod Deum poenitet, et quod 
Deus irascitur ; nec veremur attribuere Deo manus et brachia 
et oculos. Numquid propterea corporeum facimus Deum ? 
Numquid mutabilem in consiliis suis, numquid humanis 
passionibus obnoxium ? Absit, quia si ab iis locutionibus 
dematur quidquid humani est, nihil iam aliud per manus 
et brachia significatum relinquetur, nisi virtus et potentia : 
nihil aliud per iram, quam voluntas efficax puniendi peccata; 
nihil aliud per poenitentiam, nisi mutatio, non consilii, sed 
rerum quae consilio subsunt. Idem dic in praesenti. In mi- 
nistrante enim respectu eius cui ministrat, in obediente re- 
spectu eius cui obedit, in instrumento denique respectu eius 
cuius instrumentum est, duo considerantur: primo, quod 
ab illo cui ministrat, cui obedit, cuius instrumentum est, 
derivatam habet vel virtutem operativam vel voluntatem 
operandi; secundo, quod eam habet diversam ab ea quae 
est in principali operante, participatam scilicet, dependentem, 

et subiectam. Deme nunc ab huiusmodi vocabulis, si forte 

ad divina trasferantur, omne id quod dependentiae imper- 

fectionem sonat, et nihil aliud significatum  supererit nisi 
solus ordo originis, secundum quem, ut paulo ante dictum, 
operatio in Filio, etsi eadem numero ac operatio Patris, est 
tamen in eo cum relatione accipientis a Patre, sicut est in 
Spiritu Sancto cum relatione accipientis ab utroque. Et dices 
modos loquendi Irenaei, lustini, Hippolyti, (imo etiam Ter- 
tulliani, cuius stylus semper hyperbolicus est, et exaggerato 
realismo laborans): dices, inquam, istos loquendi modos 
non compati sensum orthodoxum, praesertim quando [non- 
dum erant qui his abuterentur Ariani, et communia apud 
Christianos de divinitate principia grossitiem carnalis in- 
telligentiae per se satis excludebant ? il). 


i) «Ótez, inquit Bossuet, Sixième avertissement sur les lettres 
«de Jurieu, n. 36, ótez du nom de ministre I infériorité et la sujétion, 
«il ne restera dans le Fils qu' une personne subsistante, une personne 
«envoyée qui reçoit tout de son Père... C’ est ainsi que les anciens ont 
«quelquefois donné au Fils de Dieu et au Saint-Esprit le nom de mi- 
«nistre du Pére, et non pas pour leur attribuer une opération inégale, 
«car cela est de la crasse du langage humain, et de cette rouille dont 
«il faut purifier ses lévres lorsqu'on veut parler de Dieu. Et c est 
«pourquoi ces saints docteurs ont bien à la vérité employé quelque- 
«fois le mot de ministre en T épurant à la manière ğu on vient de 
«voir. Mais si d'autres fois ils T ont regardé avec cette imperfection 
a naturelle au langage humain, ils l'ont aussi pour cette raison exclu 
« des discours oü ils parlaient du Fils de Dieu n. Ad rem epistola ad 
Diognetum, n. 7: Ipse vere Deus, qui est omnipotens, et omnium con- 
ditor, ac invisibilis, e coelis Veritatem et Verbum sanctum ac incom- 
prehensibile inter homines locavit, non, quemadmodum aliquis conii- 
cere possit, misso hominibus ministro aliquo, aut angelo, aut principe, 
aut quopiam eorum quibus commissa est in coelis rerum administrandarum 
cura, sed ipso opifice et creatore omnium quo coelos condidit, quo mare 
suis terminis conclusit. tamquam rex mittens filium regem misit; 
tamquam Deum misit. (Migne, Patr. graec. Tom. 2, coi. 1175). 
Notandum praeterea, quod contra Sabellianos seu Noetianos 
adhibitum fuit hoc ministri vocabulum. Sabelliani autem ponebant 
quod Deus per Verbum operabatur, sicut architectus per artem suam. 
Porro ars in architecto non est persona subsistens, sed accidens animae. 
Et hoc modo haeretici illi asserebant Verbum, sapientiam, artem, 
ideam Dei. Quem sensum orthodoxi excludebant, dicendo Verbum 

Praeterea, consubstantialitas optime stat cum appropria- 
tione, per quam aliquod essentiale attributum, licet secundum 
rem tribus personis commune, consideratur tamen quasi 
uni prae caeteris conveniret. Quae quidem appropriatio usi- 
tata tum in Scripturis, tum in omnibus fidei symbolis, tum 
apud omnes Patres, doctores, ac theologos, adeo manifeste 
pertinet ad catholicam de Trinitate tractationem ut mirum 
sit si a criticis nostris possit vel ignorari vel reiici. « Dicendum. 
«inquit S. Thomas, quod ad manifestationem fidei conve- 
«niens fuit essentialia attributa personis appropriari. Licet 
«enim Trinitas personarum demonstratione probari non possit, 
«convenit tamen ut per aliqua magis manifesta declaretur 
« Essentialia vero attributa sunt nobis magis nota secundum 
«rationem quam propria personarum, quia ex creaturis ex 
«quibus cognitionem accipimus, possumus per certitudinem 
«devenire in cognitionem essentialium attributorum, non 
«autem in cognitionem personalium proprietatum. Sicut 
«igitur similitudine vestigii vel imaginis in creaturis inventa 
«utimur ad manifestationem divinarum personarum, ita et 
«essentialibus attributis. Et haec manifestatio personarum 
«per essentialia attributa appropriatio nominatur . Nec 
sane arbitraria res esse potest, sed quae fundamentum habens 
potissimum in quadam peculiari convenientia inter essen- 
tiale attributum et personae proprietatem, optimam eno- 
dationem suppeditat multis difficultatibus quae occurrunt in 
praesenti. 

Sane vero, usitatissima est appropriatio potentiae, sa- 
pientiae, et bonitatis, eaque notior quam ut indigeat multis 
declarari. Nam potentia habet rationem principii, et appro- 
priatur Patri qui est principium in personis divinis. Sapien- 
tia, exemplaritas, idea, ars, splendet in conceptione intel- 


ministrum Patris, ac per hoc, personam a Patre distinctam Sed ea 
est veritatis divinae altitudo, ut sermo humanus vix possit diam at- 
tingere, quin eam laedat ex aliqua parte. Propterea Gregorius dicit: 


Balbutiendo ut possumus, excelsa Dei resonamus. 

lectus, et appropriatur Filio qui procedit ut verbum. Bo- 
nitas autem est ratio et obiectum amoris, et appropriatur 
Spiritui Sancto qui procedit ut amor. Sicut ergo veteres at- 


tribuebant £atri opus creationis primae, de qua dicitur in 


Genesi: In principio creavit Dens caelum et terram ; terra 


autem erat inanis et vacua, et spiritus Dei ferebatur super aquas, 
quia in hoc opere elucet omnipotentia de nihilo absoluto edu- 
cens mundum: ita et Filio tanquam Verbo Patris attribuebant 
opus creationis secundae, hoc est formationis, distinctionis, 
et ornatus rerum, quia opus istud, opus sapientiae est. In- 
super, processio Verbi a Patre per ordinem ad mundum 
ornandum, considerabatur ab eis quasi quaedam ipsius 
Verbi ab aeterno concepti emissio in lucem, seu partus ad 
extra. Hoc sensu Athenagoras dixit Verbum prodiisse ut 
omnium materialium rerum quae instar informis materiae 
et inertis terrae erant, idea et actus foret. Et Hippolytus 
dixit quod Pater creans mundum generabat Verbum, faciens 
ipsum aspectabile et visibile, cum prius esset inaspecta- 
bile et invisibile. Sicut enim architectus habens in sua mente 
ideam aedificii quam nemo prius videbat, facit illam visibi- 
lem quando ex informibus materiis incipit formare aedifi- 
cium : sic Pater proferebat ad extra Verbum suum ab aeterno 
genitum, cum dicebat : fiat lux, fiat firmamentum, et caetera 
quae in Genesi commemorantur. Et sicut ars opificis quo- 
dammodo foras prodit ut sese imprimat atque figuret in ar- 
tefactO, fiatque actus eius et forma: sic in opere ornatus 
mundi prodibat increata illa ars Verbo appropriata, de qua 
Prov. VIII-27 : Quando praeparabat coelos, aderam, 


quando 
certa lege et gyro vallabat abyssos, quando 


athera  firmabat 
sursum, et librabat fontes aquarum, quando circumdabat mari 


terminum suum, et legem ponebat aquis ne transirent fines 


suos, quando appendebat fundamenta terrae, cum eo erani 
cuncta componens. Unde a primo ad ultimum, secunda haec 
ac temporalis generatio Verbi de qua tantam quaestionem 
movent critici, non est in mente veterum, nisi manifestatio 


Dei in creatione rerum, quoad increatam illam ideam 

seu rationem intellectam universi, quae Verbo propter mo- 
dum processionis specialiter appropriatur. Quam quidem 
manifestationem nihil novi addere Verbo, sed mutatio- 
nem ponere ex parte solius creaturae, ei soli dubium esse 
poterit, cui prima naturalis etiam theologiae principia adhuc 
esent ignota ; imo vero, cui nequidem perspicuum foret 
quod interior idea architecti nequaquam in seipsa mu- 
tatur, quando per exsecutionem operis, ad extra parturi- 
tur il). Quomodo ergo locutiones antiquorum de Verbo e 


(1) «Quand Dieu voulut (verba sunt Hippolyti), et de la maniere 
«qu' il voulut, il fit paraître son Verbe... il engendrait donc le Verbe, 
tel comme il T avait en lui-même où il était invisible, il T a fait visible 
ten créant le monde. L’engendrer en cet endroit n’est donc autre 
« chose que le faire paraître au dehors. Ce n'est là ni un nouvel être, 
«ni rien de nouveau dans le Verbe. C' est de méme qu'un architecte 
«qui ayant en son esprit son idée comme le plan intérieur de son 
«bâtiment, que personne ne voyait que lui dans sa pensée, le rend 
«visible à tout le monde, l' enfante pour ainsi dire, et le met au 
« jour quand il commence à élever son édifice. Tel est cet enfantement 
«et cette génération du Verbe. Tout y regarde la créature à qui il 
« devient visible, de la méme maniére que les perfections insivibles 
«de Dieu sont vues dans ses oeuvres. Le Verbe ne change non plus 
«que son Père méme, dans cette manifestation. Et cette fhanifesta 
«tion est attribuée spécialement au Verbe divin, parce qu'il est 
«l'idée éternelle de cet architecte invisible. A quoi il faut ajouter, 
«en suivant la comparaison, que comme l'architecte parle et or- 
« donne, et que tout se range à sa voix qui n'est que l'expression 
‘et comme la production au dehors de sa pensée; ainsi Dieu est 
«représenté dans l' Écriture comme proférant une parole, qui n'est 
"autre que son Verbe manifesté et exprimé au dehors... Voilà donc 
«le dénouement que j'avais promis. Toute cette production n'est 
«que la manifestation du Verbe; c’est la manière dont on expli- 
«quait alors ce que nous appelons à présent l'opération au dehors, 
*sans altération et sans changement de ce qui était au dedans .. 
Bossuet, ubi supra, n. 68, seq. Hanc porro considerationem veteres 
apologetae eo libentius afferebant, quod inveniebant in doctrinis 
platonicis aliquid analogum, iuvans ad persuasibilem altissimi my- 
sterii expositionem, uti supra notatum est ubi de Athenogora in sua 
legatione pro Christianis ad imperatores philosophos directa 

Patre ad opificium mundi foras procedente, cuiquam videri 
possent ad sensum orthodoxum irreductibiles ? 
Sed quid nunc dicemus de omnibus lustini locis in quibus 
theophaniae veteris testamenti attribuuntur Filio, eo quod 
«nemo non omnino mente captus auctorem universorum et 
«parentem, relictis omnibus supercoelestibus, in parva terrae 
«particula visum dicere audeat?» Quae etiam ratio adhuc 
expressius exponitur infra, in eodem dialogo cum Tryphone 
(n. 127), cum dicitur: « Non existimetis ipsum ingenitum 
«Deum descendisse aut aliquo ex loco ascendisse. Neque 
«enim ille non enarrabilis Pater et Dominus universorum 
«in aliquem locum venit, neque ambulat, neque dormit, 
«sed in regione sua, quaecumque tandem illa est, manet, 
« acutum cernens et acutum audiens, non oculis quidem, nec 
« auribus, sed virtute non enarrabili, ac omnia videt, et omnia 
« cognoscit, nec quisquam nostrum eum latet, nec movetur, nec 
«loco comprehendi potest, imo ne toto quidem mundo, quippe 
«qui erat etiam antequam mundus fieret. Quomodo igitur 
«ille aut quemquam alloquatur, aut cuiquam appareat, aut 
«in angustissima terrae parte conspiciatur » ? Hic saltem, 
inquies, oportebit dare manus victas, ut vel inviti confiteamur 
lustinum agnovisse in Patre et Filio naturam plane dissi- 
milem. Imo vero, aio, adeo dissimilem, ut veniret conclusio 
quam tu ipse refugies, nempe naturam Filii fuisse in mente 
lustini corpoream et animalem, in qua scilicet potuisset ascen- 
dere, descendere, ambulare, dormire, et caetera praestare 
quae de Patre negantur. Et quid, quaeso, magis inadmissibile ? 
Quomodo Filium lustinus Deum ante saecula genitum, et 
in tempore de Virgine incarnatum ubique praedicaret ? Quo- 
modo intelligent magnificentissima illa Scripturae verba: 
Ego sum qui sum, Dominus virtutum, Dominus fortis et potens, 
et alia eiusmodi quae tam saepe, et in Apologia prima, et 
in hoc ipso Dialogo, ad Christum referri contendit ? 
Sed ne obliviscaris, quaeso, quod disputat lustinus cum 


ludaeo, et dum ludaeo persuadere vult theophanias veteris 
testamenti non esse referendas ad unicam illam personam 

divinam quam ludaei admittebant, ante omnia destruere 

intendit absurdam et carnalem circa ipsas theophanias lu- 

daeorum cum quibus disputabat opinionem : Quemadmodum, 

inquit n. 114, magistris vestris placet, qui manus et pedes et 

digitos et animam habere instar animalis compositi exstiniant 

parentem universorum et ingenitum Deum, et idcirco visum esse 

Abrahamo et lacob ipsum Patrem docent. Et contra hanc 
iudaicam et crassam imaginationem militant ea quae superius 
relata sunt. Intendit ergo quod non sic accipiendae sunt 
theophaniae, quasi Deus in sua propria substantia visus 
fuisset, sed secundum quod per operationem divinam for- 
mabantur species visibiles et voces audibiles. Nunc autem 
operationem hanc simul cum  repraesentativis speciebus 
appropriát lustinus personae distinctae a persona Patris: 
illi nimirum personae quae aliquando incarnanda, iam tum 
assumebat partes annuntiandi hominibus voluntates Patris 

illi personae cui ratione processionis suae convenire po- 
terant nomina angeli seu missi, quae in veteris Scripturae 
theophaniis continuo occurrunt; illi personae de qua ab 
initio disputationis (n. 56) dixerat: « Enitar vobis, quando- 
«quidem Scripturas intelligitis, ea quae dico persuadere, 
« nimirum alium esse et dici sub creatore universorum, Deum 
« et Dominum, qui et angelus vocatur, quia nuntiat hominibus 
«quaecumque illis nuntiare vult universorum Creator, super 
« quem non est Deus » (x). Illi denique personae de qua in fine 
(n. 127) concludit: « Nec Abraham igitur, nec Isaac, nec 
«lacob, nec quisquam ex hominibus illum omnium omnino 
« Patrem et Dominum non enarrabilem vidit, sed eum qui 
«secundum ipsius voluntatem et Deus est ipsius Filius, et 
«angelus ex eo quod ministret ipsius voluntati, quem et 
«hominem nasci ex virgine voluit, qui et ignis aliquando 
«fuit in colloquio cum Moyse ex rubo -. Nec in his molestum 

tibi sit, quod Filium lustinus Patri submittat. Non enim 


(1) Sensus non est: Alium Deum esse sub Deo universorum crea- 
tore, sed: Alium, seu aliam personam esse, quae est et dicitur Deus, eu. 

cum tamquam servum creatori submittit, sed tanquam 


filium Patri, ut secundum nostrum concipiendi modum, 
(balbutiendo enim ut possumus, excelsa Dei resonamus), Ori- 
ginis ordo exprimatur f. Neque etiam lustino crimini vertas, 
quod eumdem Filium dixerit secundum voluntatem Patris 
vel voluntate Patris de Patre genitum esse. Nam praeter- 
quam quod id recte intelligitur eo sensu quem in prima parte, 
0. 41, a. 2, exponit S. Thomas (1) ne scilicet in hac Filii 
ex substantia Patris generatione imaginetur quis necessi- 
tatem dominantem Patri, et ei invito impositam, quemad- 
modum de suo secundo principio ac commentitio Deo fin- 
gebant Marcionitae : ipse se explicat lustinus in eodem 
dialogo cum Tryphone, n. 128 dicens: « Illam autem virtutem, 
«Mquam et Deum sermo propheticus, et angelum vocat, non 
solo nomine, ut lucem solis, numerari, sed et numero aliud 
«quid esse, (intellige, aliquid subsistens distinctum), etiam 
«supra breviter disserui, cum virtutem illam ex Patre geni- 
i'tam dicerem, virtute et voluntate ipsius, non vero per abscis- 
"sionem, quasi Patris substantia divideretur, quemadmodum 
«caetera omnia quae dividuntur et scinduntur, non eadem 
«sunt ac antequam scinderentur ; ac exempli causa sumpsi 
'ignes quos ex alio igne accendi videmus, non imminuto 
millo ex quo multi accendi possunt, sed eodem manente». 
Ubi vides opponi generationem Filii voluntate Patris, ge- 
nerationi quae apud nos est per decisionem substantiae, 
id est, spiritualem materiali. Quo etiam vergit similitudo 
ignis ultimo adducta, in qua quodammodo praeit lustinus 


(1) Vide apud Hilarium, 1. 9 de Trin. n. 54, quo sensu de Filio 
secundum quod divina persona est, intelligi possit locus evangelicus: 
Pater maior me est. 

(2) «Cum dicitur aliquid esse vel fieri voluntate, dupliciter 
* potest intelligi. Uno modo, ut ablativus designet concomitantiam 
«tantum, sicut possum dicere quod ego sum homo mea voluntate, 
« quia scilicet volo me esse hominem. Et hoc modo potest dici quod 
«Pater genuit Filium voluntate, sicut et est voluntate Deus, quia 
« vult se esse Deum, et vult se generare Filium » 

definitioni Nicaenae : « Deum de Deo, lumen de lu- 
mine ». 
Habemus itaque in his omnibus explicationes imperfe- 
ctas, conceptiones confusas, denique locutiones improprias 
ac per se ambiguas, quae si exortae arianae impietatis tempus 
non praecessissent, suspectae videri possent. At, quae inter- 
pretationem ad orthodoxiam reductibilem non recipiant, 
certe non habemus. Caeterum, omnia quae hucusque de 
antenicacnis Patribus dicta sunt, ad dogma Trinitatis quod 
attinet, egregiam confirmationem habebunt ex celebri facto 
quod narrat Socrates, Hist. eccl. 1. 5. c. 10. Nam, cum impe- 
rator Theodosius Magnus de pace Ecclesiae per Arianos 
ubique turbata sollicitus esset et de remedio cogitaret 
« Accito Nectario episcopo (Constantinopolitano) sollicita 
«deliberatione cum eo tractavit, quonam modo Christiana 
«religio dissensionibus liberari, et Ecclesia ad unitatem re- 
«duci posset. Aiebatque discutiendam esse controversiam, 
«ut amputatis discordiarum causis, ecclesiis concordia resti- 
« tueretur. His auditis, Nectarius anxius ac sollicitus haerebat, 
«et accersito Agelio (episcopo), utpote qui cum ipso in fide 
«consentiret, imperatoris consilium ei aperit. Ille cum vir 
«esset alioqui pius ac religiosus, sed qui de fidei doctrina 
«comminus disputare haudquaquam valeret, Sisinnium lecto- 
«rem suum qui hoc disputandi munus obiret, elegit. At Si- 
«sinnius, vir imprimis disertus et magno rerum usu prae- 
«ditus, cum probe nosset, ejusmodi disputationibus nou 
« modo discidia minime sanari, verum etiam haereses ad majo- 
« rem contentionem accendi, hoc consilium suggessit Nectario. 
« Suadet ut dialecticas quidem concertationes omittat, expo- 
«sitiones autem veterum adducat: utque imperator singu- 
«larum sectarum principes interroget, utrum veterum docto- 
«rum qui ante dissidium in Ecclesia floruissent, rationem 
« habendam esse censerent, an vero tanquam a Christiana re- 
« ligione alienos eos reticerent... Haec Nectarius cum a Sisinnio 
« audisset, statim in palatium contendit, et quid sibi sug- 
«gestum sit consilii, imperatori significat. Ille consilium 

«avide amplexus, rem ipsam prudenter exsequitur. Occul- 
cans enim id quod in animo habebat, id unum ex illis scisci- 
« tatusest, num rationem, aliquam ducerent eorum qui ante ortam 
«dissensionem doctores Ecclesiae exstitissent, et... utrum illis 
"tanquam idoneis ac fide dignis Christianae doctrinae testibus 
Aacquiescant. Quae cum audissent sectarum episcopi eorumque 
! dialectici,... quid acturi essent ambigebant. Etenim singuli in 


varias distrahebantur sententias Concors itaque malitia, 





«non secus ac veterum illorum gigantum lingua divisa est. 
« Postquam imperator multiplicem eorum dispersionem ani- 
«madvertit, eosque sola disputatione, non autem veterum 
* Patrum expositione fretos esse, ad aliud consilium se con- 
«vertit» il). Ubi vides quomodo ipsi Ariani, quanquam 
apud imperitam plebem se fidem a Patribus traditam tenuisse 
jactitarint, adeoque colorem aliquem ex iis quae de dogmate 
Trinitatis superius allata sunt, suae haeresi obducere potue- 
rint: formiter tamen interrogati utrum antiquae traditioni 
stare vellent, veterum Patrum judicium atque auctoritatem 
prorsus declinarunt. Quod quidem argumento est, eos minime 
dubitasse quin condemnationem suam in antiqua illa et pe- 
renni traditione invenirent. 

Et idem dicendum in aliorum dogmatum materiis. Vide 
ad exemplum epistolam Cyrilli Alexandrini ad loannem An- 
chenum in qua refellit suorum adversariorum calumnias 
de eo quod senserit confusionem vel commixtionem Verbi 
cum carne factam fuisse, passibilem esse divinitatem, etc. (1). 
Vide etiam Augustinum, de praedest. SS. n. 27, ubi circa tra- 
ditionem dogmatis gratiae usque ad Pelagium, optima ob- 
servatio est. 

2. Quae igitur cum ita sint, quaerendum nunc superest, 
utrum eadem illa difficiliora Patrum testimonia, non iam pos- 
sint tantum, verum etiam debeant. in eo quem diximus, ca- 
tholico sensu intelligi. Nec a longe petenda responsio, quia 


(1) Migne, P. G. Tom. 67, coi. 583 sqq. 
Q) Migne, P. G. Tom. 77, coi. 174. 

satis est conclusio praemissorum in cap. i. In iis enim quae 
ipsam ftdei - nmmam constituunt, praesentis Ecclesiae sensus 
certissimo argumento est sensus Ecclesiae primitivae, ut 
supra probatum est. Insuper, ab eo sensu deflectere de facto 
non potuerunt Patres illi omnes, quorum auctoritas semper 
recepta fuit, et usque nunc recipitur. Oportet igitur ut si 
qua in dictis eorum invenias, quae cum tanta cautela non 
dicantur, quanta a modernis servatur, inhaerendo tamen 
criteriis quae propria sunt interpretationi sacrae traditionis 
et monumentorum eius, in eo orthodoxo sensu illa indubi- 
tanter accipias, in quo possunt intelligi, quidquid sit de pro- 
babilitatibus quae e conspectu nudae et simplicis criticae 
Scientihcae, in contrarium occurrere adhuc tibi viderentur. 
Et haec erat solidissima argumentandi ratio Augustini 
quoad Chrysostomum, cuius auctoritas contra dogma peccati 
originalis a luliano afferebatur. Observabat enim Augustinus, 
impossibile fuisse ut Chrysostomus aliter crediderit ac alii 
quorum consensum iam ostenderat, utique in ea re quae non 
admittebat sententiarum diversitatem, sed erat de ipsis 
religionis fundamentis. Nam si vere aliter sensisset in lam 
magna causa, ubi Christianae religionis summa consistit, non 
tantam obtinuisset et conservasset in Ecclesia auctorita- 
tem. Et ideo, ex hoc quod integra manserat eius auctori- 
tas. signum habebatur quod catholicus fuerat sensus eius. 
«Itane, inquit 1. i c. Iui. n. 22, ista verba sancti loannis 
«episcopi audes tanquam e contrario tot taliumque sen- 
«tenths collegarum eius opponere, eumque ab illorum con- 
icordissima societate seiungere, et eis adversarium consti- 
«tuere ? Absit, absit hoc malum de tanto viro credere aut 
«dicere. Absit, inquam, ut Constantinopolitanus loannes 
«de baptismate parvulorum, eorumque a paterno chiro- 
«grapho liberatione per Christum, tot ac tantis coepiscopis 
«suis, maximeque Romano Innocentio, Carthaginensi Cy- 
t priano, Cappadoci Basilio, Nazianzeno Gregorio, Gallo 
« Hilario, Mediolanensi resistat Ambrosio. Alia sunt in qui- 
« bus inter se aliquando etiam doctissimi atque optimi regulae 

«catholicae defensores, salva fidei compage, non consonant, 
«et alius alio de una re melius aliquid dicit ut verius. Hoc 
«autem unde agimus, ad ipsa fidei pertinet fundamenta... 
«Comparans ergo (parvulos) Joannes maioribus, quorum 
«propria peccata dimittuntur in baptismo, dixit illos non 
«habere peccata ; non sicut verba eius ipse posuisti, non coin- 
« quinatoS esse peccato, dum vis utique intelligi, non eos peccato 
«primi hominis inquinatos... Ego ipsa verba gracca quae a 
«Joanne dicta sunt ponam: Aid Todto Kai tà. nadia orrritouóv, 
« Kairot auaptriuara ook &xovra. Quod est latine: Ideo et infantes 
« baptizamus quamvis peccata non habentes. Vides certe non 
«ab eo dictum esse, parvulos non coinquinatos esse peccato, 
«Sed non habere peccata : intellige propria, et nulla conten- 
«tio est. At, inquies, cur non ipse addidit, propria ? Cur. 
«putamus, nisi quia disputans in catholica Ecclesia, non se 
« aliter intelligi arbitrabatur, tali quaestione nullius pulsa- 
«batur, vobis nondum litigantibus securius loquebatur? b. 

Ubi vides Augustinum non inhaerere regulis criticae 
textualis, sicut dicunt nostri moderni, sed principiis altio- 
ribus quae regere debent omnem legitimam exegesim patri- 
sticam. lis dico principiis quorum reiectio vel neglectus con- 
stituit principale vitium criticae de qua in sequenti capitulo 
nonnulla iam veniunt observanda. 

DE VITIO METHODI HISTORICAE 
IN CRISI MONUMENTORUM TRADITIONIS 


Investigatio divinorum, non praemissis debit's 
disciplinis, omnium malorum est causa. 


De methodo historica magna utique quaestio apud moder- 
nistas, sed non par quoad omnia, non uniforme iudicium. Di- 
stinctione enim opus esse intelligunt, cum alia causa sit de prae- 
ambulis theologiae, ubi fidei fundamenta demonstrantur (sitne, 
vel non, admittenda Christiana revelatio) ; aha vero de theologia 
ipsa, ubi post agnitam revelationis et fontium eius exsisten- 
tiam, intima ratio revelatorum dogmatum inquiritur, [quis 
sensus sit, quae interpretatio, quae vera intelligentia verbi, 
quod e coelo a Deo descendens, in divinae traditionis vel inspi- 
ratae scripturae instrumento continetur). Et distinctio quidem 
obvia, elementaris, evidentior quam ut expositione indigeat. 
Nunc autem considera ubinam, indicio novorum theologorum, 
locum habeat methodus historica, ubinam non habeat. Lo- 
cum non habet in praeambulis, locum non habet quando 
adhuc statur in vestibulo, locum non habet cum judican- 
dum est de revelationis facto, an sit doctrina ista quae Chri- 
stiana vocatur, originem e coelo ducens, vel ab homine. Ratio, 
quia mens moderna non amplius capit externa revelationis 
argumenta, miracula scilicet et prophetias, quae per talem 
methodum historicam in medium adducuntur; ïleoqu 
substituenda methodus immanentiae, consistens in demon- 
strando veritatem religiosam, seu credibilitatem fidei Chri- 
stianae, ex solis aspirationibus, exigentiis, et energiis quae 

animae humanae propriae sunt. Crederes igitur, actum esse 
de historia et criteriis historiae propriis in sacra disciplina, 
qua late patet ambitus eius. At non ita est. Nam haec eadem 
methodus historica, quae exsulare iubetur a ve.tibulo, suum 
iam locum inveniet (o minim !), in intimo sanctuario ; et 
quae in re apologetica veluti antiquata explodebatur, nunc 
in re proprie theologica tanquam methodus per excellentiam 
acclamatur. Ratio, quia quidquid praeter historiam est, a 
priori est, in aére est, positivo coaevorum hominum ingenio 
respondens non est. Pertinet igitur ad scholam historico- 
theologicam, fessis inclinatisque religionis rebus consulere, 
et vetustate fatiscens theologiae aedificium nova molitione, 
subductis antiquis fundamentis instaurare. 

Sed quid, quaeso, haec attestantur, nisi omnimodam 
confusionem idearum in qua versamur, plenumque chaos e 
quo exoriuntur, et ad quod ducunt novella systemata ? Me- 
'thodum enim historicam praecise reficiunt, ubi valet. Prae- 
cise adhibent, ubi non valet. Id quidem paucis declarandum 


in iis quae sequuntur propositionibus. 


$i 


Quod methodus historica, per oppositionem ad me- 
thodum immanentiae, sola est methodus legitima in fidei 
praeambulis, quando probandum venit revelationis factum, 
videlicet: an sit Christiana praedicatio a Deo revelante, 


atque ut talis credibilis et credenda. 


Methodus historica generatim consistit in duobus. Primo 
in hoc quod versatur circa textus, vel monumenta, vel facta 
externa. Secundo in hoc quod solis utitur criteriis experimen- 
talibus, quae naturali humanae rationis facultati usui esse 
possunt. Utroque autem modo, statim et vel prima fronte 
apparebit conveniens demonstrationi de qua agitur in fidei 
praeambulis. Conveniens quidem, qua parte principium sui 

processus sumit a factis externis. Nam, «ut fidei nostrae 
«obsequium rationi consentaneum esset, inquit Vaticanum, 
«Sess. 3, cap. 3, voluit Deus cum internis Spiritus Sancti 
«auxiliis, externa iungi revelationis suae argumenta, facta 
«scilicet divina, atque imprimis miracula et prophetias». 
Conveniens quoque, qua parte iis solis criteriis utitur, quae 
ex naturalis experientiae ordine assumuntur. Nondum enim 
supponitur cognita revelatio. Quin imo, ipsa revelationis 
exsistentia, totius inquisitionis obiectum est, et ideo, ne 
peccatum peccemus ineptae vitiosaeque circulationis, oportet 
ponere a parte quascumque regulas seu normas de revelatione 
ipsa descendentes, ut solius rectae rationis dictamini aesti- 
matio et crisis factorum quae assumuntur in argumenta, 
committatur. Habes igitur in dicta methodo historica omnes 
conditiones in praesenti requisitas. Neque hoc tantum. Sed, 
quod magis est, habes in ea sola, processum rationabilem, 
ducentem ad solidam propositae demonstrationis conclu- 
sionem. Etenim, revelatio est factum ; est factum liberri- 
mum ex parte Dei ; est factum supematurale, id est, nulla 
prorsus naturae exigentia postulatum ; est denique factum 
quod non potest a nobis directe in se cognosci. Ubi ergo, putas, 
argumentum demonstrans eiusmodi factum ? Fuisse verbi gra- 
tia vere a Deo dictum id quod dictum est a lesu Christo, qui a 
caeteris hominibus in habitu externo profecto non differebat ? 
Vere a Deo dictum, id quod ab apostolis est praedicatum, 
id quod ab eis acceptum de ore in os ad nos usque per Ec- 
clesiam transmissum est ? Cogita et recogita. Nisi absurdum 
apriorismum in principium erigere velis, factum divinum 
in se non noscibile demonstrari debet per alia facta divina 
in se noscibilia: quae nimirum valorem signorum quoad 
nos habere queant, utpote proposita experientiae et aesti- 
mationi nostrae, tam in sua transcendental|tate supra na- 
turae vires, quam in sua habitudine ad revelationem Chri- 
stianam, si vere divina sit, sigillandam atque authentican- 
dam. Et haec quidem facta multiplicis generis esse poterunt 
ac revera erunt. Factum prophetiarum eventu completarum ; 

facta illa physica quae simpliciter et sine addito miracula 
dicuntur; facta item alia quam plurima, supra omnes quas 
historia reperit leges miro modo eminentia, cuiusmodi ea 
sunt quae a Vaticano, loco citato circa finem referuntur: 
admirabilis Ecclesiae propagatio, eximia sanctitas et inex- 
hausta in omnibus bonis fecunditas, catholica unitas, invicta 
stabilitas, aliaque similia. Nam haec etiam in ordine factorum 
continentur: haec etiam ex historicis critcriis ut divina in- 
notescunt, et ideo idonea sunt ei de qua nunc agitur demon- 
strationi: quanquam principale eius fundamentum sumi 
utique debeat ex miraculis et prophetiis, eo quod evidentiora 
illa signa sint quoad nos, et communi omnium intelligentiae 
magis accommodata. Talis igitur processus fuit hactenus 
semper adhibitus, incipiendo ab ipso Christo Domino et 
apostolis eius, sicut tota ab initio ad finem evangelica nar- 
ratio testatur: contestante Deo, inquit Heb. II-4, signis et 
portentis, et variis virtutibus, et Spiritus Sancti distribu- 
tionibus f. 
At nunc processus ille, nescio quo vitio laborans inventus 
est, et nova methodus substituitur, principium demonstra- 
tionis sumens, non iam ex factis externis, sed ex solo subiectivo 
animae statu: pro quanto scilicet, dogmata Christiana ab 
illo statu postulantur, eique ita iustantur, ut anima possit 
illa praeintueri in semetipsa, aut saltem sponte sua intrare 
in ea, propriaque energia ea sibi assimilare statim ac propo- 
nuntur, dummodo morali honestate sese rectificare atque 
purificare satagat. Nam progressus nostrae voluntatis cogit 
nos fateri insufficientiam nostram, ducit nos ad sentiendum 
indigentiam cuiusdam superadditionis, nobisque dat unde 
ordinem supernaturalem inspiciamus, agnoscamus, ac de- 
mum recipiamus. Porro haec sola est methodus legitima, 
quia omne dogma probatum ab extrinseco, indebitum ponit 
limitem iuribus rationis, et aufert necessariam eius auto- 


(1) Cf. Matth. IX; Marc. II; Luc. X; Ioan. X-37 XIV-12 
XV-24; Act. X-37. seq., etc. etc. 

nomiam, quae vult ut veritatem, acquiramus ex iis solis 
quae nobis immanentia sunt. De caetero non est cur de hpc 
ipso principio sollicitus sis. Satis enim est ut scias quod 
generale immanentiae principium est acquisitio definitiva 
philosophiae modernae. Insupe: « Quisquis recusat admit- 
«tere hoc principium, iam non numeratur inter philoso- 
« phos. Quisquis non pervenit ad eius intelligentiam, eo ipso 
«demonstrat se non habere sensum philosophicum». Et 
adhuc dubitas ? Si cui tamen non sufficiant rhetoricae illae 
declamationes in quibus tota de integro consistit demonstra- 
tio, ille forsitan mirabitur imaginariam basim systematis, 
phantasticam constructionem, plenamque vacuo vacuita- 
tem. Et si quidem de novella theoria iudicium ferendum 
esset e conspectu proprie theologico, prorsus condemnanda 
appareret tanquam corruptiva fundamentalis notionis entis 
supernaturalis, imo et destructiva omnis fidei cuius mo- 
tivum sit Dei revelantis auctoritas, uti alias notatum est. 
His tamen interim omissis, paulisper nunc considera, quam 
sit vana quoad fundamentum quod praesupponit, quam 
inepta quoad factum quod assumit, quam risu praesertim 
digna quoad praetention^m quam prae se fert, eliminandi 
aut certe superandi soliditatem apologiae traditionalis ex 
miraculis aliisque externis revelationis argumentis. 
Vana, inquam, quoad fundamentum quod sibi praestituit. 
Nihil enim scire volens de argumentis quibus Deus unus 
et verus, creator et Dominus noster, per ea quae facta sunt 
tanquam per effectus cognoscitur; claudens oculos super 
omnia gesta Dei in mundo, super vitam, praedicationem et 
opera lesu Christi, super praeparationem et consectaria 
adventus eius, super alia quaecumque facta obiectiva quibus 
ab initio usque nunc testimonia divina credibilia facra sunt 
nimis: totum complexum veritatis religiosae, etiam reve- 
latae, ipsa quoque comprehensa Dei exsistentia, eruere 
contendit ex sola inspectione insufficientiae, indigentiae, | 
inquietudinis, et aspirationum animae humanae. Crederes | 
revera audire philosophantes somnambulos. Quale enim. 

quaeso, genus argumenti, qualis iste ratiocinandi processus: 
indigens ego sum, ergo vere a parte rei est id quo indigeo, 
vel mihi videor indigere ? Diceret quispiam solo dictamine 
sensus communis ductus : Erit in desiderio, erit in aspiratione, 
erit etiam, et saepissime, in phantastica illa obiectivitate 
cuius causa et principium ipsa anima est, tam facile creans 
et ad exsistentiam vocans desiderata sua. Illae enim sunt, 
quae animae illusiones vocantur: « Quantae sint autem 
'illusiones animae, inquit Augustinus, si voluero dicere 
«tempus quando sufficit ? Cuius enim anima, ista non pa- 
«titur? Breve est quod admoneo, quomodo anima nostra 
«completa est illusionibus » Verumtamen ab imaginata 
ila obiectivitate ad obiectivitatem obiectivam tanta di- 
stantia est, quanta inter realitatem et somnium. Denique, 
desiderium, aspiratio, et si quid aliud eiusmodi, per se nihil 
aliud ostendit quam indigentiam; indigentia nihil aliud quam 
vacuitatem ; vacuitas autem, quod sciam, nusquam demon- 
strare poterit, realiter exsistere id per quod impleatur. Haec 
sane manifesta et videntur et sunt, quidquid dicat sensus ille 
philosophicus quo nos per summum infortunium destituimur. 
Quod si forte his opponas, eos omnes qui ante nos 

de anima et beatitudine et fine hominis diserte sapien- 
terque scripserunt, multas solidissimasque deduxisse con- 
clusiones ex desiderio naturae, quod non potest esse illu- 
sorium, aut inane remanere : animadverte, quaeso, diligenter, 
quod conditiones argumenti eorum longe longeque sunt a 
fundamento methodi immanentiae. Considerant enim illi 
naturam ut est opus Dei sapientissimi creatoris et provisoris; 
Dei, inquam, rerum omnium principii et finis, quem omnino 
cognoscunt aliunde quam ex aspirationibus suis: ex lacto 
scilicet exsistentiae mundanorum effectuum qui in se non 
habent rationem sufficientem sui esse, sui ordinis, suaeque 
evolutionis. Tunc ergo desiderium naturae non accipitur 
tanquam nudum et simplex desiderium, sed tanquam desi- 
derium in natura radicatum ab auctore Deo, cuius sapien- 
tiae manifeste repugnat ut creaturae suae proportionem 

et exigentiam et tcndentiam indiderit, quae non possit adim- 

pleri. Tunc aspiratio naturalis formaliter sumitur ut inclina- 

tio rei in finem suum naturalem, qui est ex directione- instituentis 

naturam (1). Tunc quoque, ex appetitu animae efficax formari 

potest argumentum, quanquam non ex quolibet appetitu, 
sed ex solo appetitu, ut aiunt, innato, vel etiam elicito non 
excedente terminos innati (1. Verum enim vero, ex quo me 
concludis in aspirationibus, qua immanentes (ut dicis) aspi- 
rationes sunt; ex quo e profundo aspirationum totum re- 
ligiosae veritatis aedificium vis emergere ; ex quo contendis 
exsistere Deum, exsistere revelationem, exsistere ordinem 
superiorem quatenus, nec plus nec minus, haec omnia respon- 
dent praedictis cordis aspirationibus : rideo intus apud me- 
metipsum, et vanum, illusorium, phantasticum, inane, somnio 
simile dico fundamentum. 

Sed haec, si placet, omittamus. Fundamentum paulisper 
admittamus, demusque maiorem totius processus praemis- 
sam : necessariam esse connexionem inter aspirationes animae 
praecisive ut tales et concretam exsistentiam rerum quae 
per eas postulantur. Iam veniamus ad factum quod nova 
methodus apologetica loco minoris ponit, nimirum > aspi- 


(1) S. Thom, in III, D. 27, Q. 1, a. 2. 

(2) Appetitus dupliciter dicitur. Innatus, qui non consistit in 
aliqua operatione, sed in ipsa proportione seu connaturalitate unius- 
cuiusque ad bonum sibi conveniens secundum exigentiam propriae 
conditionis. Elicitus, qui consistit in actu voluntatis, et iterum 
est duplex, secundum quod continet se intra terminos appetitus 
innati, vel e contra praetergreditur illos, sicut si quis appeteret id 
quod reputat possibile, et possibile non est, aut certe, etsi absolute 
possibile sit, transcendit tamen suam conditionem. Et ex priori 
quidem trahi potest argumentum tam pro possibilitate quam pro 
exsistentia eius ad quod est talis appetitus, quatenus scilicet, fru- 
stranea esse non potest ordinatio auctoris naturae, quam eiusmodi 
appetitus ostendit. Ex posteriori autem, nihil, praetereaque nihil, 
quia ferri potest in quodlibet, secundum imaginationem appetentis, 


vel ambitionem anhelantis ad id quod est supra naturae vires, 
debitaque naturae adiutoria. 

rationes cordis revera requirere, exigere, postulare revela- 
tionem. Nam ibi forsitan, iterum somnium, itcrumque lusus 
imaginationis. Certe, factum huiusmodi longe est ab omni 
experientia positiva. Illud negant primo omnes rationalistae. 
Negant secundo omnes ad unum catholici theologi. Negat 
tertio Concilium Vaticanum, expresse statuens ac definiens 
revelationem eatenus tantum fuisse absolute necessariam, 
quatenus placuit Deo ex infinita bonitate sua indebitum 
beneficium homini conferre, ordinando eum ad participanda 
bona divina quae humanae mentis intelligentiam omnino 
superant siquidem oculus non vidit nec auris audivit, nec 
incor hominis ascendit, quae praeparavit Deus iis qui dili- 
gunt illum. Sed, quod magis est, qui primi omnium negare 
deberent, ipsi sunt immanentistae, cum nulla eis sit legi- 
tima veritatis acquisitio, praeter eam quae est ex proprio 
animae fundo. Nihil quippe cogitatur magis extraneum fundo 
animae humanae quam revelatio, et statim quaeritur quale 
tandem chimaerae genus anima sit, si nullam recipere potest 
veritatem nisi autochtonam, et simul nullo alio magis indiget 
quam instructione et doctrina ab exteriori, id est a Deo 
revelatore, praeter et supra omnes naturae leges sibi ad- 
veniente. 

Quid nunc, si ad concretam applicationem descendamus ! 
Nam revelatio quam postulari dicunt per aspirationes cordis, 
non est revelatio in genere, sed haec in individuo signata 
revelatio, quae fides catholica appellatur. « Fides autem 
« catholica haec est, ut unum Deum in Trinitate, et Trinitatem 
«in unitate veneremur, neque confundentes personas, neque 
«substantiam separantes. Alia persona Patris, alia Filii, 
«alia Spiritus Sancti, sed Patris et Filii et Spiritus Sancti 

«una est divinitas, aequalir gloria, coaeterna maiestas... 
«Deus Pater, Deus Filius, Deus Spiritus Sanctus, et tamen 
«non tres dii, sed unus est Deus... Pater a nullo tactus, 
«nec creatus, nec genitus. Filius a Patre solo, non factus, 


«nec creatus, sed genitus. Spiritus Sanctus a Patre et Filio 
«non factus nec creatus, nec genitus, sed procedens... Est 

«quoque fides recta, ut credamus et confiteamur quia T) 
« N. I. C. Dei Filius, Deus et homo est.... Qui licet Deus et 
«homo, non duo tamen, sed unus est Christus; unus, non 
« confusione substantiae, sed unitate personae... Qui passus est 
« pro salute nostra, descendit ad inferos, tertia die resurrexit 
«a mortuis, ascendit ad coelos, sedet ad dexteram Patris. . 
«Haec és. fides catholica, quam nisi quisque fideliter fir- 
«miterque crediderit, salvus esse non poterit». Nunc ergo, 
inquire et considera, Vide tu, quid commune esse possit 
inter catholicam hanc fidem et aspirationes, exigentias, ac 
postulata quae latent in profundo animae humanae. Si vides, 
bene est; ego quidem videre non valeo. 

At dices, non ex hac parte sumendam esse fidem Chri- 
stianam cum iudicium ferendum est de convenientia eius 
cum  aspirationibus cordis: non ex parte theoretica, sed 
magis morali, quae sensum practicum afficit. Sit igitur ut 
volueris. Sed hoc etiam modo, dico tam efficax tamque ri- 
gorosum fore argumentum quo Turea quispiam credibili- 
tatem demonstraret revelationis allatae per suum prophetam 
Mahumetem. Nam et Mahumes attulit revelationem mundo, 
et habuit colloquium cum Gabriele archangelo, secundum 
quod reperitur scriptum in Alcorano: sicut etiam invenimus 
in Evangelio, I. C. descendisse de coelo ut perferret ad nos 
verba eius qui misit illum. Porro, si penes exigentias et ten- 
dentias cordis iudicium sit, quot sunt quibus, dum consu- 
lunt aspirationes suas, verior videbitur revelatio Mahumetis 
quam revelatio Christi ! Nec valet si respondeas, aspira- 
tiones quibus respondet paradisus Mahumetis, non esse 
bonas, adeoque non demonstrare veritatem suorum postu- 
latorum. Nam caeteris nunc praetermissis, quis te docuit 
hanc distinctionem inter aspirationem bonas et non bonas ? 
Et ego quidem, quamdiu hominem realem non exuo, quamdiu 
naturam meam apprehendo prout constitutam sub ordine 
primae causae, primi principii, et ultimi finis rerum omnium, 
tamdiu per respectum ad supremum hunc voluntatis meae 
finem indicare possum et iudico de bonitate vel pravitate 


ss CAPUT III. 


aspirationum mearum. Sed rursus, semel ac me claudis in 
aspirationibus meis tanquam in primo principio ex quo omnis 
veritas educenda est et comparanda, iam nescio quid sint 
bonae vel non bonae aspirationes. Nihil aliud novi quam 
aspirationes veras et reales. Invenio autem in me aspira- 
tiones quae postulant paradisum Mahumetis, alias quae po- 
stulant paradisum Christi, et concludo tam veram esse re- 
velationem Alcorani, quam vera est revelatio Evangelii, tam 
receptibilem unam quam  receptibilis est et altera. Vides 
inane systema, insubsistens, ducens ad contradictoria ? 

Est et aliquid peius, dum in tantum de sua soliditate 
confidit, ut persuasum habeat evanescere iam in splendore 
sui luminis apologiam traditionalem cum miraculis et aliis 
externis revelationis argumentis, de quibus affirmare non 
dubitat, quod mentalitati modernae amplius non accom- 
modantur, et pro coaevis hominibus vim demonstrativam 
amiserunt In hoc enim cumulus apponitur phantasticis 
iudiciis quibus totum de integro systema constat. Crederes 
eos immanentiae adeo studiosos, ut de iis quae foris aguntur 
nihil penitus sciant, nihilque unquam audiverint de novis 
ac splendidis signis quibus placuit Deo hac ipsa nostra 
aetate in lumine solis et summae publicitatis theatro, cre- 
dibilitatem fidei catholicae confirmare. Ad horum ergo facto- 
rum historiam, in qua ridiculae assertionis plena confutatio 
est remittemus eos (1). Equidem verissimum est quod mo-(i) 


() Lege omnino egregium librum Georgii Bertrin: Histoire cri- 
tique des événements de Lourdes. Ibi invenies miracula cum summo 
rigore critico narrata, miracula quae fecit Deus pro mentalitate 
moderna, miracula de quibus rectissime in sua praefatione auctor 
ait: Jis forment comme un chapitre nouveau de T apologétique chrétienne 
Inter alia autem multa quae in discussione factorum scite et appo- 
site dicta inveniuntur, cum fructu leges paragraphum cui titulus: 
Forces inconnues, pag. 190, seq. Ubi auctor occurrit vulgari dif- 
ficultati de incognitis naturae viribus, multis ostendens, occultas 
illas vires, postmodum forsitan detegendas, non posse esse in op- 


positione cum legibus certo a nobis cognitis, adeoque frustra obiici 
cum de dignoscibilitate miraculi agitur. 

demus incredulitatis spiritus resistit miraculis, et impossi- 
bilia tentát ne admittat realitatem miraculorum, et volun- 
tarie claudit oculos ne irrecusabili miraculorum testimonio 
confundatur (1). Sed, praeterquam quod, proh dii immortales ! 
non ibi est aliqua moderna novitas, nisi forte aeram modernam 
a tempore scribarum et pharisaeorum incipere velis, con- 
clusio esset e diametro opposita ei quam eruere volunt. Ini- 
mici enim revelationis conantur contra solidas eius demon- 
strationes ; at contra levem et nebulosam immanentiae 
apologiam quis arma converteret et vires ? De ea rident et 
ridebunt semper, et diabolus cum eis. 

Sic igitur apparet quam absurde a fundamentali quam 
vocant theologia, methodus historica expellatur. Sed iam 
venit quaestio utrum immerito a vestibulo pulsa, iure admit- 
tatur in intimo scientiae sacrae sanctuario Pro cuius solu- 
tione sequens sit propositio. 


$ 2. 


Quod methodus historica, per oppositionem ad metho- 
dum theologicam, est non modo prorsus insufficiens et im- 
proportionata, verum etiam in positivos omnis generis 
errores inductiva, quando post fidei praeambula, de revela- 
tione Christiana iam non quaeritur an sit, sed quaeritur 
quis sensus sit, quaeve interpretatio eorum quae in eius 
fontibus continentur. Et quod eadem methodus, si eousque 
perducatur ut sub dolosa specie abstractionis a superio- 
ribus regulis, eadem utatur independentia in solitis suis 
hypothesibus seu coniecturis construendis, ac si superio- 
res illae regulae non exsisterent, habet in sua basi haere- 
sim eo perniciosiorem, quo magis artificiose dissimulatam, 


eoque graviorem, quo ad omnem negationem revelatorum 
dogmatum liberiorem pandit viam.(i) 


() Vide apud Bertrin, op. cit, pag. 233, seq. Les miracuiees 


d'un romancier. 

Generalis ratio huius assertionis adeo i videns est, ut 
opus non sit longa declaratione. Etenim, in quocumque 
exegesis ordine, primum et maxime necessarium interpreta 
tionis critérium semper sumi debet ex iis quae propria sunt 
auctori vel scholae, de cuius doctrinis inquiritur. Id certe 
vel vulgaris et bonus sensus communis dictat ; id demonstrat 
ratio admodum obvia. Nam quid, quaeso, diceres de eo qui 
aggrederetur commentarium librorum Arictotelis, vel expo- 
sitionem placitorum schola? peripateticae, nihil curando 
de terminologia Aristoteli propria, nihil de regulis, nihil 
de methodo, nihil de principiis quae scholam eius regunt ? 
Cum igitur ad interpretationem accedis, sive librorum qui 
auctorem habent Deum revelantem, sive operum quae etsi 
a Deo non inspirata, adhuc tamen sunt, si dicere liceat, 
de schola a Deo fundata atque instituta pro custodia et pro 
pagatione doctrinae revelatae : prae primis attendendae tibi 
erunt normae omnes de revelatione ipsa descendentes, spe- 
cialesque regulae quas revelatio, vel natura sua infert, vel 
de facto assignavit. Istae autem dicuntur criteria theologica. 
' Sed methodus historica ea praecise est, quae eiusmodi criteria 
ignorat, et illis solis exclusive utitur, quae a profano usu 
iet consueto rerum humanarum cursu accipiuntur. Quomodo 
ergo sufficiens et proportionata ei de qua nunc agitur inqui 
sitioni? Imo vero, quomodo non conducens in positivos 
gravissimosque, ad verum multorum textuum sensum quod 
spectat, errores? Id iam nonnullis exemplis illustremus. 

Legis exempli gratia apud Matthaeum, quod antequam 
loseph et Maria convenerint, inventa est Maria in utero 
habens de Spiritu Sancto ; legis quod loseph non cognoscebat 
eam donec pepe.rit filium suum primogenitum ; tibi etiam 
pluries occurrit mentio fratrum et sororum lesu. Et tu in 

methodo historica clausus, facile concludes, uterinos fra- 
tres et sorores hic intelligi ; primogenitum dici, non solum 
ante quem nullus, sed etiam post quem alii ; sensum denique 


evangehstae esse, quod Maria fuit aliquando a loseph cognita, 
quod habuit filios et filias, et quod ex consequenti amisit 

virginitatem. Erras, imo in formalem haeresim incidis. Si 
superioribus fidei criteriis attendisses, hunc sensum certissime 
exclusisses. Intellexisses evangelistam removisse conventum, 
quousque poterat in cogitationem venire ; intellexisses eum 
reliquisse tanquam indubitabile et velut extra omnem pos- 
sibilem suspicionem positum, quod post talem ac tantam 
de Spiritu Sancto conceptionem, sacrarium divinitatis per- 
manserit inviolatum ; intellexisses demum, eodem sensu 
dici : non cognoscebat eam donec, etc., quo sensu «licerem 
iste poenitentiam non egit donec mortuus est, quia cum dt 
poenitentia agitur, de solo tempore vitae praesentis quaestio 
esse potest, et qui aliquem non poenituisse affirmat quam 
diu hic vixit, in aeternum removet ab eo poenitentiam. 
Legis apud Lucam quod lesus proficiebat sapientia et 
aetate et gratia apud Deum et homines, et quia non aliter 
id de lesu edicitur ac de quovis puero disciplinato bona in- 
dole praedito, concludis sensum evangelistae esse, quod 
lesus éresceba intrinsecus in virtute, quod sensim sire sensu 
acquirebat conscientiam sui, quod more caeterorum fiebat 
de ignorante sapiens. Erras. Certe testatur ibi Lucas, histo- 
rici partes agens, factum externum, sensibile, experimentale, 
visum ab iis apud quos adoleverat lesus; factum scilicet 
cuiusdam progressus in exterioribus actionibus notati, se- 
cundum quod in eis, sive essent de officiis ad Deum, sive de 
officiis .ad homines, magis magisque cum evolutione annorum 
manifestabatur sapientia et gratia. Et siquidem, de sensu 
evargelistae ac de facto ab eo attestato judicandum foret 
secundum communes regulas, legitimus profecto transitus 
esset, legitima illatio ad progressum interiorem, utpote qui 
in consueto rerum cursu connectitur cum phaenomeno exte- 
riori tamquam causa cum effectu. At vero, quominus judicium 
nunc feras iuxta communem hanc et ordinariam nonnam 
aliquid vetat. Quoad factum, vetat revelatum principium 
unde edocemur actiones adolescentis Christi non fuisse ex 
crescente sapientia et virtute, sed fuisse tantum crescentes 
manifestationes sapientiae et virtutis qua plenus ab initio 

erat. Quoad sensum vero evangelistae, vetat certissima fides 
de inspiratione evangelii, a qua quidem abstrahere aliquando 
licet, contra quam aliquid sentire nunquam licet. 

Legis apud Marcum quod lesus veniens in Nazareth, 
nnn poterat ibi virtutem ullam facere, nisi paucos infirmes 
impositas manibus curavit, et inde concludis scriptorem in ea 
fuisse persuasione, quod limitabatur potestas miraculorum 
in Christo, et quod revera defectus potentiae in causa fuit 
cur pluribus infirmis sanationis beneficium non sit elargitus. 
Iterum erras. Suppositis enim regulis fidei sine quibus libri 
Dei rectam interpretationem non habent : « Dicendum quod 
«hoc quod dicitur: non poterat ibi virtutem ullam facere. 
«non est referendum ad potentiam absolutam, sed ad id 
«quod potest fieri congruenter" il). Non quod, inquit Hie- 
ronymus, illis incredulis facere non potuerit virtutes inultas, 
sed quod, ne multas laciens virtutes, cives incredulos con- 
demnaret. Secundum quem modum dicitur Genes. XVIII-17: 
Num celare potero Abraham quae gesturus sum? Et XIX 22: 
Non potero facere, quidquam dones ingrediaris illuc. - Rursus 
apud Matthaeum legis quod Christus miratus est audiens 
loquentem centurionem, et quia apud nos admiratio con- 
tingere solet cx hoc quod aliquid evenit contra nostram 
expectationem, eamdem admirationis causam in Christum 
trasfers, et ex consequenti, communis nostri defectus seu 
ignorantiae participem eum affirmas. Sic tu solo humano 
sensu ductus; sed aliam explicationem altiora criteria sup- 
peditabunt: «Dicendum quod admiratio proprie est de 
«aliquo novo et insolito. In Christo autem non poterat esse 
«aliquid novum et insolitum quantum ad scientiam qua 
«cognoscebat res in Verbo, neque etiam quantum ad scien- 
«tiam qua cognoscebat res per species inditas. Potuit tamen 
«aliquid esse ipsi novum et insolitum secundum scientiam 
« experimentalem, secundum quam ei poterant quotidie aliqua 

«nova occurrere. Et ideo si loquamur de ipso quantum ad 


(1) S. Thomas, 3» Part. Q. 43, a. 2 ad iv», 

«scientiam beatam vel etiam infusam, non fuit in Christo 
«admiratio. Si autem loquamur de eo, quantum ad scien- 
ttiam expeiimentalem, sic admiratio in eo esse potuit, et 
«assumpsit hunc affectum ad nostram instructionem, ut 
«Scilicet doceat esse mirandam quod etiam ipse miraha- 
«tur» f 

Difficultatem experiris in conciliandis inter se evange- 
listis quoad ordinem et circumstantias apparitionum Christi 
ad mulieres post resurrectionem, et tuae methodo innixus, 
quae semper ad verosimiliores vel faciliores hypotheses re- 
currit, opinaris lapsos esse in hoc puncto evangelistas, vei 
omnes, vel aliquos. Probabile id quidem forsitan esset si de 
libris humanis ageretur; non est probabile, sed certissime 
excludendum si de divinis. - Comparas evangeiium loannis 
cum synopticis, et collatione facta, iudicas quod si locutus 
est Christus ut apud loannem, non potuit loqui ut apud 
synopticos, aut vice versa, si locutus est ut apud synopti- 
cos, non potuit loqui ut apud loannem. Coniectura est 
valde debilis, cui omnem, si quam haberet probabilitatem, 
adimit certissima doctrina fidei proponentis quatuor omnino 
libros unius eiusdemque sancti lesu Christi evangelii. Et 
sic porro in aliis multis, nam dies pene deficeret in omnibus 
similibus casibus enumerandis. 

Quod si nunc opponas ad tuae methodi defensionem, 
evangelia esse etiam documenta vere historica, quae ut talia, 
nec plus nec minus, accipienda sunt in fidei preambulis per 
ordinem ad iudicium credibilitatis, quando regulae et criteria 
quae ex fide derivant, in usum nondum veniunt, nec venire 
possunt, ne, quod absit, vitiosus circulus manifeste incur- 
ratur: respondebo id esse verissimum, sed statim addendum 
esse quod in hac inadaequata evangelii acceptione, adae- 
quatum et completum de rebus evangelicis iudicium possibile 
omnino non est. Accipies igitur facta externa, visibilia, or- 
dinis experimentalis, quae in evangelic sunt attestata ; sed 


(1) S. Thomas, 3» Part. Q. 15, a. 8. 

quoad intimam rationem eorum, revocabis in memoriam quod 
ex solis communibus criteriis saepe devenies ad conclusiones 
hypothetice tantum veras; hypothetice, inquam, id est se- 
cundum solum ordinem communiter contingentium, quem 
ordinem ibi locum non habuisse, superius fidei lumen postea 
te docebit. Accipies etiam substantiam narrationis histo- 
ricae, quae est evidentissime eadem, sibique maxime constans, 
in omnibus libris nostris, et talis quae omni homini sincero 
solidissimum de miraculis aliisque signis persuasionis fun- 
damentum exhibeat. Sed quoad narrationis modum et acci- 
dentalitates, meminisse oportebit quod consueta critices 
historicae methodus ducere te poterit ad multas conjecturas 
magis minusve verosimiles, quae tamen nihil plus erunt 
quam coniecturae, quoadusque falsas eas forte ostendat 
transcendens tuam artem fides inspirationis il)  Habebis 
itaque saepissime unde suspendas iudicium, et dicas quod e 
solo conspectu scientiae historicae non constat omne id quod 
de factis sacrae historiae, vel de absoluta eius infallibilitate, 
sacra doctrina tenet et tradit. In omni autem modo, ratio 
tractandi et interpretandi evangelium cum eadem illa liber- 
tate et independentia quae in profanis historiae documentis 
admittitur, falsa, vitiosa, et ad errorem ducens methodus est. 
Porro idem nunc, proportione servata, vitium occurrit 
quoad interpretationem traditionis, dum scilicet traditionem 
accipiunt quasi in communi facto historico esset reposita, 
hoc est in facto transmissionis qualiscumque doctrinae se- 
cundum solas humanorum ingeniorum vires et industrias ; 
adeoque relinquunt penitus a parte superiora criteria quae 
in casu necessaria essent ad legitimum iudicium ferendum 
de sensu veterum Patrum in multis locis quae nobis obscura 
sunt, et absolute loquendo, diversis interpretationibus an- 


ti) Ubi nota quod contra certitudinem historicam factorum 
evangelicorum quoad substantiam, nihil faciunt difficultates seu 
antilogiae quae in quibusdam accidentalibus occurrunt. Ab iis ergo 
in ordine ad credibilitatem fidei nostrae, iure praescindes. 

sam praebere possent ; inter quas critici pro suo pruritu li- 
bere et independenter opinandi, semper eligunt illas qua». 
in partem heterodoxam inclinant, ut deveniant ad desidera- 
tam conclusionem: alium fuisse sensum primaevae ecclesiae, 
a sensu qui in posteriori aevo praevaluit. Et si quidem 
solo spiritu humano traditio duceretur, tunc nihil profecto a 
priori obstaret quominus admitteretur possibilitas mutationis 
factae in sensu et intelligentia dogmatum. Tunc non esset 
necesse sumere ex claris explicationibus posteriorum Patrum, 
tutam certamque normam interpretandi obscuriores expo- 
sitiones antiquiorum. Tunc liceret committere successores 
cum antecessoribus. Tunc dicere forsitan posses, magnos 
illos quarti et quinti saeculi doctores aut decipere aut decipi, 
quando a sensu et sententia maiorum se per omnia pendere, 
tam asseveranter, tamque instanter profitentur. Augustinum 
non intellexisse auctores de quibus scribebat in exordio 
librorum de Trinitate : Omnes quos legere potui, qui ante 
me scripserunt de Trinitate quae Deus est, divinorum librorum 
catholici tractatores, hoc intendunt secundum Scripturas docere, 
quod Pater et Filius et Spiritus Sanctus unius eiusdemque sub- 
stantiae inseparabili aequalitate divinam insinuent unitatem, 
ideoque non sint tres dii, sed unus Deus Scriptores denique 
primi aevi, sub summo ac supremo Deo, in Filio et Spiritu 
Sancto inferiores deos seu demiurgos agnovisse, ac per hoc. 
novum paganismum sola accidentali forma ab antiquo diver- 
sum introduxisse. Haec, inquam, dicere forsitan posses; quae 
etsi sat dura videantur, adhuc tamen receptibiles forent 
conclusiones pro ea disciplina quae in coniecturis et hypo- 
thesibus ut plurimum conquiescere solet (a). Nunc autem 
ibi, non secus ac in Scriptura, elementum humano maius 
agnoscendum est ; et quod in causa erat cur historica me- 


(1) August, de Triait. l. i, c. 4. 

(2) «Les critiques ont conscience d'opérer constamment avec 
« des hypothéses, que l'examen des textes rend plus ou moins pro- 
« babies, qu'il peut rendre certaines autant que la matière le comporte 

thodus ct crisis dici debeat plane insufficiens ad interpre- 
tandum evangelium, in causa pariter erit cur impar dicatur 
ad interpretanda monumenta sacrae traditionis. 

Nota autem bene, non somniari nos, quod si qua inve- 
niantur certo demonstrata secundum legitima criteria disci- 
plinae historicae, illa eadem poterunt quandoque ostendi 
falsa secundum superiora fidei principia, et propria theolo- 
giae criteria. Absit; non est sensus praemissorum. Sed 
solum dicimus quod usitatae in arte critica regulae saepissime 
ducunt ad iudicia mere probabilia, ad coniecturas plus mi- 
nusve verosimiles, ne dicam penitus imaginarias. Nunc 
autem, id quod e solo conspectu criticae historicae conje- 
cturale vel etiam probabile esse posset, probabile amplius 
non est, si opponatur veritati quae per aliam viam certissime 
innotescit. Imo est haereticum vel erroneum, et sub liceitate 
opinandi amplius non cadit, si contradicat iis quae vel fides 
docet, vel criteria theologica demonstrant. Proinde, si sub 
specie praecisionis a superioribus regulis, documenta Sacrae 
Scripturae vel Traditionis tractare attentas cum eadem li- 
bertate et independentia, quae in profanis conceditur, non 
solum non vitabis haereticam pravitatem, sed adiicies etiam 
crimen artificiosissimae fallaciae. Scribebat auctor libelli 
L'Evangile et l'Eglise, in introductione sui operis: «In 
«hoc libello propositum intentionis est, omnia considerare 
«e solo conspectu historiae ; non autem conficere apologiam 
«catholicismi et dogmatis traditionalis. Si hoc fuisset inten- 
«tionis propositum, praesens opusculum praesertim quod 
«attinet ad divinitatem Christi et auctoritatem Ecclesiae, 
«esset valde defectuosum atque incompletum.... Non inten- 
«dimus hic demonstrare, neque veritatem Evangelii, neque 
«veritatem christianismi catholici, sed solum definire habi- 


«L'hypothèse joue dans T investigation historique, le méme rôle 
«que dans les recherches proprement scientifiques. La meilleure est 
« celle qui rend le mieux compte des faits connus, et qui s' y adapte 
*avec le plus de facilité ». Loisy, Autour d'un petit livre, pag. 35. 

«tudinem qua Evangelium et Ecclesia catholica in historia 
«uniuntur. Lector bonae fidei in hoc non falletur > (1). Vix 
dici potest, quot incautos dolosa haec professio deceperit. 
Nonne, aiebant, aliud est praescindere, aliud negare ? nonne 
apud omnes receptum est axioma dicens: abstrahentium 


non est mendacium ? nonne alius est conspectus historici, 


alius theologi ? Profecto. Et perveniens ad finem libri, 


vides omnia dogmata fidei Christianae, unum post alterum 
destructa ; vides ea prorsus abiuranda, nisi forte contrarium 
eius quod admittitur et approbatur ab historico, possit 
simul ut certissimum recipi a fideli. Propterea dico . metho- 
dum historicam eousque perductam ut sub dolosa specie 
abstractionis a superioribus regulis, eadem utatur indepen- 
dentia in solitis suis hypothesibus seu coniecturis construen- 
dis, ac si superiores illae regulae non exsisterent, habere in 
sua basi haeresim eo perniciosorem, quo ad destructionem 
omium revelatorum dogmatum liberiorem pandit viam. 


Gi) Pag. 7 primae editionis. 


Bit!ot - Dt immultbililalt tredilionii 


CAPUT QUARTUM 


DE ERRORE VERITATIS RELATIVAE 
IN DOGMATIBUS TRADITIONIS (i) 


«Dicit ei Pilatus: Quid est veritas?» 


(lov. xvim-J8). 


Semel ac admissum est, sensum antiquae Ecclesiae circa 
primaria etiam dogmata religionis nostrae, fuisse revera di- 
versum a sensu qui in Ecclesia sequioris aevi praevaluit, sta- 
tim sequitur non posse admitti traditionem immutabilem, 
fixam, sibique semper constantem, sed e contra, talem eam 
esse agnoscendam, quae indefinitae variationi sit per se 
obnoxia. Ex quo enim, ut volunt novi magistri, notiones 
quas Ecclesia proponit tanquam dogmata revelata, non sunt 
veritates e coelo delapsae, et conservatae in eodem tenore 
in quo ab ipsa origine proponebantur, nihil iam prohibet 
quominus semper modificentur, semperque spolientur deter- 
minato illo modo quem speciales culturae conditiones attu- 
lerant in saeculis anteactis, ut magis ac magis vestiant poli- 
tioris scientiae formam. Imo vero, nedum aliquid sit quod 


prohibeat, multa sunt quae eiusmodi modificationem quam 


maxime nunc necessariam faciunt. Nunc enim mutata est 


(i) Ea quae in hoc capitulo continentur, fere de integro excerpta 
sunt ex duobus egregiis articulis Goidonis Mattiussi S. I. de im- 
mutabilitate dogmatis, in periodico: La Scuola cattolica (Quaderno 
di Marzo 1903 et seq.). 

speculatio philosophica ; nunc habetur multo amplior cognitio 
historiae et universi, nunc... nunc... etc. 

Sed dicet aliquis: Si ita de sacra traditione sentiendum 
est, si illud quod heri et nudiustertius ut verum praedica- 
batur, hodie est corrigendum, si indefinita evolutio ponitur, 
et omnis evolutio nova secum fert aliquam deiectionem de 
doctrina quae credebatur prius, ergo erravit traditio antiqua 
sicut errat quoque traditio praesens; omnis infallibilitas 
apostolico magisterio penitus aufertur, et promissum a Christo 
charisma veritatis in Ecclesia omnino non est. Gravis sane 
difficultas, quae tamen optimam habebit solutionem ex di- 
stinctione facienda inter veritatem absolutam, et eam quae 
dici potest relativa. Haec quippe distinctio est, quam contra 
fallacem Scholae dogmatismum suggerit philosophia Kantia- 
na. Non enim errabat ille qui ponebat incognoscibilia numena, 
seu intimas rerum naturas, earum praesertim quae sunt 
supra nos. De facto, quis vere fidere poterit conceptibus suis, 
quasi conformes essent realitati obiectivae ? Quid magis 
incredibile quam axioma quo antiqua philosophia ponebat 
veritatem in mente nostra esse adaequationem intellectus 
et rei? Imo quid magis absurdum, loquendo praes rtim 
de rebus divinis quae infinite elevantur supra omne id quod 
nostrae ideae possunt exprimere? Ergo veritas apud nos 
est continuum inquirere, potius quam impossibilis consecutio 
ac possessio eius quod inquiritur ; est conceptio quoad heri 
potest approximans realitati ; est melior loquendi modus 
qui possit haberi secundum praesentes nostras conditiones 
et circumstantias, cui tamen nunquam definitive et immo- 
biliter stare oporteat. Et quia ipsa fidei dogmata formata 
fuerunt per quamdam reductionem mysteriorum divinorum 
ad communes notiones humanas sicut vel sola eorum structura 
luculenter ostendit, clarum est quod hic quoque, imo hic 
maxime, attenta omnimoda obiecti transcendentalitate, nihil 
plus erit veritas quam quod melius et aptius dicetur secun- 
dum currentes ideas et statum culturae unicuique epoch,iv 
proprium. In hoc autem stat ratio veritatis relativae, quae 


TOO CAPUT IV. 


cum semper adsit in doctrina traditionis et ecclesiasticis 
definitionibus, optime conciliat inter se duas res quae olim 
videbantur insociabiles, evolutionem scilicet doctrinalem 
et infallibilitatem sano modo intellectam (l). 

Sic schola nova quae nunc invalescit, et nihil curare 
videtur anathema latum a Patribus Vaticanis, Sess. ;, can. 3 
de fide et ratione, contra eos qui dicunt fieri posse ut dogma- 
tibus ab Ecclesia propositis, aliquando secundum progressum 
scientiae sensus tribuendus sit alius ab eo quem intellexit et 
intelligit Ecclesia. Porro, praesentis capituli scopus est decla- 
rare quid sentiendum sit de commento illo adeo nunc ce- 
lebrato veritatis relativae, et primo quidem quoad se, deinde 
vero quoad applicationem eius ad dogmata fidei nostrae. 


(1) Vix ac ne vix quidem differt conceptus ille ecclesiasticae 
infallibilitatis, ab eo de quo annotatur in primum schema con- 
stitutionis de doctr. cath. Concilio Vaticano propositum: « Affir- 
«matur munus Ecclesiae infallibilis eo tandem spectare, ut inter 
«varias sententias de sensu dogmatis illa praevaleat, quae pro tali 
«tempore sit aptissima. In qua sententia ita per Ecclesiae defini- 
«tionem praevalente concedunt semper esse aliquam veritatem, 
«sed non ideo veritatem simpliciter, et totam veritatem; atque 
«ideo progressu temporis pro alio ulteriori stadio scientiarum, ne- 
*cessariam reddi definitionem perfectiorem, quia illa prior huic 
«posteriori stadio scientiae iam apta non est. Sic, aiunt, saeculo V 
«excludenda erat separatio duarum personarum hominis lesu et 
«Filii Dei. Damnatio vero huius separationis, iuxta psychologiam 
«illius aetatis includebat unitatem personae Christi, et ita definita 
«est una hypostasis seu persona in duabus naturis. At iuxta veram 
«philosophiam nostrae aetatis, inquiunt, iam intelligi debent duae 
«personae, divina et humana, permanentes in ipsa unione, et ideo 
«intelligendam esse non unitatem realem personae Christi, qualis 
«hactenus intelligebatur, sed unam personam compositam ex duabus 
«personis, etc. » Collect. Lac. p. 538. 

SI 


Quod conceptus veritatis relativae est in se absurdus, 
et quod praeter definitionem ab antiqua philosophia con- 
secratam (adaequatio intellectus et rei), nulla alia admis- 
sibilis est notio veritatis. 


«Sicut bonum nominat id in quod tendit appetitus, ita 
«verum nominat id in quod tendit intellectus. Hoc autem 
«distat inter appetitum et intellectum sive quamcumque 
« cognitionem, quia cognitio est secundum quod cognitum est 
« in cognoscente, appetitus autem est secundum quod appetens 
« inclinatur in ipsam rem appetitam, et sic terminus appetitus 
«quod est bonum, est in re appetibili, sed terminus cogni- 
« tionis quod est verum, est in ipso intellectu... Cum autem 
« omnis res sit vera secundum quod habet propriam formam 
«naturae suae, necesse est quod intellectus in quantum 
«est cognoscens, sit verus in quantum habet similitudinem 
«rei cognitae, quae est forma eius in quantum est cogno- 
«Scens. Et propter hoc, per conformitatem intellectus et rei 
« veritas definitur » il. Et re quidem vera, si notitia est ex 
propria ratione sua, repraesentatio obiecti existens in in- 
tellectu, statim sequitur quod veritas, utpote propria notitiae 
perfectio, non in aliquo alio consistere potest quam in con- 
formitate eius cum obiecto ipso. Conformitatem autem dico, 
quae non est quaerenda in entitate actus cognoscitivi per 
comparationem ad entitatem rei extra intellectum, sed prae- 
cise in hoc quod obiectum reipsa in se constituitur sicut 
intellectus apprehendit et dicit obiectum esse constitutum. 

Sed ut intellectus aliquid dicat de reali constitutioni 
Obiecti, necesse est ut sese ad illud referat cum actu suo, et 
hoc non facit in simplici apprehensione, sed solum in iudicio 
quod per propositionem exprimitur. Omne enim iudicium(i) 


() S. Thomas, I Part. Q. 16, a. 1-2. 

comprehendit notiones duas, quarum una sumitur ut subie- 
ctum quod supponit pro re ad quam mens se refert, altera 
ut forma quae subiecto attribuitur et de eo praedicatur. 
Et subiectum quidem supponens pro re extra intellectum, 
semper enuntiat aliquid designatum ac distinctum, quam- 
quam adhuc imperfecte apprehensum, velut quiddam quasi 
potentiale quod determinandum est per praedicatum. Neque 
haec inter se pugnant. Nam certe mathematicus incipit 
dicere de triangulo antequam sciat eius proprietates, et phy- 
sicus de magnetismo tamquam de causa certorum effectuum 
quin adhuc cognoscat intimam eius constitutionem ; nominas 
unam plantam priusquam eius speciem determinaveris ; no- 
minas angelum, etsi habeas de eo notionem valde vagam 
et imperfectam; nominas Deum tametsi scias te infinite 
a conceptione eius essentiae abesse, nam satis est ut dicas 
primum ens, causam a qua pendet rerum universitas, aut 
si quid eiusmodi, ut eum distinguas ab omni eo quod non est 
ipse. Sicut ergo singulare corporeum praesentatur mihi 
distinctissime, licet multa de eo ignorem, et occulta mihi 
sit ipsamet numerica eius constitutio seu individuationis 
ratio: ita obversatur mihi subiectum iudicii velut aliquid 
singulariter designatum, et tamen potentiale, quod debet 
determinari per praedicatum. Nunc ergo, si forma per prae- 
dicatum significata conveniat rei designatae per subiectum, 
sicut iudicium convenire affirmat, aut si non conveniat, 
sicut iudicium convenire negat, habetur veritas; sin autem 
minus, falsitas; utraque autem, non relative, sed absolute, 
simpliciter, sine addito dicta. Convenientia enim a parte rei 
vel est, vel non est, et haec est obiectiva convenientia cui 
debet adaequari convenientia ab intellectu affirmata, ut hoc 
demum sit veritas, et nihil aliud: adaequatio intellectus et rei. 
Sed nota bene adaequationis terminos. Termini adae- 
quationis non sunt intellectus et res, quasi nempe hinc po- 
neretur obiectum in tota realitate sua, inde vero intellectus 
'totam huius realitatis intelligibilitatem exhauriens, ac per 
hoc, quasi nihil esse deberet in obiecto quod non esset 

pariter in intellectu. Sic namque adaequationem intellectus 

et rei interpretari voluerunt novi magistri, ut ad absurdum 

dsduc rent definitionem veritatis in antiqua philosophia 

receptam, et sane nimis facili negotio. Nam quis, quaeso, 

somniare potuit unquam, idem esse notitiam veram ac cogni- 
tionem comprehensivam, per quam res cognoscitur tantum 
quantum est cognoscibilis ? Non ergo hoc modo adaequa- 
tionis terminos accipies, sed ita ut ex una parte sit id quod 
de re intellectus affirmat, et ex altera id quod in re corre- 
spondet affirmationi conforme. Proinde, cum iudico Deum 
esse sapientem, non dico adaequationem esse inter meam 
notitiam et Deum vel sapientiam Dei, absit; sed solum inter 
id quod est, sapientiam esse in Deo seu convenire Deo, 
et id quod de hac convenientia affirmatum elucet in in- 
dicio meo. 

Rursus, termini adaequationis non sunt modus intel- 
lectus in intelligendo ac iudicando, et modus rei in seipsa, 
quia iterum, aliud est modus intelligendi, et aliud omnino 
id quod per hunc intelligendi modum de obiecto affirmatur. 
Unde S. Thomas in prima Parte, q. 13, a. 12, quaerens utrum 
propositiones verae possint formari de Deo, sibique obiiciens 
quod omnis intellectus intelligens rem aliter quam sit, est 
falsus, et quod aliunde modus Dei est plane diversus a modo 
cognitionis nostrae, sic respondet: « Ad tertium dicendum 
«quod haec propositio : intellectus intelligens rem aliter quam 
« sit, est falsus, est duplex, ex eo quod hoc adverbium aliter 
«potest determinare hoc verbum intelligens, ex parte intel- 
«lecti vel ex parte intelligentis. Si ex parte intellecti. 
«sic propositio vera est, et est sensus: Quicumque intel- 
«lectus intelligit rem esse aliter quam sit, falsus est. Sed 
«huc non habet locum in proposito, quia intellectus noster 
« formans propositionem de Deo non dicit eum esse compo- 
tł situm, sed simplicem. Si vero ex parte intelligentis, sic 
« propositio falsa est. Alius est enim modus intellectus in in- 
«telligendo quam rei in essendo. Manifestum est enim quod 
«intellectus noster res materiales infra se exsistentes m- 

«telligit immaterialiter, non quod intelligat eas esse im- 
«materiales, sed habet modum immaterialem m intelligendo. 
«Et similiter cum intelligit simplicia quae sunt supra se, 
«intelligit ea secundum modum suum, scilicet composite, 
«(id est, componendo praedicatum cum subiecto), non tamen 
«ita quod intelligat ea esse composita. Et sic intellectus 
«noster non est falsus formans compositionem de Deo». 
Et simili quoque ratione, dum idem intellectus noster perfe- 
ctiones simplices de Deo affirmat, non affirmat eas de ipso 
secundum modum determinatum et participatum quem apud 
nos habent. Nam in nominibus quae Deo attribuimus, est 
duo considerare, scilicet perfectiones ipsas significatas, ut bo- 
nitatem, vitam, sapientiam, etc., et modum significandi. 
Quantum igitur ad perfectionem quam significant huiusmodi 
nomina, proprie competunt Deo, imo magis proprie quam 
creaturis, et sic de eo a nobis praedicantur, non autem quan- 
tum ad modum imperfectum quo invenitur apud nos par- 
ticipata perfectio (x). Et ideo, etiamsi proprius divinae per- 
fectionis modus a nobis positive non cognoscatur, nec etiam 
possit positive cognosci antequam intuitiva visione donemur, 
semper tamen in iis quae recte de Deo mens nostra iudicat, 
adaequatio est intellectus et rei. quia semper est revera in 
Deo id quod intellectus affirmat Deo competere, et sicut 
affirmat competere ei. 

Vide igitur quam sophistica sint ea quae afferunt ad suam 
notionem veritatis relativae adstruendam. Dicunt enim: 
Quomodo esset absolute verum illud iudicium in quo subie- 
ctum confuse apprehenditur et praedicatum habet modum 
omnino diversum ab eo quem res habet in seipsa ? Quomodo 
non falsitate admixta, ac per hoc, ad summum relative vera, 
notitia tam longe distans a realitate undequaque supra nos 
elevata? Denique, si nec Deus, nec eius attributa, nec pro- 
pria eorum ratio sunt nobis nota, eritne tandem plus quam 
qualiscumque loquendi modus in iis omnibus quae de eo et 


Ci) Cfr. S. Thom. I, Part. q. 13, a. 3. 

rebus divinis vel ratiocinamur vel disserimus? Sic ipsi, 
sed absurde, quia haec omnia ostendunt quod nostra cognitio 
potest recipere maiorem perfectionem, sive ope meliorum 
specierum quam illae sint quas nunc habemus, sive per 
directam intuitionem eius quod nunc non manifestatur nisi 
in suis effectibus, sive per novum lumen quo virtus intellectiva 
roboretur; at non probant reformanda unquam fore recta 
iudicia intellectus nostri de rebus etiam altissimis. Nihil 
refert quod subiectum iudicii non sit per se manifestum ; 
satis enim est si sit ita designatum, ut sciamus de quo lo- 
quimur. Nihil iterum refert quod praedicatum sit inferius 
formae significatae ; sufficit enim ut conceptus sit positus 
sub tali abstractione, sub qua possit se extendere etiam ad 
realitatem quae aliunde excedit notitiam nostram, sicut 
videre est, respectu substantiarum separatarum, in ratio- 
nibus formalibus quae non includunt in suo significato limi- 
tationem propriam rebus corporeis; respectu autem Dei, 
limitationem creaturae. Et si quidem conceptus vitae, co- 
gnitionis, amoris, etc., includerent modum illum vivendi, 
intelligendi, amandi, qui est in nobis, certo certius nonnisi 
falso attribuerentur Deo, sicut falso diceremus Deum esse 
corpus, vel animal, etc. Nunc autem, cum rationes istae ab- 
stahant a nostris determinationibus, et de se dicant puram 
actualitatem non mixtam aliquo restrictivo, sic possunt et 
debent attribui enti infinito. Tandem non refert quod mo- 
dus essendi Dei sit in immensum elongatus ab eo qui apud 
nos cognoscitur; non enim iudicamus, ut dictum est supra, 
quod sit in Deo ille perfectionis modus qui nobis est notus, 
aut concretio seu compositio quae invenitur in enuntiatio- 
nibus nostris. Oportet igitur dicere quod Deus sit sapiens, 
inmensus, omnipotens, omniscius, etc., et indicium sic pro- 
latum eamdem semper immobilem veritatem habebit in 
quocumque culturae statu, et pro quolibet intellectu, quid- 
quid sit de altiori modo quo supernae mentes obiectum 
attingunt, plenius penetrando intelligibilitatem eius, et ma- 
gis appropinquando ad perfectam eius cognitionem. 

Et sane, omnis doctrina quae cogitur mutare assertiones 
suas vel sensum earum, ita ut non amplius agnoscatur exa- 
ctum quod fuerat prius admissum, debet evidenter confiteri 
se simpliciter errasse, et non tantum ignorasse quod nunc 
scit, aut fuisse solum in quodam inferiori veritatis relativae 
gradu. Si physica aliquando admisit quod lux  propagatur 
per emissionem sphaerularum, et postea agnovit quod con- 
sistit in vibrationibus seu periodicis alteration!bus alicuius 
fluidi, sine dubio prius erravit. Si unquam demonstraretur 
quod anima humana est coniuncta corpori solummodo per 
modum causae efficientis seu motricis, et non per intimam 
communicationem suae realitatis substantialis, quisquis 
olim putavit quod anima est vera forma corporis, iste in er- 
rore fuit. Si moderni merito affirmarent quod personalitas 
constituitur per conscientiam, et non per formalem rationem 
subsistentis distincti, quae quidem ratio natura sua ante- 
cedit omnem operationem, adeoque et omnem conscientiam 
sui, quisquis posuit in Christo naturas duas et personam 
unam, dum sunt evidenter duae conscientiae respondentes 
divinae et humanae cognitioni, ille rursus falsum de Christo 
iudicium habuit. Et a primo ad ultimum, quid quaeso clarius, 
quid evidentius, quam quod impossibile sit doctrinam mutari 
a sic in non, vel vice versa, quin eo ipso ostendatur facta 
mutatio, vel ab errore in veritatem, vel a veritate in errorem? 
Etsi dicis, a veritate relativa in meliorem veritatem relativam, 
coniungis voces sine sensu, formas inanem sonum, et quid 
dicas non intelligis. 

At forte subsument: Non mutatur sic in non inter 
eosdem terminos, sed terminorum significatio cum progressu 
scientiae efficitur alia, et ideo mutatio est, non tam in iudiciis 
in quibus formaliter residet veritas, quam in conceptibus 
et simplicibus apprehensionibus a quibus pendet sensus as- 

sertionum et totius doctrinae ratio. Certe, respondemus 
nos, dependet multum. Propterea, antequam efferatur ali- 
qua propositio, oportet exacte definire sensum uniuscuiusque 
vocis, sicut fieri solebat in antiqua schola, et in moderna 

negligitur. Sed videamus. Verene mutatus est sensus verbo- 

rum ? alii sunt conceptus? quid sequitur, ad mutationem 

iudiciorum quod spectat? Unum de duobus. Vel ita mu- 

tatus est sensus, ut iam importetur res omnino disparata 

ab ea quae significabatur antea, et tunc novum iudicium, 

cum non sit circa idem, nequaquam poni debebit in compa- 
ratione cum priori, aut haberi ut modificans vel reformans 
ipsum; ac per hoc, si talis mutatio unquam contingeret, opor- 
teret a principio convenire de vocibus, et observare quod 
solum agitur de nova terminologia, seu novo vocabulario. 
Vel ita mutatus est sensus, ut eadem vox semper referatur 
ad eamdem rem, et nihilominus determinetur cum aliqua 
nota contraria ei quod intelligebatur prius, et tunc evidens 
est quod mutatum est sic in non inter eosdem terminos sub 
iisdem verbis, sicut si semper diceres animam esse humani 
corporis formam, sed iam intelligendo per formam, causam 
mere extrinsecam, non autem intrinsecam ac constitutivam. 
Tunc quoque evidens est quod vel prius dicebatur falsum 
et nunc dicitur verum, vel prius verum et nunc falsum ; in 
omni autem modo, veritati relativae, sive prius sive nunc, 
nullus relinquitur locus. 

Ultimo animadvertes quid distet inter eam quam dicunt 
veritatem relativam, et eam quam omnes admittimus, perfectio- 
nem relativam cognitionis veritatis. Sane vero, sicut sunt 
infiniti intellectus  possibiles, alii aliis perfectiores, usque 
ad summum intellectum qui Deus est, ita quoque sunt infiniti 
perfectionis gradus in cognitione veri. Est cognitio com- 
prehensiva, est non comprehensiva ; est intuitiva, est ab- 
stractiva ; est propria et quidditativa, est impropria et ana- 
logica. Sunt species intelligibiles quae diversis modis res 
repraesentant; est lumen intellectuale plus minusve potens 
penetrare id quod in eis continetur, et iudicare secundum 
ipsas. Est claritas principiorum plus minusve intensa; est 
plus minusve attenta consideratio notarum obiecti, factorum 
quae ab experientia dantur, effectuum in ordine ad causas. 
Sunt iudicia certa, sunt probabilia ; sunt argumenta apo- 

dictica, sunt solae coniecturae, etc. Potest igitur dici quod 
perfecta est relate ad hominem cognitio illa veritatis, quae 
esset relate ad angelum imperfectissima, eodem nimirum 
sensu quo recte diceretur magna relate ad puerum, scientia 
de qua erubesceret doctus philosophus. At, quaeso, ne inde 
deducas quod quidquid veri assequitur puer, non sit aequalis 
veritatis pro philosopho. Ne concludas quod veritas ipsa 
dicenda sit relativa ad varios intellectus, vel varias conditiones 
eorumdem. Quippe, adaequatio in qua consistit eius ratio, 
non admittit gradus, utpote in hoc reposita, quod forma 
expressa per praedicatum convenit revera subiecto reali 
sicut affirmat intellectus. Et adaequatio ista vel est, vel 
non est. Unde iudicium vel est absolute verum, vel est abso- 
lute falsum. Si est compositum, resolvatur in partes, et una- 
quaeque pars erit in se vel vera vel falsa absolute. Et in parte 
vera debebit convenire omnis intellectus, etiam sublimissi- 
mus, tametsi videat sublimior ille, quomodo mens inferior 
adhuc elongetur quam maxime, a perfecta et adaequata 
penetratione obiecti secundum totam eius intelligibilitatem. 
Conclusio ergo sit, quod veritas relativa, vel nullum habet 
sensum, vel reducit notionem veritatis ad conceptum Pro- 
tagorae, secundum quem verum est id quod apparet, et 
ideo vera simul esse possunt quaelibet contradictoria, quando 
de iisdem, a diversis diversimode iudicatur. 

Nunc autem, si philosophus non potest consentire tali 
modo veritatis, aut potius universalis ignorantiae vel amen- 
tiae, multo minus theologus seu fidelis, quia iam non sola 
destruitur ratio naturalis, verum etiam religio, fides, et 
revelatio Dei, prout paucis declarandum venit in proposi- 
tione quae sequitur. 

Quod dogmata nostrae religionis vere et proprie e 
coelo sunt, ac per hoc, speciali titulo rationi veritatis 
relativae adhuc repugnarent, etiamsi illa aliunde contra- 
dictoriis et pugnantibus inter se notis non constaret. Et 
quod idem absurdum commentum, dum evolutioni sacrae 
traditionis applicatur, destruit formale fidei motivum, de- 
struit obiectum eius materiale, destruit modum summae 
certitudinis quem fides habere debet in credente. 


Vix sane intelligitur qua hallucinatione capti, neocritici 
nostri sese serio transfigurent in reformatores theologiae et 
promotores altioris intelligentiae dogmatis catholici, dum 
apud eos eousque crescit confusio idearum, ut nesciant am- 
plius dicere an doctrina fidei a Deo sit, vel ab hominibus. 
Ecce enim, ut persuadeant non esse in fide nostra plus quam 
veritatem  relativam, affirmare iam non dubitant quod 
conceptiones quas proponit Ecclesia tamquam dogmata revelata, 
non sunt veritates e coelo delapsae, quia dogmata illa, quan- 
tumvis divina quoad oirginem et substantiam, tamen humana 
sunt quoad structuram et compositionem (l). Caeterum, quid 
per originem et substantiam in oppositione ad stru- 
cturam et compositionem debeat intelligi, non explicant. 
Sed nec explicare opus habent, praesertim quia ubi clare 
loquuntur de elemento divino quod nomine tenus relinquunt 
in dogmatibus nostris, clare etiam apparet illud esse in re 
ipsa humanum, ut omnia tandem in eodem humano ordine(i) 


(i) «Les conceptions que T Église présente comme des dogmes 
«révélés ne sont pas des vérités tombées du ciel et gardées par la 
a tradition religieuse dans la forme précise où ils ont paru d'abord. 
«L'historien y voit l'interprétation de faits religieux acquise par 
« un laborieux effort de la pensée théologique. Que les dogmes soient 
«divins par l'origine et la substance, ils sont humains de structure 
«et de composition». L' Évangile et T Église, c. 4, $ 2. 

contineantur, et origo, et substantia, et structura, et com- 
positio. Quo semel posito, nihil interest scire proprias singu- 
lorum vocabulorum differentias. Verum ista interim omit- 
tamus. Sumamus distinctionem inter divinum et humanum 
dogmatum elementum in meliori sensu quem absolute prae 
se ferre potest, et videamus utrum ex eiusmodi distinctione 
(cuius legitimitatem certa quadam ratione nemo denegabit), 
id demum consequatur, quod conceptiones quas proponit 
Ecclesia tanquam dogmata revelata, non sint immobiles e 
coelo delapsae veritates, sed solum conceptiones mutabiles, 
reformabiles, relativae, et semper epurandac per progressi- 
vam deiectionem faecis et scoriae quam prius continebant. 
Certe, in dogmatibus prout nobis proponuntur, sunt 
primo verba; sunt deinde conceptus seorsum accepti, iique 
vel simplices et incomplexi. vel complexi et e simplicibus 
resultantes ; est denique nexus quo componuntur conceptus 
in iudicio. Quid iam volunt evolutionistae nostri, quando 
veritates dogmaticas dicunt non e coelo delapsas ? 
Quod(no”> sint e coelo delapsa verba ? Id quidem con- 
cedimus, quia nusquam somniavimus quod nova lingua 
desuper nobis advenerit simul cum revelatione Dei. Quod 
non sint e coelo delapsi conceptus ? Id quoque indubitanter 
damus, si sermo sit de conceptibus primis atque elemen- 
taribus, quia eiusmodi notiones, si apud nos non fuissent, 
debuissent venire in nobis, ad hoc ut nobis intelligibilis 
fieret sermo revelationis, aut per infusionem miraculosam, 
aut per hoc quod obiecta nova praesentata forent nostris 
sensibus et nostrae intuitioni. Neutrum autem ex his prae- 
stat revelatio. Non suppeditat nobis novas species intelli- 
gibiles, non affert nobis visiones, non elevat nos ad novum 
illum intelligendi modum quo in statu tantum termini do- 
nabimur. Praesupponebat ergo conceptus nostros, saltem 
primos et elementares. Nam de complexis non eadem omnino 
est ratio, quia nihil vetat quominus novos quosdam reve- 
latio attulerit, quos ratio nostra alias non habuisset, sicut 
patet de his nominibus, consubstantialis, Deipara  transub- 

slantiatio, etc., in quibus (elementa, complexionis erant 

communiter nota apud nos, Complexio autem ipsa, non 

ita. Sed hoc in praesenti non admodum refert. Id enim 

nunc sufficiet observare : Quod conceptus seorsum sumpti 

se habent ad doctrinas, sicut se habent litterae alphabeti 

ad vocabula, vel vocabula ad sermones ; et quod iidem con- 
ceptus ingrediuntur diversissimas diversissimae originis do- 

ctrinas, quemadmodum eaedem litterae ingrediuntur diver- 
sissima  diversissimae significationis vocabula, " Litterae, 

«inquit Augustinus, in tot millibus verborum atque sermo- 
«num ipsae repetuntur, non augentur; verba infinita sunt, 
«finitae sunt tamen litterae; verba numerare nemo potest, 
«litteras quivis potest, unde multitudo verborum est. Cum 
«una littera variis in locis ponitur, et pro loco valet, non 
«unam rem valet. Quae tam diversae res, quam Deus et 
«diabolus? Tamen in capite, D littera est, cum dicimus, 
«Deus, et cum dicimus, Diabolus. Ergo littera pro loco 
«valet. Errat autem, et nimis absurdus est, et gestat puerile 
«cor, qui cum legerit, verbi gratia, D litteram in nomine 
«Dei, timet illam ponere in nomine diaboli, ne quasi 
« Deo faciat iniuriam » (li. Nun autem, cave et tu, a corde 
puerili, et transfer comparationem ad propositam nobis 
quaestionem, ut videas usque ad evidentiam, quod possunt! 
e terra esse verba) e terra esse elementares conceptus, e terrai 
esse structuram et modum enuntiationum, quamquam e 
coelo sint veritates et dogmata quae ex his conceptibus 
formantur, quae his verbis significantur, quae hac sermonis 

structura exprimuntur. 

Dic enim mihi : Ex hoc quod non sunt nisi viginti qua- 
tuor litterae alphabeti, quod istae viginti quatuor litterae 
versantur in usu omnium, quod nonnisi cum iisdem illis vul- 
gatissimis viginti quatuor litteris scribere possum quidquid 
voluero scribere, deducesne tu, quod veritas aliqua quae 
exempli gratia, mihi soli erat nota, et quam nunc tibi in(i) 


(i) August. Serai. 32, u. 6. 

scriptis manifesto, formalitcr et praecise prout tibi mani- 
festata et ad te directa, non est a me delapsa ? Aut ex hoc 
quod lingua uteris quam non composuisti, quam ab aliis de 
integro didicisti, cuius denique vocabularium,  idiotismi, 
structura, regulae, nihil a te acceptum ferunt : | x hoc, dico, 
quod tali lingua uteris, debebone tandem concludere quod 
sensus a te in ea lingua expressi, non sunt sensus tui; 
quod sententiae enuntiatae, non sunt sententiae tuae ; quod 
assertiones ac prolata iudicia non sunt assertiones et indicia 
a te oriunda, et tua, si quam habeas, auctoritate vestita ? 
Idem ergo sentias in praesenti, et cum proportione ratio- 
cinare. Nam conceptuum quidem humanorum non erat 
auctor Deus, praecise in quantum revelator. Adhuc tamen 
iidem conceptus comparabantur ad ipsum sicut alphabetum 
ad scribam, sicut vocabularium ad oratorem, sicut lingua 
iam fixa et praeformata ad auctorem qui ea uti vult, ut 
quovis modo, sive perorando, sive scribendo, sive dictando, 
reconditos mentis suae sensus aliis manifestet. Quid igitur 
refert quod litterae alphabeti et verba vocabularii a Deo 
revelatore usurpata, non fuerint e coelo delapsa ? Sententiae 
enim et dogmata nusquam in alphabeticis, vel phoneticis, 
vel idealibus etiam elementis resident, sed solum in compo- 
sitione qua elementa illa associantur ut consurgant in sen- 
tentias, et formentur in enuntiationes. Eiusmodi autem 
j compositio in casu nostro, procul dubio e coelo est, quia a 
Deo revelante, quia a Deo dictante est il). 

Non igitur ex hoc quod dogmata nostra humanarum 
conceptionum modum et structuram servant, deducere 
licet id quod volunt novi magistri. Sed sola conclusio esse 
potest, quod mysteria divina alium modum habent in verbo 
revelationis, et alium modem in seipsis, sicut notavit S. Tho- 
mas, 2-2, Q. i a. 2: «Cognita, inquit, sunt in cogno- 
«scente secundum modum cognoscentis. Est autem modus(i) 


() De hac dictatione Dei vide alibi dicta, De inspiration 
Sacrae Scripturae, Part. I. 

«proprius humani intellectus ut componendo et dividendi- 
« veritatem cognoscat. Et ideo ea quae secundum se simplicia 
«sunt, intellectus humanus cognoscit secundum quamdam 
«complexionem, sicut e converso intellectus divinus incomple- 
«xe cognoscit ea quae sunt secundum se complexa. Sic ergo 
«obiectum fidei dupliciter considerari potest. Uno modo 
«ex parte ipsius rei creditae, et sic obiectum fidei est ali- 
«quid incomplexum, scilicet res ipsa de qua fides habetur. 
« Alio modo ex parte credentis, et secundum hoc, obiectum 
«fidei est aliquid complexum per modum enuntiabilis ». Huc 
quoque redit quod ait Augustinus exponens initium evangelii 
loannis, ubi de Verbo quod erat in principio apud Deum 
« Dicere ut est, quis potest ? Audeo dicere, fratres mei, for- 
«sitan nec ipse loannes dixit ut est, sed et ipse ut potuit. 
«quia de Deo homo dixit, et quidem inspiratus a Deo, sed 
«tamen homo. Quia inspiratus, dixit aliquid ; si non inspi- 
«ratus esset, dixisset nihil; quia vero homo inspiratus, non 
«totum quod est dixit, sed quod potuit homo, dixit» il). 
Et ratio ultima est, quia in hac supernaturali revelatione 
sive dictatione, alphabetum dictionis adhuc sunt naturales 
conceptus nostri, et tale alphabetum non capit proprium 
modum Dei. Non quod dicat Deum habere alium modum ac 
eum quem revera habet in se; sic enim esset falsitas, ut 
dictum est supra. Sed quia nec dicit nec dicere valet quis 
positive sit modus ille transcendens omnem limitationem 
et omnem imperfectionis admixtionem, quem per multi- 
plices suarum veluti litterarum compositiones verissime de 
Deo exprimit et renuntiat. Neque in hoc ulla differentia est 
inter dogmata theodiceae naturalis et dogmata revelationis, 
quia utraque in eadem lingua intellectuali expressa sunt 
et exprimuntur. Sed dum in prioribus consociatio elementorum 
indicii est a ratione quae evidentia movetur, in posterioribus 
est a Deo docente nos convenientiam praedicati cum su- 
bjectO, etiam ubi convenientia illa omnem rationis intui-(i) 


(i) August, Tract, i in Ioan. n. i. 
Bittot - P/ inneuMh ili trjdiionü g 

tum fugit, omnem eius aestimationem exsuperat. Verum 
enimvero, si in indiciis per eamdem ipsam rationem nostram 
recte formatis absoluta semper veritas est, quanto magis 
in iis quae directe a Deo sunt, nisi forte velis aut facere Deum 
falsitatis auctorem, aut denegare ei potestatem exprimendi 
veritatem mysterionim suorum in lingua quantumvis imper- 
fecta et deficiente quae apud nos est. 

Caeterum, vix opus est demonstrare quomodo stante 
commento illo veritatis relativae in dogmatibus ab Ecclesia 
propositis, actum est de fide Christiana, id est theologica, 
cui iam subtrahitur et formale motivum, et obiectum ma- 
teriale, et proprius firmitatis ac certitudinis modus. 

Subtrahitur primo formale motivum, quod est auctoritas 
Dei revelantis. Ubi enim locus erit auctoritati Dei in iis 
conceptionibus quae nequaquam absolute verae sunt, quae 
solummodo quoad eius fieri potest approximant realitati, 
quae in modis loquendi consistunt, quae fluctuant et variant 
et mutantur ad ventum doctrinae hominum ? Habebimus 
ergo humanas opiniones ; fidem vero quae ipsi primae veritati 
seu Deo testificanti innitatur, profecto non habebimus. 

Subtrahitur quoque obiectum materiale. Quid enim est 
quod iam poterimus credere ? Forte quod sit aliquod my- 
sterium confuse analogum assertionibus quas praedicat et 
docet Ecclesia? Sed has praecisas doctrinas, puta quod 
Pater et Filius et Spiritus Sanctus sunt unus Deus et inter 
se consubstantiales, quod lesus Chrsitus una persona est 
divinam habens et humanam naturam, quod panis et vinum 
convertuntur in eius corpus et sanguinem, quod sub spe- 
ciebus sacramenti ipsum corpus et ipse sanguis continentur 
vere, realiter, et substantialiter, credere non poterimus. 
Nos enim sic nunc loquimur, quia melius nunc loqui non 
possumus. Veniet autem tempus in quo secundum meliorem 
, evolutionem studiorum dicetur aliter, et verius. Ergo pro- 
pter disciplinam stabimus formulis authentice propositis : 
(formulis, inquam, non iis quae per formulas significantur. 

Subtrahitur a fortiori proprius modus credendi qui in 

fide divina necessarius est, modus scilicet adhaesionis indu- 
bitatae et super omnia firmae. Nam certe, deberem dare 
vitam, potius quam ponere in dubium consubstantialitatem 
Trinitatis, dualitatem naturarum in uno Christi supposito, 
transubstantiationem in Eucharistia, etc. Sed, o sanguis 
inutiliter profusus, o vita non ad suum verum valorem aesti- 
mata, si solum agitur de humanis formulis quae hodie in fa- 
vore sunt, et cras mutabuntur ! Si interim licitum mihi est 
existimare quod consubstantialitas est proprium cuiusdam 
scholae vocabulum, cui aliud vocabulum, aliusque sensus, 
substitui aliquando poterit! Si possum putare quod forte 
lesus Christus non est Deus nisi per aliquam transforma- 
tionem animae suae, et nescio quam conscientiam acqui- 
sitam de nescio qua coniunctione cum Patre ! aut quod prae- 
sentia eius eucharistica non male forsitan explicatur de 
perenni permanentia spiritus eius in medio eorum qui opus 
eius in mundo continuant et promovent! Et qua tandem 
mente, quo animo aut credulitate emittemus in posterum 
fidei professionem dicentes: Ego firma fide credo et profiteor 
omnia et singula quae continentur in symbolo fidei quo sancta 
Romana Ecclesia utitur, videlicet, etc. ? Ac rursus: Hanc 
veram catholicam fidem, extra quam nemo salvus esse potest, 
quam in praesenti sponte profiteor et veraciter teneo, earndem 
integram et immaculatam usque ad extremum vitae spiritum, 
constantissime, Deo adiuvante, retinere et confiteri, ego idem 
spondeo, voveo, ac iuro. Sic me Deus adiuvet, etc. ? 

Evidens igitur est omnimoda oppositio quam commen- 
tum veritatis relativae habet cum primis et maxime funda- 
mentalibus principiis religionis catholicae. Sed iam age. Con- 
siderandae nunc veniunt paulo accuratius rationes ex histo- 
riae fontibus depromptae, per quas hoc idem commentum 
persuadere volunt. 

Quod pro defensione sui erroris frustra appellant ad 


notiones vel doctrinas quas e scholis profanis 


in doctri- 
nam sacram importatas dicunt, vel 


ad praeteritas quas 
fingunt, adaptationes theologiae ad philosophiam, praeser- 
tim aristotelicam. 


I — Satis apparet ex dictis in praecedenti paragraphe, 


quomodo notiones quae sunt revera communes doctrinae 


fidei et scholis philosophicis, nequaquam evincant id quod 
neocriticis placet, nimirum dogmata nostra non esse e coelo; 


ac per hoc etiam, non esse alius conditionis, ad absolu- 


tam veritatem quod spectat, ac quaslibet doctrinas humanae 
originis et auctoritatis. Satis apparet quomodo dogma su- 


pernaturale iisdem ac scientia naturalis 


utitur clementis 
ad formandum suos proprios 


conceptus, suaque propria 
iudicia. Veritas est nova in nova compositione idearum, etsi 


ideae componentes sint antiquae; nova etiam est idea 


complexiva multarum notarum, etsi notae ipsae sint vul- 
gares. Nihil quippe nobis foret amplius intelligibile in materia 
religionis, si in ea usui esse non possent conceptus magis 
fundamentales entis, substantiae, corporis, animae, vitae, 
spiritus, causae et effectus, medii et finis, potentiae et actus, 
et huiusmodi. Quid, quaeso, inserviret nominare Deum, si 
de eo non formaremus conceptum, utique abstractivum et 
analogicum, non intuitivum et proprium, talem nihilominus 
qui soli Deo conveniat, repraesentando eum per notas de- 
sumptas ex vulgarissimis obiectis, tanquam ens primum, 
perfectum sine limite, causam essendi omnibus quae sunt 
praeter ipsum ? Quid nobis revelatum esset de Trinitate, 
nisi iam habuissemus notionem personae tanquam indi- 
vidui subsistentis in natura intellectuali ? Quid de incar- 
natione, si non intellexissemus sensum verborum ; persona 
divina, natura humana, assumptio unius ab alio, etc. ? Re- 

velata est ergo compositio conceptuum, non dati sunt, aut 
dari debuerunt de novo conceptus primi. 

Errant itaque, et toto coelo errant in quaestione iuris, 
deducendo ex praedicto facto communitatis conceptuum, 
consequentias quas factum non patitur. Sed errant insuper 
in ipsa quaestione facti, dum ultra veros limites factum 
extendunt, dum  adseribunt philosophiae certas notiones 
quae in re ipsa sunt revelationi exclusive propriae, ponen- 
tes v. g. tanquam notos antiquis paganis, et currentes 
in scholis profanis, conceptus consubstantialitatis et transub- 
stantiationis. 

Sane ratio substantiae non erat ignota veteribus, sicut 
Locuti sunt veteres de identitate sub- 


nec ratio identitatis. 
Numerica 


stantiali, eaque tum numerica tum specifica. 
quidem, et tunc observabant quod individuum sibi ipsi iden- 
ticum non habet ad seipsum relationem realem, sed tantum 
rationis, in qua sola constitui possunt termini comparationis. 
Specifica vero, et tunc considerabant ut convenientia in ea- 
dem ratione substantiali, omnia individua quorum essentia 
eidem definitioni respondet, et distinctio ex divisione ma- 
Verum enimvero, conceptus complexivus 


teriae provenit. 
exprimit, nusquam occurrerat 


quem vox consubstantialis 
menti humanae, aut certe nunquam fuerat clare formatus, 
priusquam fides Trinitatis conduxisset homines ad tractan- 
dum de personis inter se distinctis per relationes originis, 
et non per aliquam realitatem absolutam. Forte potuissent 
Platonici cogitare aliquid simile quoad formas illas univer- 
sales quae secundum ipsos uniformiter sigillabant omnia 
eiusdem speciei individua, sed absurdus eorum conceptus 
nunquam potuit fieri praecisus, et mansit confusus absque 
ulla formula determinata. Forte etiam potuissent Averroistae 
dicere homines consubstantiales in eo intellectu quem po- 
nebant unicum et communem, ita ut per continuationem 

variorum phantasmatum cum illo, intelligentes essent singuli 

individui. Sed iterum, absurda positio remanet semper sicut 

umbra vaga, absque delineatis terminis, praecisaque exprès- 

sione ; praeterquam quod ex praefata unitate intellectus, 
consequens quidem fuisset communitas intellectualium ope- 
rationum in distinctis subiectis, 


stantiae identitas. 


non nuinerica in eis sub- 
Unde vera consubstantialitatis ratio non 
fuit ullo modo in scholis philosophorum excogitata, neque 


apud eas correspondons nomen homousion repetitur. Sed 


vox illa quae iam inceperat adhiberi pro divinis personis 
a nonnullis tertii saeculi Patribus, fuit definitive consecrata 
in Concilio Nicaeno ad praecavendas omnes Atianorum frau- 
des. Nam cum Filius dicebatur una res cum Patre, infere- 
bant isti quod tunc non esset ab eo distinctus. Si dicebatur 
a Patre alter, concludebant : ergo non cum eo re et essentia 
unum. Si non principiatus, ergo non filius. Si principiatus, 
ergo non Deus. Si secundus, ergo non aequalis. Si aequalis, 
ergo non procedens. Si non productus, quomodo genitus ? 
Si productus, quomodo non creatura ? Tn summa, undique 
quaerebant artificia, et sola illa vox adeo expressiva iden- 
titatis absolutae in reali aliqua distinctione, (nam consub- 
stantialis dici non potest qui non est vere alter, et non habet 
simul eamdem numero substantiam), fuit vox victrix, cui 
non potuerunt aliud opponere quam rabiosam  negatio- 
nem (x). 

Similiter nulli unquam venerat in mentem, quod realis 
conversio fieri possit unius substantiae secundum se totam, in 
aliam substantiam singulariter designatam et praeexsistentem, 
cui etiam vi conversionis nihil additur, sicut fides docet in 
mysterio Eucharistiae. Longe enim aliud sunt naturales omnes 
transformationes de quibus tractat philosophia, ubi semper 
aliquid remanet de termino a quo conversionis, et semper 
terminus ad quem de novo resultat, aut certe in seipso au- 

getur, non autem de integro conversioni praesupponitur. 
Et tamen, hic quoque notae elementares et primae sumuntur 


ex vulgari experientia, utputa notio substantiae ; notio 


(i) Cf. Hilar. 1. c. Constantium, n. 16; August. Tract. 97 in 
Ioan. n. 4. 

substantiae totius, seu substantiae secundum omnia sua 
elementa constitutiva ; notio denique conversionis, quae 
quoad generalissimam rationem positivae mutationis qua 
una res desinit in aliam, adhuc retinetur. Ex quo fit ut pos- 
simus nos apprehendere sensum horum verborum: tota 
substantia panis convertitur in corpus, et tota substantia 
vini convertitur in sanguinem I. C. manentibus duntaxat 
speciebus. At nullus mortalium coniunxerat simul eiusmodi 
notiones, et non solum non coniunxerat in thesi, sed ne qui- 
dem in hypothesi, cogitando vel solam possibilitatem tam 
singularis tamque mirabilis conversionis. Quisquis igitur som- 
niavit currentem in scholis transubstantiationis conceptum, 
iste non satis didicit in catechismo quid importet transub- 
stantiate, et quam longe longeque distet ab omni transforma- 
tione, etiam substantiali (x). 

Quid nunc dicendum de idea verbi, quam critici vestigiis 
inhaerentes loannis Clerici et Moshemii, derivatam vellent in 
doctrina revelata a schola neoplatonica Alexandrina ? Quid, 
putas, nisi fere idem ac quod dictum est in duobus praece- 
dentibus exemplis ? Certe, vox Aóyo seu Verbum, cum 
propria sua significatione, de ordine humanae cognitionis 
est. Nam iterum iterumque quaero : Si hanc notionem nullo 
modo habuissemus, si non fuisset in nostro vocabulario vox 
notioni correspondons, quomodo potuisset nobis loqui evan- 
gelista de Verbo quod erat in principio apud Patrem ? 
Necesse ei fuisset adinvenire vocem novam, dando eius 
definitionem, et ad hoc ipsum debuisset uti nominibus apud 
nos usitatis. At non ita res accidit, quia idea verbi iam 
erat praeformata, et ad gloriam scholae Platonicae pertinet, 
quod in tam nobili speculatione versata sit. Aristoteles qui- 
dem quaestionem attigerat; imo cum maiori, ut assolet, 
praecisione declaraverat odAAnyiv seu mentalem conceptum 


qui est res intellecta in esse intellecto, et idem ac ver- 
bum intellectus. Sed non consideraverat verbum tanquam 


(i) Vide in tomo primo de Sacram., prolegomenon ad Q. 75, ¢ 

exemplar operis quod artifex ponit extra se, nec praesertim 
aliquid dixerat de verbo quod esset in summo intellectu 
exemplaris causa universi. E contra Platonici ad talem con- 
siderationem ducti fuerant per absurdam eorum doctrinam 
circa universalia, seu ideas subsistentes quae in qualibet 
corporalium specie, omnibus individuis forent ratio et prin- 
cipium essendi. Inde enim devenerant ad ponendum aliquam 
ideam primam, a summo ac supremo Deo emanatam, cui 
totius universitatis rerum ordo et structura responderet (fi) 
Et in hac quidem conceptione aliquid veri erat. Verumtamen 
quot falsa admiscebant ! quam e diametro opposita omnibus 
Christianae doctrinae principiis! De qua re plenam tibi 
demonstrationem exhibebit Petavius |. i de Trin. c. i, 


et D. Maranus in praefatione ad opera S. lustini, Part. 
2,c. i. 


Verum est quod Augustinus et alii scriptores ecclesiastici 
attribuerunt Platonicis ideas quasi Christianas de Verbo. 


(i) « Eorum quae pro naturae suae ratione sensibus usurpantur, 
«certa quaedam in quoque genere ac definito exemplaria, quas 
«ideas vocabat, Plato constituit, quibus proprie cum scientiae tum 
«definitionis ratio conveniat. Etenim praeter omnes homines, ho- 
«minem; praeter equos equum: atque in universum, praeter ani- 
« mantes omnes, animantem quemdam ortu simul interituque caren- 
«tem animo cogitari. Et quemadmodum unius eiusdemque sigilli 
«expressae complures formae, virique unius imagines permultae 
«esse possunt: ita prorsus ex unaquaque sensu perceptorum cor- 
«porum idea, vim naturarum ingentem exsistere: v. g. ex hominum 
«idea, homines universos; quod ipsum de caeteris omnibus sit pro 
«sua cuiusque natura statuendum. Ideam porro sempiternam, quam- 
«dam essentiam esse vult, quae rebus singulis causa principiumque 
«sit ut qualis ipsa est, tales esse possint. Ut igitur peculiares ideae, 
«sensu percepta corpora tanquam archetypum aliquod antegre- 

« diuntur, ita pulcherrimam illam atque perfectissimam, quae caeteras 
«omnes sinu suo complectitur, mundi huius exemplar esse defendit, 
«quod eius ad imitationem, auctoris sui molitorisque Dei provi- 
«dentia conditus, atque omni ex naturarum genere conflatus exsti- 


«terit». Haec de Platonicorum doctrina Didymus apud Eusebium, 
Praep. evang. l. n. c. 23. 

Sed notetur pruno, quod sancti illi Patres complacentes sibi 
in eo quod spirituale et divinum habebat schola Platonis 
comparative ad caeteras, interpretes fuerunt urbaniores 
et faciliores quam alias tulisset simplex rei veritas ; in quo 
etiam imitatores postea habuerunt scholasticos quantum 
ad Aristotelem. Notetur secundo, quod veritas revelata il- 
luminat ex parte eos etiam qui illam reiiciunt, et quod chri- 
stianismus statim compulit philosophos Alexandrinos se- 
cundi et tertii seculi ad exponendum proprias sententiae 
cum melioribus quibusdam veritatis apparentiis. Notetur 
praesertim tertio, quod scholae neoplatonicae dux et prae- 
ceptor fuerat Philo, qui utpote ludaeus, Scripturas veteris 
testamenti, optime callebat, imo et varia in eas edidit commen- 
taria. In Scripturis autem veteris testamenti, puta Prov. 
viii-22 (ut alia multa loca nunc praetermittam), sermo est 
de sapientia ab aeterno genita, quam possidebat Deus mi- 
tium viarum suarum antequam quidquam faceret a princi- 
pio; quae iam concepta erat, iamque parturiebatur, cum 
nondum essent abyssi, necdum fontes aquarum erupissent : 
quae aderat generanti quando praeparabat coelos, quando 
certa lege et gyro vallabat abyssos, quando aethera firmabat 
sursum, et librabat fontes aquarum, quando circumdabat 
mari terminum suum et legem ponebat aquis ne transirent 
fines suos, quando appendebat fundamenta terrae ; quae 
cum eo erat cuncta componens et delectabatur per sin- 
gulos dies ludens in orbe terrarum f ; cui denique sapientiae 
genitae promptum omnino erat applicare Platonicam doctrinam 
de AÔYW seu Verbo, seu ratione ideali per quam omnia con- 
dita, formata et disposita sunt (1. Et hoc est quod ecit Philo, 

qui ubicumque de sempiterno Dei Verbo loquitur, evidenter 
pendet a doctrina antiquae Scripturae, tum in Genesi, tum 


(1) Vide pulcherrimum huius loci commentarium in 4 c. Gent. 


(2) Cf. Athenagoram, Leg. pro Christianis, n. 10. Tum liuti- 
num. Dial, cum Tryph. n. 61. 

in praecitato loco Proverbiorum et aliis parallelis: « Quisquis, 
«inquit, eo se liberum pudore volet qui dubitationem vulgo 
«consequitur, is libere palamque pronuntiet, nihil eorum 
«quae in materiam immersa sint, ad sustinendam orbis 
«molem satis habere virium. At sempiternum illud aeterni 
«Dei Verbum, longe potentissimum ac firmissimum esse 
«columen universi. Hoc enim illud est, cuius arbitrio, dum a 
«mediis ad extrema, simulque a summis ad media pertinet, 
«constitutus ac perpetuus naturae cursus peragitur. Partes 
«enim omnes inter sese consociat atque constringit, quod 
«illud Pater a quo genitum est, firmissimum quoddam totius 
«universi vinculum esse voluerit. Mirum ergo nihil est, si 
«neque terrarum moles, aquarum tanta vi sinus earum in- 
«teriores permeante, nunquam dissolvetur, nec ab aere 
«exstinguetur ignis, nec aer contra igne conflagrabit, cum 
«divinum illud Verbum, quod sese muta inter elementa 
«quasi vocale quoddam medium constituit: ut tanquam 
«in musica suis instructa digestaque notis, aptus et suavis 
«totius universi concentus exsisteret, contrariorum minas 
«amica quadam coniunctione leniendas moderandasque 
«susceperit» (1) Haec Philo in uno e clarioribus locis ab 
Eusebio collectis. Sed etsi lumine antiquae revelationis esset 
adiutus, adhuc tamen, dum ideis Platonicis doctrinam Scri- 
pturae adaptare nititur, non dubitat ponere Verbum tamquam 
Deum secundum Sub primo ac supremo Deo. «Cur, inquit, 
«perinde ac si de alio Deo loqueretur, ad imaginem Dei 
«factum ab sese hominem esse ait, non autem ad suam? 
«Id vero praeclare omnino atque sapienter divino celebratur 
«oraculo, (Genes, v-1). Prorsus enim mortale nihil erat, quod 
«summi illius ac rerum universarum Parentis imagine consi- 

« gnari posset. Erat tamen quod secundi Dei, hoc est eiusdem 

« Verbi, posset» (1). Et haec ipsa pagana conceptio, multis 


(1) Apud Eusebium, 1. 7 Praep. evang. c. 13. 
(2) Ibid, in principio. 

aliis absurdis respersa invenitur apud posteriores eiusdem 

scholae auctores, Plotinum, Porphyrium, lamblicum, et Pro- 
clum il): ita ut liquido tandem appareat, mysteriosam 
illam notionem Verbi quam proponit fides, et tradit evan 

gelium loannis (dico autem Verbi quod unus Deus est cum 
eo a quo secundum operationem intellectivam procedit, 
et sola relatione originis ab eo distinguitur), longe longeque 
distare ab omni eo quod philosophi potuerunt cogitare, ne iis 
quidem exceptis qui in hoc puncto, altius quam caeteri sen- 
tire visi sunt. 

Per haec tamen non abnuimus quin recta philosophia 
debeat omnino agnoscere verbum interius in mente nostra 
procedens. Sed simplicitas Dei et summa eius cum suo intel- 
ligere identitas videbatur excludere omnem huiusmodi intra 
ipsum Deum processionem. Imo, quamdiu non cogitabatur 
alia distinctio quam absoluti ab absoluto, exclusio erat 
evidenter legitima et vera, ac per hoc, Platonici ponentes 
Verbum divinum realiter distinctum a suo principio, po- 
nebant magnum absurdum, eo ipso multitudinem deorum 
adstruendo. Nihilominus disposuit divina Providentia ut 
iidem illi philosophi praepararent, usitatamque facerent 
ipsam vocem cum qua intelligibiliter quoad nos exprimeretur 
in quarto evangelio sublimis veritas, quae implicite iam 
contenta in libris sapientialibus V. T., necnon et in tribus(i) 


(i) «Plotinus primum de tribus (diis) censet esse summum 
«ac perfectum, quem  xpeirova vov vocat, mentem videlicet po- 
«tiorem. Secundum appellat voüv Oeürepov, mentem posteriorem, à 
«priore genitam, et illius imaginem. Tertium porro animam esse, 
« quae a secunda mente gignitur eiusque est Aóyo . Addit et mentem 
«a primo genitam, omnia quae sunt genuisse, adeoque pulchritu- 
«dinem idearum omnem, et intelligibiles deos omnes. Tum clarius 
«Platonis sententiam explicat.., ac summum ait Deum patrem 
«esse Tob aitiov, id est causae vel principii, sive Mentis ac De- 
«miurgi; hunc vero animam  procreare. Subiicit deinde Patrem 
«eumdem illum esse tàya^óv, id est bonum ipsum, a quo vov et idea 
«propagetur; a mente vero anima». Petavius, l. i de Trin. c. i. 

synopticis f, aperte demum per loannem a Deo nobis est 
revelata. De caetero, eruditio quae Verbum S. loannis et 
theologiae catholicae, derivatum dicit a Aóyo neopiatoni- 
corum, non aliud esse potest quam fucata et levis levissimae 
scientiae eruditio. 
Sed iam dicet aliquis: Nonne doctrina fid< i catholicae 
cum doctrinis philosophorum comparata, non solum no- 
tiones, aut simpliciter, aut certe quoad prima rudimenta 
communes, verum etiam identica quandoque de integro 
dogmata habere invenitur ? Et responsionem statim dabit 
Concilium Vaticanum dicens: « Sancta mater Ecclesia tenet 
«et docet, Deum rerum omnium principium et finem, 
«naturali humanae rationis lumine e rebus creatis certo 
«cognosci posse... Attamen placuisse eius sapientiae et bo- 
«nitati, alia, eaque supernatural! via seipsum ac aeterna 
«voluntatis suae decreta humano generi revelare... Huic 
«divinae revelationi tribuendum quidem est, ut ea quae 
«in rebus divinis humanae rationi per se impervia non 
«sunt, in praesenti quoque generis humani conditione ab 
«omnibus expedite, firma certitudine, et nullo admixto er- 
«rore cognosci possint. Non hac tamen de causal revelatio 
«absolute necessaria dicenda est, sed quia Deus ex infinita 
«bonitate sua ordinavit hominem ad finem supernaturalem, 
« ad participanda scilicet bona divina quae humanae mentis 
«'intelligent'àm omnino superant; siquidem oculus non vidit, 
« nec auris audivit, nec in cor hominis ascendit, quae pracpara- 
«vit Deus iis qui diligunt illum ». Et re quidem vera, semper 
fuit rata certaque Patrum ac theologorum omnium sententia, 
quod in doctrina fidei continetur ordo veritatum, quarum 
aliae sunt suprarationales, et eatenus tantum cognitae, qua- 
tenus revelatae, aliae vero ratione etiam humana cognosci- 
biles, et tamen a Deo revelante de facto nobis traditae, 


(r) Ubi de Filio Dei. Nam in nomine Filii eadem importatur 
proprietas, quae in nomine Verbi, dicente Augustino: Eo dicitur 
Verbum, quo Filius. 

iis de causis quas subindicat Vaticanum ubi supra, et late 
"declarat S. Thomas in primis capitulis Summae contra Gentes 

Semper etiam persuasum habuimus, quod fuerunt omni tem- 
pore aliqui, tantum recti iudicii et boni sensus a natura con- 
secuti, quantum satis est ad cognoscendum certa quaedam 
principia: puta quod nova entitas exigit causam propor- 
tionatam quod subiectum in potentia non reducitur in ac- 
tum nisi virtute actus perfecti ; quod natura corporea con- 
stare debet duplici principio, materiali et formali; quod 
vita provenit a principio magis perfecto quam sint vires 
mechanicae ; quod anima unitur substantialiter corpori 
vivo ; quod operatio intellectiva ostendit spiritum indepen- 
dentem in esse a materia; quod existentia et ordo mundi 
demonstrat existentem Deum, etc. Hae et aliae veritates 
visae sunt manifestae alicui scholae non illuminatae lumine 
revelationis. Unde lustinus dicebat quod Verbum in an- 
teactis saeculis concesserat multis sapientibus gentilibus 
radium suae lucis il). Et Clemens Alexandrinus videbat in 
philosophia graeca quamdam veluti praeparationem ad ple- 
nam veritatem christianismi (If Et Augustinus, ut dictum 
est supra, cum plausu recepit quidquid vere sublime erat 
in doctrinis platonicis (8). Et quando deinde, ducibus Boetio 
et Damasceno, incepit ordinari cum maiori rigore disciplina 
theologica, sponte sua in usum venit logica adeo praecisa, et 
methodus adeo humanae cognitioni conformis, quam docue- 
rat Aristoteles. Quod totum ideo est, quia infirma nostra 
ratio adhuc capax est aliquid certo cognoscendi ; e: mirum 
sane si oporteat id nunc adserere ac vindicare in tanta infla- 
tura scientiae superbae. Nos igitur, cum antiquo sensu com- 
muni sic ratiocinabamur: Aliquae naturales cognitiones, 

fructus verae experientiae et sanae logicae, inveniuntur eliam 

ininfallibili doctrina catholica ; ergo istae naturales cogni tiones 


(1) Iustin. in 2 Apol. n. 13. 
(2) Clem. Alex, in Paedagogo. 
(3) August, de civit. 1. 8, c. 14. 

erant verae, et recta philosophia illas acquisiverat, quatenus 
et ipsa naturalis ratio a Deo est. Nostris vero diebus pro- 
cessus est e diametro mutatus, et dicunt : Doctrina Christiana 
nonnulla habet dogmata quae inveniuntur etiam in antiquis 
philosophorum scholis ; ergo ista doctrina ab cis derivat, 
et cum aliunde doctrinae philosophicae semper sint incertae, 
relativae, et mutabiles, eiusdem quoque incertidudinis, mu- 
tabilitatis, et relativitatis particeps sit nccesse est. Sed 
ubi, quaeso, processus rectus ? ubi sophistica ratiocinatio ? 
II. — De calumnia vero adaptationis theologiae ad phi- 
losophiam aristotelicam, dictum est iam alibi il). Certe, ex 
hoc ipso quod veritates fidei expressae sunt, iuxta superius 
praemissa, in idiomate naturalium nostrorum conceptuum, 
quidquid iuvat ad accuratam eorum analysim, iuvabit quoque 
ad intelligentiam et expositionem revelatae veritatis, eodem 
fere pacto quo ad intelligentiam et explicationem auctoris 
cuiuspiam iuvat vocabularium seu lexicon, in quo rationes 
nominum dilucide, enucleate, et exacte proponuntur. Nunc 
ergo, si ad philosophiam pertinet classificare, definire, et in 
prima elementa resolvere communes nostras ac vulgares 
inotiones, usus eius in theologia proportionalitcr se habebit 
Isicut usus lexici in re exegetica. Et sicut exegeta non accom- 
modat expositionem suam lexico, ex hoc quod in lexico 
'quaerit unde sensum sui auctoris magis penetret magisque 
declaret: ita nec doctores scholastici accommodaverunt 
doctrinam sacram ad philosophiam, ex hoc quod philosophia 
usi sunt ut exponerent distincte, ordinate, et cum methodo 
scientifica, dogmata nobis a Deo revelata. 

Notandum autem diligenter, quod nunquam philosophia 
aliqua adhibita est in subsidium theologiae traditionalis, 
hoc praecise nomine, quia in mundo praevalebat, vel aucto- 
ritate alicuius particularis scholae commendabatur ; sed hoc 
solo, hoc unico titulo : quia et pro quanto rectae rationi et(i) 


(i) De virtutibus, in epilogo. 

regulae revelationis consentanea inventa fuit. Unde S. Tho- 
mas, 2-2, Q. 167. a. i ad 3um: «Studium philosophiae se- 
«eundum se est laudabile propter veritatem quam philo- 
«sophi perceperunt, Deo illis revelante, ut dicitur Rom. 
«I-19. Sed quia quidam philosophia abutuntur ad fidei im- 
«pugnationem, ideo Apostolus dicit Coloss. IL-8. Videte ne 
«quis vos decipiat per philosophiam et inanem fallaciam secun- 
«dum traditionem hominum, et non secundum Christum ». Non 
ergo omnes philosophiae ir eodem censu veniunt ; sed aliae se 
habent sicut idola Aegypti, quae populus Israel debuit de- 
testari et fugere ; aliae vero sicut ornamenta et vasa de 
auro et argento quae idem ille populus de Aegypto exiens, 
sibi potius tanquam ad usum meliorem, Deo praecipiente, 
vindicavit, sicut eleganter tradit Augustinus 1. 2 de doctr. 
christ, c. 40. 

Omnibus ergo modis apparet inania esse argumenta 
allata pro absurdo illo commento veritatis relativae in tra- 
ditional! Ecclesiae doctrina. De quo quidem hactenus satis. 


CAPUT QUINTUM 


DE CONSUMMATIONE RUINAE 
PER DOGMATISMUM MORALEM 


« Et fuerat multa perpessa a compluri- 


«bus medicis, nec quidquam profecerat, 


«sed magis deterius se habebat ». 


(Mar c. V-J7) 


Dogmatismus moralis generatim dici potest, systema 
derivare faciens cognitionem veritatis religiosae ex pressione 
cordis, et inflexione voluntatis moraliter bonae. Retinet, 
imo propugnat omnia principia systematis immanentiae. 
Proclamat quoque ruinam absolutae veritatis, id est, adae- 
quationis intellectus et rei, quae in rebus religionis non est 
possibilis, iuxta praemissa in capitulo praecedenti. Sed 
intendit reparationi ruinae, instaurando aedificium 


super 
fundamentum moralitatis, et restituendo dogmatibus 


suum 
verum valorem, qui non tam speculativus et obiectivus est, 


quam practicus et directivus actionis rectae. Veritas siquidem 
religiosa, tota quanta est, moralitati subordinatur ; moralitas 
est religionis principium et finis; pro religione valet quidquid 
a moralitate est, et ad moralitatem facit, etiamsi caetera 
desint. In moralitate ergo habebitur solida illa basis, quam 
in ignota et inagnoscibili veritate obiectiva, frustra quaerebat 
prostratus et iacens dogmatismus intellectualis. 

Aliquid analogum invenimus apud Emmanuelem Kant, 


e cuius officinis novella systemata prodeunt. Radicaliter 


destruxerat ille omnem scientiam, ponendo velut unicam 

rationem primorum principiorum, indolem nostrae mentis 
inclinatae ad sic cogitandum, seu potius, somniandum. De- 
struxerat cognitionem universi, ponendo leges naturae non 
esse aliud quam proiectiones ad extra immanentium nostra 
rum idearum, reduci dispositiones corporeas ad subiectivas 
impressioni s, quin imo, pro subiectivis formis habendas 
etiam esse duas illas universalissimas mensuras temporis 
et spatii, sine quibus chimaericus evadit totus ordo materialis. 
Destruxerat denique in intellectu nostro Deum, auferendo 
omnem modum probandi eius exsistentiam, et declarando 
illegitimam extensionem principii causalitatis ad totum 
complexum phaenomenorum. Unde, consequenter loquendo, 
non remanebat lapis super lapidem de aedificio veritatis. 
Cum autem ipse magister de tanta ruina esset atterritus, ten- 
tavit instaurare cum idea moralitatis, id quod in ordine in- 
tellectuali ad nihilum redegerat. Et sibi visus est ad intentum 
scopum pervenire, dicendo: Percipio in mea conscientia 
ideam officii, simul cum categoricO imperio adimplendi illud 
ergo admittenda moralis obligatio, cum qua utique conne- 
ctitur notio libertatis. Rursus, liberae adimpletioni officii 
videtur respondere consecutio beatitudinis ; ergo debet esse 
beatitude. Sed beatitudo in praesenti vita non est; ergo 
esse debet in alia vita, in qua anima manet superstes corpori. 
Denique, beatitudo futurae vitae non concipitur absque 
Deo ; ergo tenenda quoque exsistentia Dei. Et hoc modo, e 
categorico imperativo quod est in conscientia mea, pervenio 
ad stellatum coelum quod est super caput meum ; hoc etiam 
modo, per rationem practicam restituitur aedificium ventatis, 
ad quod inaniter adlaboraverat ratio speculativa fl). 

Et similis est reaedificatio quam dogmatismus moralis 
tentát, post inductum nihilismum veritatis relativae in doctrina 
seu fide Christiana. Nisi quod non accipit notionem mora- 
litatis, ut ex qua, methodo deductiva caeteras inferat veri-(i) 


() Guido Mattiussi, 7/ veleno Kantiano, cap. IX. (Monza, Tipo- 
grafia Artigianelli, 1907). 

tates. Sed, quod peius est, ponit mora!itatom in actu exer- 
citam. id est, voluntatem actu tendentem in bonum, tam- 
quam activum principium quo determinatur et inflectitur 
intellectus in omnibus ideis religiosis efformandis. Insuper, 
ideas illas seu religiosa dogmata, eatenus, nec plus nec mi- 
nus, aliquid valere asserit, quatenus ad moralitatem inser- 
viunt, suppeditando bonae actioni regulam, vel excitamen- 
tum, vel quaelibet alia adiumenta. Haec est reaedificatio 
excogitata per philosophiam quam alio nomine vocant actio- 
nis. Et haec ipsa est, quam nos consummationem potius 
ruinae appellamus. An recte? ludicium erit ex tribus 
quae sequuntur propositionibus. 


$i 


Quod in primis, dogmatismus moralis frustra quaerit 
restaurationis medium ex parte voluntatis, cui inepte pri- 
matum attribuit in negotio acquirendae et cognoscendae 
veritatis religiosae. Et quod immerito prorsus appellat in 
hoc puncto ad catholicam de fidei assensu doctrinam, ut 


quamdam sibi conciliet speciem et apparentiam ortho- 
doxiae. 


Revera, non sunt duae notiones veritatis: alia valens 
in iis quae ad religionem spectant, alia in caeteris. Si quis 
hoc negat, inutilis est cum eo concertatio, quia aut somniat, 
aut sibi ipsi conscius est quod inverecunde vocat veritatem, 
id quod non est veritas. « Cui saltem illud manifestum est, 
«ait Augustinus de ver. rei. c. 36, falsitatem esse, qua id pu- 
llatur esse quod non est, intelligit eam esse veritatem, quae 
«ostendit id quod est n. Ad illam ergo facultatem eviden- 
tissime pertinet in quocumque ordine inventio veritatis, 

ad quam pertinet videre, apprehendere, percipere res quae 
sunt et ut sunt. Haec autem facultas non est voluntas, quae 
non videt, quae non percipit, quae non apprehendit, sed ap- 

petit et prosequitur bonum, seu verum seu apparens, seu 
reale seu imaginarium, quod monstrat intellectus. Ideo, 
postquam destructa est veritas prout in intellectu et ab in- 
tellectu p-Tcepta, attentare restaurationem ex parte volun- 
tatis, tam absonum absurdumque est, ac si caecutienti ho- 
mini, ducatum caeci in remedium infirmitatis provideres 
Non quod negandus sit omnis influxus voluntatis in ne 
gotio et acquirendae cognoscendae veritatis: illius praesertim 
veritatis quae alte supra mentes nostras est, et tam in se 
quam in suis practicis consequentiis, pravis naturae corruptae 
inclinationibus contrariatur. Sed quomodo se habeat voluntas 
ad intellectum, oportet considerare. 

Primo se habet voluntas ut removens prohibens. Nam 
multa sunt quae indicium rationis perturbant, et in oculum 
mentis pituitam ac phlegma immittunt. Sunt effrenatae 
passiones, sunt perversi affectus, sunt superbiae tumores: 
sunt etiam contentiones, dissensiones, aemulationes, quae 
instar ignis in ligno humore saginato, fumum solum evomunt, 
flammas lucidas habere non possunt. Nec sane dubium quin 
ad eiusmodi impedimentorum ablationem bona voluntas 
plurimum influat. —( Secundo se habet ut movens intel- 
lectum ad quaerendum rationes ex quibus possit veritas 
apparere, ut applicans aciem mentis ad diligentem earum 
considerationem ac discussionem, ut impetrans quoque a 
Deo auxilia in hoc grandi negotio necessaria. Et quia id 
certe non praestat voluntas, si odio habeat lucem, si timeat 
venire ad lucem, si magis diligat tenebras quam lucem, propte- 
rea inventio veritatis amori ipsius veritatis non immerito ab 
Augustino adscribitur ubi ait: «Si veritas non totis animi 
« viribus concuspiscatur, inveniri nullo pacto potest. At si 
« ita quaeratur ut dignum est, subtrahere se a suis dilectoribus 
«non potest. Hinc est illud quod in ore habere etiam vos 
! soletis: Petite et accipietis, quaerite et invenietis, pulsat: 
«et aperietur vobis. Nil est occultum quod non revelabitur. 

«Amore petitur, amore quaeritur, amore pulsatur, amore 
«revelatur, amore denique in eo quod revelatum fuerit, per- 

« manetur ? il). — Tertio demum se habet voluntas ut imperans 
intellectus assensum, quando intellectus ipse ex perfecta 
evidentia veritatis non constringitur, et non necessario 
rapitur per plenam illam obiecti perspicuitatem quae nullum 
penitus possibili etiam dubio locum relinquit. Sed hic distin- 
ctione quam maxime opus est. Nam vel voluntas imperat 
assensum proportionatum dignitati rationum quae per prius 
innotuerunt intellectui tanquam legitima mentalis assensus 
fundamenta, vel imperat disproportionatum, et qui aut 
ex toto aut ex parte, in proprium beneplacitum sive ar- 
bitrium resolvatur. Si primum, bene. Sin autem secundum, 
quid aliud habebitur nisi irrationabilis cuiusdam opinionis 
vacuum et inane figmentum ? In omni enim iudicio quod 
ad rectae rationis normam exigatur, voluntas non habet 
intervenire tamquam loco rationum sese substituens, vel 
tamquam ponderi eorum addens, sed solum ut faciens intel- 
lectum assentiri secundum meritum eorumdem, ubicumque 
scilicet non adsunt conditiones in quibus spontanea, neces- 
saria, atque omnino inimpedibilis sequitur mentis adhaesio (1). 
Et non oportet in longiori demonstratione nunc immorari, 
quia haec principia evidentia sunt, haec principia absoluta 
sunt, haec principia nullam patiuntur exceptionem, nequi- 
dem in negotio fidei divinae, ad quam inconsiderate appellant, 
ut suo dogmatisme quamdam orthodoxiae apparentiam 
concilient. 

Dicunt enim quod non habemus ullam rationem necessi- 
tantem credendi divinam Ecclesiae institutionem ; quod 
fides est donum, quod est actus liber; quod si fides resul- 
taret e ratiocinationibus nostris sicut conclusio syllogismi 
sequitur ex praemissis, nemo non mente captus posset sese 
a fide unquam subtrahere, etc. (3. Atque inde subinferunt, 


(1) August, de moribus Ecclesiae, cap. 17, n. 31. 

(2) De his cf. de virtutibus, Prolegom. de fide. 

(3) «Nous avouons qu'il n* y a pour nous aucune raison né- 
ucessitante de croire h. la divinité de l Eglise. N* oublions pas d'abord 

nostras credendi rationes non habere per se plus firmitatis 
quam illas quae liberis opinionibus fundamento sunt ; cre- 
dentis intellectum pro sua parte non esse in meliori condi- 
tione quam opinantis; ad voluntatem bonam, ad volun- 
tatem aduitam per gratiam pertinere, ut quod rationum 
ponderi deest, sua libera determinatione addat vel suppleat: 
ac per hoc, ipsum dogmatismi moralis generale principium 
quam maxime consentaneum esse iis quae de fide theologica 
et salutari tenet ac confitetur doctrina orthodoxa. 

Sed contra haec omnia est, quod cum de ratione credendi 
agitur, sermo esse potest, vel de ratione ipsius fidei secundum 
se, vel de ratione indiciorum quae praecedunt fidem ut ad eam 
praeambula. Et si quidem sermo sit de fidei praeambulis, 
habemus profecto rationes nécessitantes ad iudicandum 
certissime, quod rationabile, quod debitum, quod obliga- 
torium sit credere divinam Ecclesiae institutionem tanquam 
a Deo de facto revelatam. Et rationes istae dicuntur motiva 
credibilitatis, alia absolute, alia relative sufficientia, pro 
diversa capacitate diversaque conditione intellectuum, omni- 
bus autem modis a beneplacito voluntatis semper indepen- 
dent. Ouanquam utique consequens adhuc non est, nullas 
ibi partes habiturum esse liberum arbitrium, in cuius po- 
testate semper erit, vel directe vel indirecte avertere mentem 
a consideratione praemissarum ex quibus necessaria haec 
oritur conclusio: ergo rationabiliter credibilis, ergo obli- 
gatorie credenda catholica revelatio. 

Nunc vero, si sermo sit de ipso assensu fidei secundum 


«que la foi est un don, qu'elle est un acte libre. Si la foi résultait 
a fatalement de nos raisonnements comme la conclusion d'un syllo- 
«gisme des prémisses, elle ne serait plus un acte libre dans l*acce- 
« ption ordinaire de ce mot, et personne, à moins d'une lacune céré- 
« braie, ne pourrait s'y soustraire, pas plus que nous ne pouvons nous 
a soustraire à T évidence. Elle ne serait plus un don, elle ne serait plus 

ela foi, si elle se déduisait de propositions antécédentes à la façon 

«des théorèmes d'Euclide, etc. » Mignot Critique et tradition. Cor- 

respondant. 10 Janvier 1904. 

se, ratio eius nil minus est quam auctoritas Dei revelantis. 
Quae auctoritas omni homini delirio amentiae non abrepto, 
evidentissime innotescit tanquam dignissimum  firmissimae 
adhaesionis fundamentum, utpote quae constituitur per 
infinitam sapientiam ac veracitatem illius qui est subsistens 
Veritas, et cuius attestationes, ex hoc ipso, ex hoc solo quod 
eius attestationes sunt, sunt quoque ab ordine veri absolute 


indefectibiles. Et tamen, cum cedere auctoritati in quantum 
huiusmodi, non sit in spontaneitate intellectus repositum, 
adhuc necessarius est interventus liberae voluntatis, non 
quidem ut addat rationi assensus, qua sufficientior omnino 
esse non potest, sed solum ut determinet exsecutionem seu 
exercitium actus, prout et in quantum rationabilem illum, 
et debitum, et obligatorium iudicat intellectus. Neque ergo 
in fidei praeambulis, neque a fortiori in ipso credendi actu 


voluntas pro ratione est, vel pro rationis complemento. 


Et ideo Vaticanum, inconcussam soliditatem rationis cre- 


dendi assignans, ait: Propter auctoritatem ipsius Dei reve- 


lantis qui nec falli nec fallere potest. De rationibus vero 
per quas innotescit prius divinae revelationis factum, sub- 
iungit: 17/ nihilominus fidei nostrae obsequium rationi con- 
sentaneum esset, voluit Deus cum internis Spiritus Sancti au- 


xiliis externa iungi revelationis suae argumenta, facta scilicet 


divina, atque imprimis miracula et prophetias, quae cum Dei 
omnipotentiam et infinitam scientiam luculenter commonstrent, 


divinae revelationis signa sunt certissima et omnium intelligen- 


tiae accommodata. Signa, inquit, certissima. Quibus proinde 
nullo opus est supplemento ex arbitrio voluntatis. 

Nedum igitur dogmatismus moralis munimentum ac- 
cipiat ex catholica doctrina de ratione, et modo assensus fidei 
Christianae, per hanc ipsam doctrinam evacuatur potius, 
et iam destruitur. Sed et destruitur adhuc magis in eo quod 
vult fidem sinceram et veram necessario dependere a volun- 
tate moraliter perfecta perfectione amoris seu charitatis. 
Nam distinguunt inter fidem amoris et fidem timoris et 
dicunt quod fides timoris non est fides sincera, quia continet 

in se desiderium non credendi ; quod cum ea et per eam 
perambulatur in tenebris, quod est fides mortua, et ex con- 
sequenti coacta, etc (1). In quo quidem, argumentum aliquod 
sumere sibi videbuntur ex testimonio lacobi apostoli, ubi 
de fide daemonum qui credunt et contremiscunt, collata cum 
fide hominis, quae si opera non habeat, mortua est in seme- 
tipsa. — Sed contra est primo, quod fides illa daemonum ne- 
quaquam a libera voluntate pendet, seu bona seu mala illa 
sit, sed a sola signorum evidentia, et ideo, nec timoris 
nec amoris fides dici ullo modo potest, nisi forte fidem timoris 
libeat vocare eam quae timorem habet pro consequente ef- 
fectu : quo quidem sensu, consideratio non est amplius ad rem, 
ut evidenter constat. — Sed contra est secundu, quod fides 
Christiani sine operibus, nequaquam comparatur cum fide 
daemonum quantum ad speciem actus, sed solum quantum 
ad hoc, quod sicut daemonibus nihil ad salutem prodest 
omnis illa notitia quam de rebus divinis ex evidentia signorum 
habent, ita christiano, quamdiu non studet vitam suam 
conformare fidei suae, fides ipsa prodesse non poterit. — Sed 
contra est tertio, quod fides mali christiani dicitur mortua, 
non quia coacta, non quia sinceritate carens, sed quia otiosa 
et in effectum boni operis non transiens. — Sed contra est 
denique quarto, quod omnis doctrina quae facit veram fidem 
Christianam a charitate et statu iustitiae inseparabilem.(i) 


(i) KEn plus de ta foi d'amour il y a donc une toi de crainte. 
« Toutefois elles ne se ressemblent guére. Et quand la foi de crainte 
«est le commencement de la sagesse, c'est qpe dans la crainte mém*- 
«il y a déjà autre chose. Mais croire uniquement par crainte, c'est 
«croire en niant. C est ainsi qu'un ennemi croit à l'existence de 
« son ennemi en aspirant à le supprimer. La foi de crainte à elle toute 
«seule n'est donc pas une foi sincére, puisqu'elle contient le désir 
'! de ne pas croire. Avec elle et par elle on s’ enfonce dans les ténèbres 
« C' est une foi morte, une foi subie dont on cherche à se débarrasser, 
«et dont en fait il arrive qu'on se débarrasse. Tandis que la foi 
« d" amour est une foi vivante et voulue dans laquelle on s' affermit 


«sans cesse, et qui va toujours croissant. Supercresci' fidis lestra -. 
Laberthonnière le dogmatisme moral, $ 4. 

doctrina haeretica, doctrina protestantiil est, iamdudum 
condemnata in Tridentino Sess. 6, can. XK, et novissime in 
Vaticano Sess. 3, cap..3. In Tridentino enim sic habetur : Si 
quis dixerit, amissa per peccatum gratia, simul et fidem semper 
amitti : aut fidem quae remanet, non esse veram fidem, licet 
non sit viva ; aut eum qui fidem sine charitate habet, non esse 
christianum, anathema sit. Et in Vaticano : Quare fides ipsa 
in se, etiamsi per charitatem non oporetur, donum Dei est, 
et actus eius est opus ad salutem pertinens, quo homo liberant 
praestat ipsi Deo obedientiam, gratiae eitis, cui resistere posset, 
consentiendo et cooperando. lterum ergo frustra appellabunt 
ad doctrinam catholicam, in eo praecise puncto in quo dogmati 
solemniter definito diserte contradicunt. 

A primo itaque ad ultimum, falso asseritur quod cognitio 
fidei suum emendicat valorem a voluntate bona. Falso di- 
citur quod defectus adaequationis cum veritate obiectiva 
compensatur in dogmatibus, per id quod de influxu bonae 
vitae est. Falso supponitur quod in rebus religionis, notiones 
nostrae tantum valent, nec plus, nec minus, quantum valet 
vita nostra moralis, quantum finis ad quem tendimus. Falso 
denique adstruitur nova illa ratio veritatis, quae iam non 
ostendit id quod est, sed quod influit moralitas. At nunc, 
operae pretium erit investigare an haec ipsa moralitas, quae 
toti systemati pro basi et fundamento est, salva in eo, 
integraque permaneat. De quo quidem sequens assertio sit. 


$ 2. 


Quod dogmatismus moralis non solum non instaurat 
collapsum veritatis aedificium, erigendo in principium ac 
fundamentum voluntatem boni, sed magis ruinam super 
ruinam accumulat, videlicet ruinam ipsius ordinis moralis 
super ruinam cognitionis intellectualis, faciendo notionem 
moralitatis independentem a notione Dei et legis eius, et 
construendo regulam honesti super solas immanentes ani- 
mae vires sive aspirationes. 

Hic. de moralitate, praeviae quaedam notiones Mint 
omnino necessariae. Notio moralitatis includit duos conceptus. 
Includit primo conceptum bonitatis vel malitiae in actibus 
humanis; includit praeterea conceptum obligationis qua 
adstringimur ad bonum faciendum et malum non faciendum. 
Et semper ac necessario fundatur super notitiam Dei, tum 
sub ratione ultimi finis nostrae voluntatis, tum sub ratione 
legislatoris iubentis ut ordo in finem servetur, prohibentis 
ne perturbetur. 

Considera primo moralitatem in quantum includit conce- 
ptum bonitatis vel malitiae in actibus humanis. Haec bonitas, 
haec malitia, undenam accipitur? Generatim loquendo, 
bonitas vel defectus cuiuslibet operationis accipi debet per 
respectum ad finem qui activo operationis principio est prae- 
stitutus. Nam operatio se habet ut motus potentiae operativae 
in terminum attingendum. Est igitur bona, si recte dirigitur 
in illum, est mala et defectuosa si secus. Sicut in operationibus 
naturae, « quando actus procedit a virtute naturali secundum 
«naturalem inclinationem in finem, tunc servatur rectitudo 
«in actu, quia medium non exit ab extremis, scilicet actus 
«ab ordine activi principii ad finem » (x). At quando vitium 
organi vel perturbatio aliqua undecumque proveniens facit 
deflectere actum ab ordine illo, tunc incidit ratio actus de- 
fectuosi et mali. Idem etiam est in operationibus artis, nam 
tunc servatur rectitudo, quando operatio continetur in linea 
finis quem ars sibi attingendum  praestituit ; incidit ratio 
defectus, quando a dicto fine deviat, quicumque tandem 
ille sit. « Cum peccatum sit per deviationem ab ordine ad 
«finem, in actu artis contingit dupliciter esse peccatum. 
« Uno modo per deviationem a fine particulari intento ab ar- 
«tifice, et hoc peccatum erit proprium arti, puta si artifex 
«intendens facere bonum opus, faciat malum, vel inten- 

« dens facere malum, faciat bonum. Alio modo per deviationem 
« a fine communi humanae vitae, et hoc modo dicitur peccare, 


G) S. Thom. 12, Q. 2i, a. i 

«si intendat facere malum opus, et faci.it, [«)! quos alius de- 
« cipiatur. Sed hoc peccatum non est proprium artificis in quan- 
tum artifex, sed in quantum homo est. I nd. (V primo pec- 
«cato culpatur artifex in quantum artifex ; sed ex secundo 
«culpatur homo in quantum homo » (r) Et si discurrendo per 
omnia operationum genera, semper invenietur bonitas vel 
defectus repeti ex habitudine actus ad finem seu terminum 
qui operativae potentiae praefigitur, secundum quod actus 
recte in eum finem dirigitur, vel e contra, a debito eiusdem 
finis ordine deflectit. 
Iam igitur videndum est, quodnam sit in moralibus 
activum operationis principium, quisnam linis seu terminus 
eidem principio praefixus. Hinc enim, et hinc tantum, acci- 
pietur notio actus moralis, boni vel non boni, recti vel non 
recti. Porro princip.um actus moralis in quantum huiusmodi, 
est libera voluntas, ut omnes facile concedent, cum ibi eviden- 
ter incipiat genus moris, ubi primo dominium voluntatis inve- 
nitur. Voluntas autem est, ad quam manifeste pertinet di- 
rectio totius vitae, quia ipsa est quae movet alias vires. Habet 
igitur pro fine et termino ultimo, ipsum humanae vitae finem 
supremum, qui nullus alius est nisi Deus, sub cuius ordine 
vita tota quanta constituitur. Praeterea, voluntas natura 
sua, respicit bonum summum atque absolutum, et licet possit 
pro suo arbitrio summum bonum exercite collocare in variis 
rebus, putain voluptate, in divitiis, in honoribus, etc., tamen 
unum solum est in quo summi boni ratio vere, et non appa- 
renter tantum, salvatur ; quod unum rursus, ipsa est per es- 
sentiam bonitas, Deus. 

Rectitudo igitur et bonitas actus voluntarii seu moralis 
in quantum huiusmodi, essentialiter consistet in servato 
ordine qui terminatur ad finem Deum ; perversitas et malitia 
in.recessu et deviatione ab ordine qui est in eumdem finem 
Deum ; ibi norma, ibi regula, ibi ratio secundum quam con- 
cipitur quid bonum sit, quidve malum in moralibus. Secundum 


(i) Ib. a. 2. ad 2“«". 


DE CONSUMMATIONE RUINAE PER DOGMATISMUM MORALEM  IJQ 


hoc namque intelligitur in primis, malum morale esse quid- 
quid contra Deum ipsum immediate committitur, sicut est 
blasphemare Deum, discredere Deo, cultum denegare Deo, 
etc. Secundum hoc deinde intelligitur, malum morale esse 
quidquid est contra ordinatum amorem hominis ad seipsum 

tum quia amor boni quod habemus a Deo, manuducit nos 
ad amandum plus quam nosmetipsos causam illam princi- 
pem ut supremam a qua omnia participamus, et in qua bonum 
proprium magis continetur quam in nobismetipsis; tum 
quia, corrupto eo quod praedispositive se habet, stare amplius 
nequit illud ad quod est necessaria praedispositio et manii- 
ductio. Propterea ergo, id quod repugnat ordinatae sui ipsius 
dilectioni, repugnat etiam subiectioni ad Deum finem ul- 
timum, et ea de causa, inter ea quae moraliter mala sunt, 
accensetur. Secundum hoc denique intelligitur, malum mo- 
rale esse quidquid laedit vel destruit bonum convictus seu 
societatis humanae, quia rursus cum homo sit ad societatem 
natus, et extra societatem fini suo assequendo omnino im- 
par: corrumpere foedus societatis humanae, nihil aliud est 
quam auferre necessariam conditionem, vel destruere ne- 
cessarium medium tendendi in ultimum vitae humanae finem 
Derm, ac pro tanto vere dicitur esse contra finem ipsum, 
sin minus immediate, at certe mediate, quantum est ex 
natura sua. 

Tale igitur est principium discernendi ea quae bona 
vel mala sunt in moralibus, et nullum aliud est aut esse potes 
Si finem Deum removeas, vel ab eo solum praescindas, 
nihil iam ex omnibus ad quae libido humana se extendit 
apparere poterit ut deordinatum deordinatione morali, id 
est, cadente supra actum voluntarium praecise in quantum 
est voluntarius. Nam secluso fine Deo, iam non remanet 
nisi finis qui esset vel in aliis creaturis, vel in homine ipso, 
et neuter aliquid valet in proposito. Non finis qui esset in aliis 
creaturis : tum quia sub aliis creaturis qua talibus, a quibus 
nihil participat, liberum arbitrium non constituitur, tum quia 
ad nullam creaturam liberum arbitrium naturalem habet 

vel habitudinem vel dependentiam, ut ei illa terminus prose- 
quendus cogitetur praestitutus : tum quia ex consequenti, 
impossibile est ut actus liberi arbitrii, eo praecise perversus, eo 
deordinatus exsistat, quo ab alius cuiusvis creaturae ordine, 
convenientia, exigentia, bono, utilitate exorbitans. Neque 
etiam finis qui esset in homine ipso, quia homo sibi ipsi finis 
prosequendus non est, ut probant illae aspirationes cordis 
ad bonum extra et supra se positum, ab ipsis immanentistis 
adeo decantatae. 


Quod si nunc consideres moralitatem in quantum' no- 
tioni boni et mali superaddit notionem obligationis faciendi 
bonum et declinandi a malo, dependentia ideae  morali- 
tatis a praesupposita Dei notitia adhuc tibi manifestior 
apparebit. Nihil enim magis evidens quam quod obligatio 
conscientiam ligans, hominemque (velit, nolit) insuperabiliter 
adstringens, importat in suo conceptu subiectionem ad re- 
gulam absolutae necessitatis, eamque a superiore aliquo, 
realiter seu a parte rei vere existente, impositam : siquidem 
subiectio libertatis restrictiva, respectu abstractionis quae 
nullum esse haberet extra proprii intellectus considera- 
tionem, chimaera et fabula est, lusus imaginationis est, va- 
cuum phantasma est, quod eadem facilitate exsufflatur, qua 
construitur. Et propter hoc dico patere in terminis, quod 
moralitatis regula, in quantum apprehenditur ut obligatoria, 
apprehenditur ipso facto tanquam de lege alicuius dominantis 
descendens. Hunc autem, nullum alium esse posse nisi Deum, 
obviis plane rationibus manifestum fit, quae iam alias expo- 
sitae sunt, ubi de notione peccati agebatur (°), quasque hic 
iterum in memoriam breviter revocare iuvabit. Etenim primo 
cum regula morum homini dominetur, non m quantum est 
hic vel ille homo, sed in quantum est homo simpliciter, ab 
eo solo imposita esse potest, cui homo subest secundum quod 
est naturam humanam participans. Et iste non est nisi Deus, 


qui solus naturae humanae auctor est et dominus. Praete- 


(i) De natura et ratione peccati, Introd. $ 3. 

rea secundo, regula moralitatis non potest in defectibiles 
voluntates descendere, nisi ab eo cuius intentio nequeat 
omnino a moralitatis fine deviare, quique per essentiam 
absolute impeccabilis exsistat, utpote indeclinabiliter atque 
immobiliter inhaerens supremo bono quod totius ordinis 
moralis principium est et terminus. Sed rursus iste est Deus 
solus. Nam. ut dicitur in Compendio theologiae, c. 113 

«Sicubi voluntas non potest a fine deficere, manifestum 
«est quod ibi defectus voluntariae actionis esse non potest. 
« Voluntas autem deficere non potest respectu boni quod 
«est ipsius volentis natura. Quaelibet enim res suo modo 
«appetit suum esse perfectum, quod est bonum uniuscuius- 
«que; respectu vero boni exterioris deficere potest, bono 
«sibi connaturali contenta. Cuius igitur volentis natura est 
«ultimus finis, in hoc defectus voluntariae actionis contingere 
«non potest; hoc autem solius Dei est, nam eius bonitas 
«quae est ultimus finis rerum, est sua natura. Aliorum autem 
«volentium natura non est ultimus finis ; unde potest in eis 
«defectus voluntariae actionis contingere per hoc quod vo- 
«luntas remanet fixa in proprio bono, non tendendo ulterius 
«in summum bonum quod est ultimus finis ». Praeterea tertio, 
moralis obligatio non est nata descendere nisi ab eo summo 
superiore, qui non solum in seipso absolute sanctus est 
verum etiam necessario vult omnes alias voluntates esse 
servandi ordinis debitrices. Hoc autem iterum atque iterum 
in solo Deo verificatur, cui idem est velle seipsum ut ultimum 
finem omnium rerum, et velle servari in universo ordinem 
iustitiae, quandoquidem ordo  iustistiae et ordo ultimi 
finis adaequate convertuntur. Denique, si a Deo volumus 
praescindere, quid, quaeso, remanebit ? Remanebit forte 
aliqua convenientia aesthetica, emolumentum individuale, 

utilitas socialis, et si quid aliud eiusmodi. Sed haec longe 

longeque sunt ab obligatione absoluta, quae debet esse su- 

perior voluntati hominis, superior cuicumque bono alias 

consequendo, superior cuicumque dolori eventualiter susti- 

nendo, superior difficultati cuiuscumque conatus pro officii 

custodia requisiti. Plane autem repugnat ut in homine ipso 
in se considerato, sit necessitas homine maior Repugnat ut 
creatura quaelibet sit indefinita et insuperabilis ratio re- 
gulae semper observandae et nunquam praetereundae. Re- 
pugnat ut sit norma suprema et finis ultimus, sicut deberet 
esse ad imponendam talem ac tantam necessitatem. 

Sic igitur, a primo ad ultimum, notio moralitatis est 
notio essentialiter fundata super notionem Dei finis ultimi, 
cui creatura rationalis se tota est subiecta, et a quo impo- 
sitam habet legem, praeceptivam quidem eorum quae ad fi- 
nem ducunt, et pro tanto rectitudinem ordinis servant ; pro- 
hibitivam vero eorum quae a fine abducunt, et pro tanto 
ordinem perturbant. Quisquis proinde solvit notionem mo- 
ralitatis a notione Dei, quisquis moralitati aliam praestituit 
basim, aliud fundamentum, aliud principium, iste destruit 
quantum in se est moralitatem, eamque reducit ad meram 
quamdam inclinationem humanam, in eadem linea eodemque 
gradu inventam ac inclinationes caeteras, quae procul du- 
bio subsunt libero arbitrio, nedum ei legem recte agendi 
dictent, et irremovibilem normam ordinatae operationis prae- 
stituant. 

Nunc autem dogmatismus moralis non fundat notionem 
moralitatis super notionem Dei, creatoris, domini, legislato- 
ris, et ultimi finis nostri; sed magis e converso, vult notionem 
Dei esse foetum et procreationem moralitatis. Prior est vo- 
luntas moralitate instructa ; posterior est notitia Dei, ad 
quam mens flectitur sub pressione cordis. Relinquitur ergo 
moralitas quoad nos a Deo independens, moralitas emergens 

e solis immanentibus animae viribus vel aspirationibus, mo- 
ralitas denique interclusa et undequaque circumscripta 
Kantiano illo imperativo categorico, quod ad trutinam rationis 
revocatum, invenitur inane, insubsistens in se, contradicto- 

ris constans notis, et pro tanto contemnendum. 

Sentis equidem in temetipso inclinationes ad servandam 
iustitiam, temperantiam, castitatem, sed sentis etiam alias, 
et ex toto oppositas. Sentis inclinationes ad benefacien- 

dum aliis, ad diligendum parentes filios, fratres, proximos; 
sed in animalibus quoque similes observare est propensiones, 
et quandoque quidem valde teneri ac delicati affectus, » nt 
narrat Basilius | 8 Hexaem., de ciconiis quae parentes 
suos aetate confectos fovent plumis, alimentis recreant, et 
in volatu supportant. Hucusque ergo nihil plus quam instinctus 
quidam, inter tot alios quibus complexa nostra natura abun- 
dat. Sed cum tibi videris audire vocem conscientiae quae 
categorice imperat, ut has prae aliis inclinationes tanquam 
obligatorias regulas sequaris, ludibrium es vanae sentimen- 
talitati Dico autem vanae sentimentalitati, quamdiu tuum 
hominem immanentistam pro virili sustines ; quamdiu homi- 
nem illum realem quem expulisti lurca, quique confuse saltem 
sese conscit sub lege Dei constitutum, eadem semper furca 
ongius semper pellis, et redire non sinis. Imperat conscien- 
tia? Sed nullus comparet, in cuius nomine imperet vel im- 
perare possit. Categorice imperat? Sed nulla est assigna- 
bilis necessitas cui categorica illa iniunctio proportionetur. 
Nam si honorem et dignitatem propriae personae in medium 
adducas, quaero de qua personae dignitate, de quo honore 
oquaris. An de honore quo gaudeas apud alios ? Sed in hoc 
potest esse ratio cohibens manum, aut verius, action. m 





quae in caeterorum hominum notitiam veniat ; quoad forum 
vero et praescriptum conscientiae, nihil praeteraeque nihil. 
An de honore quo gaudeas apud temetipsum ? Sed contra 
primo, quia eiusmodi honor proprio uniuscuiusque benepla- 
cito subiacet. Quomodo ergo non iustos limites excedens, 
iniunctio illa, etiam adversus ea quae ardentius concupiscis, 
tam insolenter insurgens ? Sed contra secundo, quia adeo 
larga et varia esse solet apud homines aestimatio honoris 
et dignitatis, ut de eo quod tuus requirit honor, praesertim 
in solis oculis tuae conscientiae individualis. iure meritoque 
independentem iudicem et arbitrum te constituas. Sed contra 
tertio, quia praescindendo semper a fine superiore et ordine 
quo ad illum religaris, honorem et dignitatem in nullo alio 
melius et rectius collocabis, quam in non abdicando liberta- 

titem qua te natura donavit, teque tuarum determinationum 
dominum fecit. Si quid autem in contrarium occurrerit, terri- 
culamentum erit, praeiudicium erit, subiectiva impressio 
erit, quam frigida ratio ad criticum examen revocans, vanam 
atque inanem pronuntiabit. 

Sic igitur, moralitas ad quam recurrit dogmatismus 
moralis, moralitas revera non est, sed radicalis negatio omnis 
moralitatis. Nec obstat quod intendant forte moralitatem 
qualem vulgo, plus minusve confuse, omnes eam concipiunt. 
Haec enim est perpetua contradictio in quam infallibiliter 
incidunt quicumque pervertunt primas illas notiones, quae 
in ratione nostra tanquam incorruptibilis fundus reponuntur. 
Semper consociant notionem veram cum notione sophisticata, 
et sophisticatam vestiunt attributis ac proprietatibus quas 
inveniunt in vera. Sed de moralitate nunc loquimur, qualem 
illam systema adstruit. Systema scilicet, in quo homo debet 
omnia haurire ex intimo suo fundo vitalique potentialitate, 
ne indebitus limes apponatur legitimae eius autonomiae, 
proprioque autochtonae expansionis modo Systema prae- 
stituens voluntatem bonam, cui caecus instinctus pro cri- 
terio boni est, et imaginaria lex pro regula dirigente. Sy- 
stema demum non modo dissolvens vinculum dependentiae 
moralitatis a Deo, sed imo ipsam Dei notitiam et omne aliud 
dogma religiosum pullulare faciens sub incubatione cordis, 
cuius suggestioni obedit intellectus, ut in ultima analysi 
sit pure ac simpliciter, pro ratione voluntas. Et non vides 
ibi accumulatam ruinam ordinis moralis super ruinam co- 
gnitionis intellectualis, ut sit plena destructio ? Est tamen 

et aliud quo adhuc evidentius destructionis consummatio 
ostenditur, de quo, ultimo loco, nonnihil iam dicendum est. 


Quod dogmatismus moralis consummat irreparabilem 
veritatis fidei destructionem, proclamando valorem pure 
practicum dogmatum religionis, id est, asserendo, nullum 

in eis esse posse valorem obiectivum, utpote nobis peni- 
tus incognoscibilem, sed esse tantummodo normas vel 
excitamenta actionis, quatenus sic nos in agendo habere 
debeamus, ac si vera ea essent quae per fidem nostro 
praesentantur intellectui. 


Equidem nihil magis apertum obviumque est, quam va- 
lor practieus dogmatum christianae religionis. Nihil usi- 
tatius apud SS. Patres, quam ut dicant fidem rectam esse 
initium bonae vitae ; christianos ab infidelibus distingui de- 
bere operibus et moribus, eodem modo quo ab eisdem distin- 
guuntur fide: opera super fidem construi, sicut construitur 
fabrica supra fundamentum. Ait Augustinus, de fide et sym- 
bolo, n. 25: « Haec est fides quae paucis verbis tenenda 
«in symbolo novellis Christianis datur..., ut credendo subiu- 
«gentur Deo, subiugati recte vivant, recte vivendo cor mun- 
«dent, corde mundato quod credunt intelligant ^. Ait Leo Ma- 
gnus, Serm. 37, n. 1 : « Memoria rerum ab humani generis Sal- 
« vatore gestarum magnam nobis confert utilitatem, si quae 
« veneramur credita, suscipiamus imitanda. In dispensatio- 
«nibus enim mysteriorum Christi, et virtutes sunt gratiae, 
«et incitamenta doctrinae, ut quem confitemur fidei spiritu, 
«operum quoque sequamur exemplo » Ait Gregorius, hom. 
26 in Evangelia, n. 9: «Ille etenim vere credit, qui exercet 
«operando quod credit. Quo contra de his qui fidem nomine 
«tenus retinent, Paulus dicit : Confitentur se nosse Deum, factis 
«autem negant ». Et ideo, de fidelibus qui male vivunt, idem 
Gregorius 1. 25 Moral, c. 10 ait: « Insequuntur moribus quod 
«credulitate venerantur. Quibus divino iudicio saepe contingit, 
«ut per hoc quod nequiter vivunt, et illud perdant quod sa- 
lubriter credunt ». Et infra, 1. 28, c. 7 : «Sunt qui aeterna 
quae audiunt, veraciter credunt, et tamen eidem quam tenent 
fidei, male vivendo contradicunt » Sed et si omnia eiusdem 
sensus, eiusdemque doctrinae testimonia oporteret singil- 
latim referre, ne integra quidem arbitror sufficere posse 
volumina. De Scripturae autem sensu quis dubitare posset ? 

Biiot - Dt immulabilitl- 

Docet Scriptura, fidem sine operibus mortuam esse in se- 
metipsa; apparuisse gratiam Dei Salvatoris nostri eru- 
dientem nos, ut abnegantes impietatem et saecularia de- 
sideria, sobrie et iuste et pie vivamus in hoc saeculo ; eos 
qui christianam fidem profitentur, debere esse in vi profes- 
sionis suae, pudicos, prudentes, sobrios, in omni conver- 
satione sanctos, ut non blasphemetur verbum Dei; et alia 
sexcenta huiusmodi. Et ne his generalioribus contenti esse 
videamur, ecce tibi quaedam magis determinata. Quid re- 
lationis ex. gr., sit inter speciale dogma incarnationis et re- 
gulam morum, Scriptura paucis comprehendit dicens: 
Hoc sentite in vobis, quod et in Christo lesu, qui cum in forma 
Dei esset..., semetipsum exinanivit formam servi accipiens... 
Humiliavit semetipsum factus obediens usque ad mortem, 
mortem autem crucis (X). Et de speciali dogmate resurrectionis 
Christi eadem Scriptura dicit: Si Christus praedicatur quod 
resurrexit a mortuis, quomodo quidam dicunt in vobis, quo- 
niam resurrectio mortuorum non est ? Si autem resurrectio mor- 
tuorum non est, neque Christus resurrexit. Si autem | Christus 
non resurrexit.,,., vana est fides vestra... Manducemus et bi- 
bamus, cras enim moriemur. Nolite seduci: corrumpunt bonos 
mores colloquia mala (a). Et de speciali dogmate Eucharistiae 
dicit: Dominus lesus in qua nocte tradebatur, accepit panem, 
etc... Itaque quicumque manducaverit panem hunc, vel biberit 
calicem Domini indigne, reus erit corporis et sanguinis Domini. 
Probet autem seipsum homo, et sic de pane illo edat, et de calice 
bibat. Qui enim manducat et bibit indigne, iudicium sibi man- 
ducat et bibit non diiudicans corpus Domini (3). Et sic discur- 
rendo per singula, a veritate dogmatis descenditur ad conclu- 
siones quae spectant vitae puritatem, correctionem malae 
voluntatis, et omnis generis virtutum exercitium. Neque 
ab ea conditione oportebit eximere ea etiam dogmata quae 


(1) Philipp. IL, 5-8. 
Q) I Cor. XV, 12-33. 
(3) Cor. XI, 23-29. 

pure speculativa esse viderentur, utputa altissimum illud 
mysterium Trinitatis, in quo utique incitamentum habemus 
ad subiiciendum nos Deo per plenissimum intellectus et vo- 
luntatis obsequium, ad inchoandum vitam quae nos manet 
cum angelis in coelo, ad tendendum totis animae viribus in 
eam visionem in qua sola aenigma revelabitur, testante a- 
postolo ubi ait : Videmus nunc per speculum et in aenigmat- 
tunc autem facie ad faciem ; nunc cognosco ex parte, tunc 
autem cognoscam sicut et cognitus sum (l). Itaque non est 


(Gi) «S'il existe un autre monde invisible, où Dieu déploie d'an- 
«très merveilles, où il habite lui-même dans sa gloire, et se mon- 
«tre sans voile à ses élus; si nous sommes faits pour ce monde 
«meilleur, pour y voir, y posséder Dieu, et jouir dans son sein des 
a délices éternelles: ne faut-il pas que nous soyons avertis de notre 
«sublime destinée, pour nous efforcer de l'accomplir? ne faut - il pas 
«ğu il nous soit donné au moins quelques notions de cette patrie vers 
«laquelle nous devons tendre, de cet immortel bonheur que nous 
«devons mériter, de ce Dieu auquel nous devons étre unis à jamais 
«par l'amour?.. Longtemps avant l’âge de raison, l'enfant est 
«éclairé d’une faible lumière intellectuelle, qui en est comme l’ au- 
«rore; ses idées, d'abord confuses et enveloppées, s' éclairassent peu 
«à peu; il bégaie longtemps un langage qu'il n'entend pas, avant 
« d'attacher un sens net et distinct aux mots qu'il prononce, et ne 
«parvient qu’ à travers une longue étude d'éléments arides et presque 
n inintelligibles pour lui, à cette mesure de science dont T esprit humain 
«est capable ici-bas. Voilà ce qu'une expérience journalière nous 
«découvre; étendons maintenant nos vues et élevons nos pensées. 
«L'homme étant un être immortel, dont l'existence, commencée 
«dans le temps, doit durer au delà des siècles, nous pouvons bien 
«dire que la vie présente n'est tout entière que son enfance, et que 
«son âge mûr est l’ éternité. Enfant donc en ce monde, il y est comme 
«l ébauche de ce qu'il sera un jour; il n'a pas encore la pleine intel- 
«ligence des choses de Dieu, mais il en a de premiéres vues incora- 
«plètes, qui se développeront dans un autre état; il apprend à bé- 
« gayer sur la terre la langue des bienheureux et des anges qu'il doit 
« parler éternellement dans le ciel; il étudie les éléments encore ob- 
«scurs d'une science divine, qu'il ne possédera dans toute son é- 
«tendue, que lorsqu'il aura atteint, selon l'expression de S. Paul, 
«la plénitude de |! homme parfait en J. C. Toute cette doctrine est 
«de ce grand apótre, entendez le-lui méme: Tant que nous sommes en- 

ullatenus diffitendum quin dogmata nostra ad dirigendam 
rectam actionem plurimum valeant, et si nihil aliud sibi vel- 
let novum illud systema quod pragmatism! nomine vocant, 


veritatem enuntiaret quae da ipsis primis d ) trinae Christia- 
nae elementis est. 


Sed istud quoque de primis elementis est. videlicet: 
eatenus dogmata illa aliquid valere in ordine ad regulam 
morum, quatenus absolute vera sunt, et ut talia a nobis cer- 
tissime tenentur, indubitanterque creduntur. 


Prior esse de- 
bet veritas quae ostendit id quod est 


veritas de Deo prima 
ciusa et fine ultimo, de Deo legislatore, de Deo indice, de Deo 


remuneratore : veritas de Filio Dei propter nos homines et 
propter nostram salutem incarnato, passo, mortuo, et a mor- 
tuis redivivo : veritas de Ecclesia ab unico illo humani generis 
Salvatore instituta, et habente in se media ad consecutionem 
beatitudinis quam sanguis I. C. nobis promeruit conducentia, 


ı lants, dit-il, nous parlons en enfants, nous pensons, nous raisonnons en 


tenfants. Mais quand la maturité sera venue, tout ce qui tient de T en- 
« fance disparaitra. Ce que nous voyons maintenant comme en un miroir 


vet en énigme, nous le verrons alors face à face ; ce que nous ne connais- 


usons encore qu'obscurément et en partie, nous le 


connaítrons aussi 
« pleinement que nous serons nous-mémes connus. À quoi servent donc 
«les mystéres? Vous le voyez, ils forment un degré nécessaire, dans 
ace grand et magnifique développement de r homme, croissant ici- 
«bas pour l'éternité, et se préparant, parmi les ombres de la cité 
«terrestre, pour la lumière et la gloire de ll immortelle patrie. A quoi 
aservent les mystéres ? Ils sont le lien qui unit la terre au ciel, par une 
«admirable communauté de sentiments, de pensées et de langage. 
«Tout ce que les bienheureux voient, nous le croyons; tout ce qu' ils 
«possèdent, nous V espérons; ce qu'ils aiment et adorent, est aussi 
«l' objet de notre adoration et de notre amour; nos cantiques répon- 
«dent aux leurs; ils rendent gráces, dans des transports perpétuels 
*d'allégresse, pour les biens ineffables dont ils jouissent; nous 
«soupirons, dans l’ ardeur de continuels désirs, vers ces mêmes biens 
«que les mystères nous montrent à travers des voiles, et qu'ils nous 
« promettent comme la récompense assurée de notre foi ». (Maccarty, 


Sermon sur la divinité de la religion chrétienne prouvée par ses my- 
stéres, pour la féte de la trés Sainte Trinité). 

veritas de sacramentis, veritas de remissione peccatorum, 

veritas de aeterna vita iis repromissa qui bona egerint, de ae- 

terna damnatione iis praestituta, qui secus. Et hoc absolutae 

veritatis fundamento semel praesupposito. regulam actionis 
ex dogmatibus rationabiliter utique accipio. Hoc fundamento 
sublato, nonne stultitia est, nonne vesania ? « Ad sanctorum 
«martyrum corpora consistimus, aiebat Gregorius P). Numquid 
«isti carnem suam in mortem darent nisi eis certissime consti- 
atisset, esse vitam pro qua mori debuissent ? ! Et universa- 
liter loquendo, quid, quaeso, stultius quam regulam action's 
sumere ex ignoto, ex nihilo, ex vacuis formulis de quibus re- 
Scitur, scirique non potest, quid eis in realitate respondeat 

imo vero, hoc unum scitur, quod realitati consonae non sunt? 
Atqui hoc facit dogmatismus moralis, proclamando valorem 
pure practicum dogmatum religionis. Ideo, hunc ipsum va- 
lorem practicum destruit simul cum obiectivo, et ruina ab- 
soluta, ruina totalis est. 

Putant se aliquid dicere cum aiunt, sensum nostrorum 
dogmatum esse- quod sic in agendo nos habere debemus ac 
si vera essent ea quae per fidem praesentantur nostro intel- 
lectui: « Deus personalis est, vult dicere: Te habeas erga 
«Deum, sicut te habes erga personam humanam. Similiter: 
« lesus est resuscitatus. vult dicere: Sis erga lestim, sicut 
«fuisses erga eum antequam moreretur, sicut erga coaevum 
«te habes. Et similiter etiam, dogma praesentiae realis vult 
«dicere quod oportet re esse respectu hostiae consecratae. 
« in eadem habitudine in qua esses respectu lesu facti vi- 
« sibilis » Q). Revera versamur in pleno sonnambulismo. Nam 
ut opinor pro omni eo qui parumper e somno evigilat, haec 
propositio. Deus est personalis, sibi vult quod Deus est pér- 


ir) Greg. M. Homil. 32 in Ev. n. 6. 

(2) «Dieu est personnel veut dire: Comportez vous dans vos rela- 
«tions avec Dieu comme dans vos relations avec une personne hu- 
« maine. Pareillement, Jésus est ressuscité veut dire: Soyez par rapport 
«à lui comme vous auriez été avant sa mort, comme vous étes vis- 

sonalis, id est, subsistens in se. distinctus a mundo et omnibus 
rebus finitis quae esse participant. Haec propositio, lesus 
est resuscitabis, sibi vult quod lesus resurrexit, id est, 
e morte rediit ad vitam. Haec propositio, /esus est realiter 
praesens in sacramento, Sibi vult quod est realiter praesens, 
id est, quod sub speciebus sacramenti, loco substantiae panis 
latet ipse Christus, vere et substantialiter. Alioquin, quae 
logomachia! quae mendax verborum acceptio ! praesertim 
vero, dii immortales, quae absurda religio ! Panem video, 
panem mihi sensus renuntiant, nullum nisi de pane idoneum, 
imo possibile testimonium est, et tu me cogis ut circa id quod 
in mea notitia panis est, praetereaque nihil, in ea sim habi- 
tudine cultus, adorationis, reverentiae, in qua esse deberem 
erga lesum factum visibilem ? lesus est aut fuit homo; 
id mihi historia testatur. Caeterum, divinitas eius ne sensum 
quidem habet pro meo intellectu, et tu me cogis ut erga hunc 
hominem de quo, an supra hominem aliquid sit, non solum 
nihil scio, sed nec scire possum, me habeam ac si esset Deus ? 
lesus mortuus est; de hoc rursus nulla possibilis dubitatio. 
Aliunde vero resurrectio mortuorum, ad intelligibilitatem 
quod spectat, aequivalet quadraturae circuli, et tu me cogis 
ut cum hoc mortuo, qui quoad me saltem remansit inter mor- 
tuos, tanquam cum vivente converser ? Amara est vita prae- 
sens, et multis plena doloribus ; habet tamen quasdam dul- 
cedines a quibus prohibet austera quaedam, quam vulgo 
dicunt, legis praescriptio. Ex alia vero parte, vita futura, 
an sit, et qualis sit, in eadem semper agnosticismi sphaera 
invenitur. Quid igitur faciam miser, qui nollem abdicare 
praesentia ob vanam spem vel formidinem futurorum ? 

Sed ecce tibi solutionem providet philosophia actionis. Sic 


«à- vis d'un contemporain. De méme encore, le dogme de la pré- 
« sence réelle veut dire qu'il faut avoir en face de l' hostie consacrée 
«une attitude identique à celle qu' on aurait en face de Jésus devenu 


« visible ». Le Roy, Qu' est-ce qu'un dogme. (Quinzaine, 16 Avril 


DE CONSUMMATIONE RUINAE PER DOGMATISMUM MORALEM  I$I 


age, sic vive, ac si esset vita futura, in qua et bonis prae- 
mia, et malis poenae sunt constitutae. 

Vides ergo nihilismum ad ultimum limitem in dogma- 
tisme morali perductum. Re enim vera, regulam agendi 
tam rationabiliter acciperem ex aliqua fabula romanensi, 
quam ex evangelio. Nec iuvat si dicas quod etsi in dogmate 
prout in intellectu nostro, nulla sit ratio praxim legitimans. 
adhuc tamen esse poterit in realitate subiacente, nobis quidem 
ignota, sed cognita Deo revelanti. Nam, missis nunc aliis con- 
siderationibus, de Deo, et praesertim de revelatione Dei dog- 
matismus moralis nihil plus scit ac de caeteris. «Solet dici 
«quod Deus locutus est. Sed quid in casu significat vocabulum 
«loqui? Certo certius metaphora est, et quaenam est rea- 
«litas quae sub hac metaphora tegitur?» Nemo scit (). 
Unde nihil remanet nisi vitalis conatus mentis humanae. 
Aiunt enim quod nisi velimus religionem absurde transmu- 
tare in entitatem logicam seu abstractionem metaphysicam. 
oportet in ea introducere notionem motus et vitae, ita ut 
dogma concipiatur tanquam aliquid vivens, cuius omnia 
principia homini sunt immanentia. 

Superest itaque ut ostendamus quale tandem animal 
sit fides illa vivens. Et hoc praestare curabimus, referendo 
verba et sententias auctoris qui sibi munus adscivit vul- 
garizandi quidquid de singularis animantis originibus, incre- 
mentis, progressibus, praeteritis futurisque metamorphosi- 
bus apud rationalistas saeculi proxime elapsi adinvenit. Id 
quidem in capitulo quod sequitur. 


(i) « Dieu a parlé, dit-on. Que signifie le mot parler dans ce cas ? 
« À coup sur, c’est une métaphore. Quelle réalité cache-t-elle ? Toute 
«la difficulté est là ». Le Roy, ubi supra. 


CAPUT SEXTUM 


DE CUMULO ERRORUM IN SYSTEMATE FIDEI VIVENTIS 


«Nomen habes quod vivas, et mortuus es». 


(Apoc. I-i). 


Haec doctrina de fide vivente colligit in se omnes ratio- 


nalism! errores hactenus exortos, et sub ementito nomine 


revelationis dissimulat quantum potest, radicalem negatio- 


nem omnium dogmatum fidei christianae, ne uno quidem 


excepto. Quod si de hoc dubites, habebis iam unde convinca- 


ris. Ipsam doctrinam interroga, aetatem habet, ipsa de se 
loquatur. 


$a 
Id quod revelationem vocant, nihil aliud esse potuit 


quam conscientia ab homine acquisita de sua ad Deum rela- 
tione. 


Initium revelationis fuit perceptio, quantumcumque 


rudimentalis, illius relationis quae debet exsistere inter ho- 
minem sui conscium, et Deum praesentem sub mundo phae- 
nomenorum. Speciatim vero, revelatio Christiana in suo prin- 
cipio suaque origine, non fuit nisi perceptio in anima Christi, 
tum relationis qua Christus ipse cum Deo uniebatur, tum re- 
lationis quae omnes homines religat ad Patrem coelestem. 
Similiter revelationis progressus fuit perceptio novarum 
relationum, aut potius, magis praecisa, magisque distincta 
determinatio relationis essentialis confuse ab origine perce- 


DE CUMULO ERRORUM IN SYSTEMATE FIDEI VIVENTIS 153 


ptae, dum homo informabatur ad cognoscendum semper 
melius, et magnitudinem Dei, et rationem proprii officii 

Caeterum, id distat inter perceptiones ordinis scienti- 
ftci et perceptiones veritatum religiosarum quae revelatae 
dicuntur, quod hae posteriores non sunt sicut illae priores, 
fructus solius rationis, sed elaboratio quaedam intellectus sub 
pressione cordis, et directione sensus moralis seu voluntatis 
boni. 

Haec porro elaboratio quae effectum habet semper 
magis ac magis perfectum in religione Israelitica, ac deinde 
in religione Christiana, est primo et principaliter operatio 
Dei in homine, sive operatio hominis cum Deo : pro quanto 
scilicet involvit actionem Dei excitantis hominem ad quae- 
rendum, et adiuvantis eum in suo continuo atque indefinito 
conatu ad melius. Quanquam ratio quoque habenda sit occur- 
rentium historiae eventuum a quibus revelata religio sumebat 
occasiones, incitamenta, adiumenta, materiam suae propriae 
evolutionis, et tanto quidem magis, quanto maiori vitalitate 
erat praedita. Unde etiam nil mirum est si religio Israel et 
religio Christiana, praecise propter intensissimam vitalem e- 
nergiam, fuerunt plus quam caeterae religiones omnes, mu- 
tationi obnoxiae. 

Itaque, duo sunt in praesenti minime confundenda, imo 
adaequate condivisa. Hinc quidem ideae religiosae quae so- ? 
lae constituunt obiectum fidei, et in dies evolvuntur. Inde vero 
facta historica quae evolutioni idearum causam suppeditant | 
vel determinantem, vel certe occasionalem. 


$2. 


Et incipiendo a Christo a quo religio nostra nomen habet 
et originem, oportet distinguere veluti Christos duos. Unum 
historicUBL qui solus est quoad nos in reali ordine factorum. 
Alterum non historicum, qui est Christus fidei. Christus idea, 
Christus spiritus, seu Christus mysticus. 


»54 CAPUT VI. 


Porro Christus historicus imprimis non est Christus a 
mortuis redivivus. Primo quia Christus resuscitatus iam 
non pertinebat ad ordinem praesentis vitae, qui est ordo sen- 
sibilis experientiae. Secundo quia si consideretur testimonium 
novi testamenti independenter a fide apostolorum, non prae- 
bet nisi limitatam probabilitatem, quae nemini non videbitur 
improportionata gravitati rei attestatae. Tertio quia necesse 
est ut omne naturale argumentum facti supernaturalis, in- 
completum ac deficiens semper inveniatur. 

Rursus, a veritate historiae penitus excluditur Christus lo- 
hannicus. Nam quartum evangelium nullo modo haberi potest 
tanquam historicum testimonium de vita et doctrina Salva- 
toris. Si lesus egit et locutus est ut apud synopticos, non po- 
tuit agere et loqui ut apud loannem, et vice versa, si relatio 
loannis est historica, relatio synopticorum non est nisi rela- 
itio artificialis defigurans Christum. Sed Christus Iohannicus 
est Christus fidei, spiritualis et mysticus, qui omnes transcen- 
dit conditiones temporis et terrestris exsistentiae. Unde narra- 
tiones apud loannem non sunt historiae, sed mystica evan- 
gelii contemplatio ; sermones vero sunt meditationes theolo- 
gicae de mysterio salutis. 

Adhuc, ab eadem historiae veritate excluditur magna ex 
parte Christus synopticorum, quia synoptici, prae scopo quem 
habebant producendi fidem, de fidelitate historica non admo- 
dum curabant, et narrando evangelium, evangelium inter- 
pretabantur. Libri eorum sunt libri ad aedificationem scripti, 

et necessitatibus nascentium ecclesiarum passim adaptati. 

Quo fit ut critico onus incumbat selectionem facere in factis 
l evangelicis et praedicatione Salvatoris, inter id quod primiti- 
i vae memoriae est, et id quod pertinet ad solas appretiationes 
' fidei, posterioremve mentis Christianae evolutionem. 

Hinc historicam veritatem in Evangelic non habet: nec 
primo attestatio Christi de sua divinitate; nec secundo, af- 
firmatio eius de sua missione ad redemptionem mundi per 
mortem crucis; nec tertio fundatio Ecclesiae, praesertim ut 
a synagoga distinctae ; nec quarto institutio ullius sacramenti. 

Non primo attestatio Christi de sua divinitate. Nam at- 
testatio ista pertineret ad praedicationem lesu, et deberet 
ut talis ab historico agnosci, si quartum evangelium esset 
directa doctrinae lesu resonantia, aut si verba synopticorum 
Nemo novit Filium nisi Pater, neque Patrem quis novitnisi F ilius, 
et cui voluerit Filius revelare, forent aliquid aliud quam foetus 
posterioris traditionis. Sed quartum evangelium est liber 
theologiae mysticae in quo non auditur nisi vox conscientiae 
Christianae. Locus vero Matthaei (XI, 25-27), et Lucae (X. 
21-22), quaedam est imitatio orationis lesu filii Sirach (Eccli. 
LI), et videtur esse opus cuiusdam prophetae Christiani. Cum 
enim vix credi possit quod Christus voluerit imitari Eccle- 
siasticum, satis probabile est quod praecitata verba nunquam 
dicta sunt a Christo, sed fuerunt fructus evolutionis christo- 
logicae in primo Ecclesiae aevo. 

Neque secundo, attestatio Christi de sua missione ad 
redemptionem mundi per mortem crucis. Nam fides mortis 
expiatoriae non exstitit ab origine, seda Paulo fuit invecta. 
Et locus Marci (X, 45), ubi legitur quod Filius hominis venit 
ut daret animam suam redemptionem pro multis, confictus 
fuit sub influxu theologiae Paulinae, non secus ac narratio- 
nes ultimae coenae. 

Neque tertio, fundatio Ecclesiae, praesertim ut a Sy- 
nagoga distinctae. Nam institutio Ecclesiae non est factum 
quod possit historice demonstrari, et traditio apostolica rite 
intellecta supponit Ecclesiam super Iesum, potius quam a lesu 
fundatam ; aut certe, si a lesu, non a lesu praedicante evan- 
gelium regni, sed a lesu resuscitato a mortuis, adeoque extra 
omnes historiae et demonstrationis conditiones iam posito. 
Proinde omnia de Ecclesiae institutione testimonia non sunt 
nisi testimonia fidei quae fidei praesentant Christum mysti- 
cum, et voluntatem eius supra Ecclesiam. 

Neque quarto, institutio ullius sacramenti. Nam lesus, 
durante suo ministerio, nullam praescripsit formam ritualem 
cultus exterioris, characteristicam religionis; siquidem in e- 
vangelio ab eo praedicato christianismus nondum erat reli- 

gio distincta et per se existens, sed simplex quaedam reno- 
vatio religiosa in sinu ludaismi. 

Itaque historica evangelii veritas nihil aliud habet a primo 
ad ultimum, nisi quod Christus per orationem, confidentiam, 
et amorem, ad maximam unionem cum Deo, et consequenter, 
ad conscientiam vocationis messianicae sese paulatim ele- 
vavit; quod incepit praedicare regnum coelorum mox cum 
fine mundi venturum; quod sese in hoc regno asseruit v- 
carium Dei ac ministrum ; quod denique ad supremum even- 
tum imminentis iam consummationis saeculi accommodavit 
praedicationem suam, quae tota fuit de contemptu mundi et 
abdicatione rerum temporalium. 

Talis est igitur Christus historiae, post quem incepit 
evolutio dogmatis christiani, et prae primis evolutio dogmatis 
christologici: de Christo mystico, de Christo spiritu, de 
Christo immortali, de Christo Deo, qui ad ordinem fac- 
torum amplius non pertinet, sed in sola fide habet subsisten- 


tiam, quia a sola fide habet et originem. 


$3 


I. — Porro dogma christologicum in conscientia Chri- 
stiana paulatim crevit et adolevit, quasi quodam continuo 
conatu fidei versus suum transcendens obiectum, et nondum 
pervenit ad ultimum terminum, quamvis eamdem semper se- 
quatur viam, in altiori semper loco proponens lesum, et de 
eius missione ideam exhibens semper magis comprehensivam, 
secundum quod illuminatae fidei largior in dies de mundo et 
humanitate conceptio aperitur. 

Et primus evolutionis gradus fuit post mortem ignomi- 
niosam lesu, cum incepit fides in lesum viventem; assidentem- 
que dexterae Dei usque ad tempus parousiae, seu ultimi ad- 
ventus regni coelorum. Secundus gradus fuit in accessu 
gentilium ad christianismum, qui dedit occasionem theoriae 
Pau'inae de lesu omnium hominum salvatore) et novo Adam 

qui sanguin-- suo universum genus humanum expiavit . duos- 
que populos de circumcisione et praeputio reconciliavit Deo 
in uno corpore per crucem. Tertius gradus fuit post contactum 
fidei christiauae cum philosophia hellenica, quando in eo loco, 
inter Deum et mundum intermedio quem Philo assignave- 
rat Aoyo, repositus est a Paulo Christus immortalis et my- 
sticus, ut e->" t tam imago Dei invisibilis, primogenitus omnis 
creaturae, per quem omnia in mundo physico creata sunt, 
omnia in mundo morali pacificata, tam quae in coelis quam 
quae in terris sunt. Quartus gradus fuit in apparitione quarti 
evangelii, quando lesus filius Dei et hominis, praedestinatus 
salvator, transformatus est in Verbum carnem factum, 
quod sese hominibus manifestavit tanquam aeterni luminis 
aeternaeque vitae fontem. Quintus postmodum gradus fuit, 
quando fides debuit invenire medium conciliandi inter se 
realitatem historiae evangelicae, theoriam Pauli, et theoriam 
loannis, ut exinde prodiret systema coordinatum. 

In hoc autem systemate construendo, sensus Christianus 
post multas haesitationes affirmavit primo, Verbum et Spi- 
ritum esse personalitates a Patre creatore distinctas. Athana- 
sius deinde cum concilio Nicaeno adseruit Verbum Dei, etsi 
personaliter a Patre distinctum, esse nihilominus Deum 
eidem Patri consubstantialem. Exhinc damnata est opinio 
Apollinaris dicentis Verbum fuisse in humanitate lesu loco 
animae intellectivae. Tum opinio Nestorii qui ponebat per- 
sonam lesu distinctam a persona Verbi. Tum opinio Euty- 
chetis qui naturam humanam naturae divinae volebat in- 
corporatam. Ultimo additum est in Concilio quinto quod 
humanitas lesu unita est Verbo substantialiter, et in Concilio 
sexto, quod unitas personae non trahit secum unitatem vo- 
luntatis. Et sic absolutum fuit dogma christologicum pro 
quando id possibile erat secundum notiones traditionales 
et principia antiquae philosophiae. 

At nunc problema de integro resurgit, et mysterium u- 
nionis hypostatica? indiget nova determinatione, quia formula 
traditionalis non amplius respondet statui scientiae modernae. 

Nam iuxta theologiam notio personae est notio metaphysica 
sed in moderna philosophia facta est notio psychologica ad 
conscientiae ordinem pertinens. Nisi ergo velimus dicere Ec- 
clesiam amisisse dona fidei et intellectus quibus construxit 
fidem temporis anteacti, credere licet quod iisdem mediis 
fidem futuri temporis poterit aedificare, explicando suum 
fundamentale principium de duplici revelatione Dei in mundo, 
seu notionem religiosam de Deo vivente et Christo Deo. 

Il. — Eodem modo quo dogma christologicum, evo- 
lutum quoque est dogma theologicum, usquedum desineret 
in fidem Dei triplicis sine Dei multiplicatione. Et licet hoc 
dogma contradictoriis notionibus constare videatur, non ideo 
existimandum est fuisse minus accommodatum sensui reli- 
gioso a quo habuit originem. Defectus enim logicae et ratio- 
nalis consistentiae qui est principium ruinae in systemati- 
bus philosophicis, est in theologia principium potius solidi- 
tatis et durationis, eo quod orthodoxia, quando non perci- 
pit amplius connexionem et concordantiam assertionum 
suarum proclamat mysterium. Et sic de facto accidit quoad 
incarnationem, cum definita fuit dualitas naturarum in uni- 
tate suppositi ; sic etiam quoad trinitatem, cum definitive 
praevaluit consubstantialitas trium personarum. 

III. — Idem evolutionis modus cernitur in dogmate 
gratiae et in dogmate Ecclesiae. Sed haec duo dogmata pro- 
germinaverunt in Occidente conformiter ad proprium inge- 

nium Latinorum ; dum e contra, dogma theologicum ter- 
ram culturae mollem ac facilem habuerat in Oriente, ubi 
mens graeca ad speculationes methaphysicas magis pro- 
pendebat. 

In altero autem horum dogmatum specialiter observabis 
quod determinationes principii auctoritatis in Ecclesia, non 
nituntur interpretationi litterali et logicae textuum, (Matth. 
XVI-18, XVIII-18, Ioan. XXI-15, etc.), quia non super textus 
sed super fidem viventem fundata est Ecclesia, et per hanc 
fidem, non per textus subsistit, nisi in quantum textibus 
fides utitur, eos interpretando, et in eis considerando exprès- 

sam voluntatem Christi sui, qui non est Christus historicus, 
sed Christus idea, sive Christus mysticus. 

Certum enim est quod lesus, cui persuasum erat imminere 
iam consummationem saeculi, nihil prorsus cogitaverat de 
ecclesiastico gubernio super terram instituendo. Sed post 
eum, pro nata exigentia supremae illius legis quae est socialis 
conservatio, sensim sine sensu introducta fuit organizatio 
hierarchica sub primatu Romani episcopi, et accommodata 
sunt ad conditiones mundi perdurantis, ea quae a lesu dicta 
non fuerant nisi pro mundo mox desituro. 

Proinde praesens regimen Ecclesiae Romanae, regimini 
militari simillimum, sub influxu contingentium duntaxat 
circumstantiarum suam accepit determinationem. Et cum 
aliunde gravissimis incommodis facilem ansam praebeat, 
(cuiusmodi sunt oppressio individuorum, et obstructio impe- 
diens motum scientificum, omnesque generatim formas li- 
beri examinis), iure meritoque quaeri potest utrum eadem 
Ecclesia, quae usque ad extremos limites principium aucto- 
ritatis exaggeravit, non in ea necessitate mox ponenda sit, 
attenuandi formas quasi despoticas sui gubernii; idque instar 
humanorum guberniorum quae eas in dies coguntur abolere. 
Imo coniectura est, eaque valde optabilis, quod in futura 
democratia quae iam praeparatur, episcopi non ita magni 
erunt apud homines, sed nihil interim amittendo de iunbus 
sui ministerii (quae tunc tandem reassument primitivam et es- 
sentialem officiorum rationem), habebunt modum agendi cum 
fidelibus magis conformem fundamentali aequalitati et per- 
sonali dignitati omnium Christianorum. 

IV. — Systema quoque sacramentale, totum quantum 
est, generalem evolutionis conditionem servat, et luculenter 
ostendit perseverantem christianismi conatum ad hoc ut suo 
spiritu pervaderet ac veluti imbueret totam hominis vitam, 

a nativitate usque ad mortem. 

Et Ecclesia quidem primitiva nondum habebat nisi 
sacramenta duo, baptismum scilicet et eucharistiam, quae quo 
sensu dici possint a Christo instituta, necesse est considerare. 

Certe institutio baptismi referenda est ad Christum fidei, 

non historiae. Nam de baptismo quaedam habentur in quarto 
evangelio, velut est illud loan III-5 : Nisi quis renatus fuerit 
etc, cum lis locis ubi legitur quod lesus baptizabat, Ioan 
I1I-22, IV-i. Sed saepe iam dictum est quod in quarto evan- 
gelio non auditur nisi vox conscientiae et fidei christianae. De 
aliis vero quae habentur apud Synopticos, velut est illud 
Matth. XXVIII-19 : Baptizantes eos in nomine Patris et Filii 
et Spiritus Sancti, observandum quod feruntur dicta a Christo 
resuscitato, qui extra omnem ordinem concretae realitatis 
quoad nos est. Insuper, tam categorica ac distincta trium per- 
sonarum enumeratio, quae vix esset possibilis in quarto evan- 
gelio, non potest inveniri in primo, nisi ut glossa inserta sub 
influxu usus christiani. Unde historicus iure meritoque asserit 
quod primum sacramentorum Christianorum natum est cum 
Christiana communitate per imitationem consuetudinum 
iudaicarum. Item, quod ipsa communitas est, quae determi- 
navit conditiones in quibus debet baptismus administrari, 
communitas etiam quae baptismum fecit necessarium, eique 
annexuit omnes obligationes professionis christianae. Adhuc 
tamen e conspectu fidei baptismus dici potest a Christo insti- 
tutus, quia quod ordinavit communitas id volitum est a Spi- 
ritu qui gubernat communitatem, et per consequens a Christo 
immortali qui dat Spiritum. 

Idem a fortiori applicatur confirmationi, quae in chri- 
stianismo primitivo nondum formaliter distinguebatur a 
baptismo. Quanquam liberum sit theologiae admittere di- 
stinctionem virtualem quae in actum reducta est secundum 
indigentiam communitatis, auctoritate Ecclesiae in qua vivit 
Christus. 

De alio vero sacramento quod habebat Ecclesia primitiva 
id est de eucharistia, sentiendum est sicut de baptismo. Et- 

enim in Paulina narratione ultimae coenae (I. Cor. XI), 
quae omnium est completissima, difficile est distinguere id 
quod forte est ex primitiva traditione, ab eo quod pertinet 
ad commentarium theologico-moralem apostoli. Nam Paulus 

est theologus mortis redemptoriae, et manifestum est quod 
interpretatur secundum suam propriam theoriam de expia 

tione universali, coenam mortis commemorativam. Praete- 
rea, videtur sat clarum quod verba illa : Hic est sanguis meus 
novi testamenti qui pro multis effundetur, a redactore secundi 
evangelii superaddita sunt simpliciori narrationi quae prius 
sic habebat: E: manducantibus illis, accepit lesus panem, 
et benedicens fregit, et dedit eis, et ait: Sumite, hoc est corpus 
meum. Et accepto calice, gratias agens dedit eis, et biberunt 
ex illo omnes. Et ait illis : Arnen dico vobis, quia iam non bibam 
de hoc genimine vilis usque in diem illum, cum illud bibam no- 
vum in regno Dei. Et haec narratio concordat cum narratione 
Lucae, absque additionibus quae ex prima ad Corinthios 
fuerunt postmodum importatae. In qua quidem breviori 
narratione insinuatur idea mortis proximae, sed non idea ex- 
piationis, et nihil est quod innuat renovationem coenae 
extra convivium messianicum in adventu regni coelestis. 
Proinde origo eucharistiae praesentatur historico in iisdem 
conditionibus ac origo baptismi, salva tantum duplici dif- 
ferentia. Prima est quod connectitur cum memoria circum- 
stantiae determinatae ac praecisae ultimi convivii lesu cum 
discipulis suis. Altera est quod melius perspiciuntur adiuncta 
in quibus memoria coenae ultimae sese quodammodo incar- 
navit in coena communitatis apostolicae, hoc est eucharistiae 
sacramento. 

Caeterum hdes praesentiae realis evoluta est simul cum 
fide in Christum resuscitatum, in Christum immortalem, in 
Christum-Spiritum, et radicem suam magna ex parte habuit 
in visionibus illis in quibus apparebat lesus redivivus frangens 
et dans panem amicis suis. 

Nunc vero, verbum Christi iohannici de remissione pec 
catorum (Ioann. XX-23), non respicit directe sacramentum 
poenitentiae. Theoria quae ponit in tribus actibus poeni- 
tentis materiam, et in absolutione formam sacramenti, non 
habet originem apostolicam. Confessio peccatorum post ba 
ptismum commissorum non fuit formaliter a Christo prae 

scripta. Prima aetas Christiana non agnovit ni sacramentum 
confessionem privatam soli sacerdoti factam. Absolutio ec- 
clesiastica non fuit primitus habita ut sente iii judiciaria. 

Re enim vera, ecclesia prioris aevi non b o iit ideam chri- 
stiani peccatoris et reconciliati, sed paulatim tantum haec 

notio fuit introducta, simulque cum illa notio secundae post 
naufragium tabulae. Verumtamen, etsi textus i vangelici de 
potestate clavium principaliter baptismum respiciunt, adhuc 
supponunt in Ecclesia conscientiam potestatis illimitatae 
ad remittendum, quae cum processu temporis originem dedit 
duplicationi baptismi in poenitentiae sacramento. Et haec 
origo legitima est e conspectu fidei, quia quemdam praesen- 
tat aspectum Christi qui vivit, et Spiritus qui agit in Eccle- 
sia ab initio. Quare in hoc sensu historicus admittere potest, 
nihil esse in praesenti disciplina poenitentiae quod sit pere- 
grinum ab institutione Christi. 

Item, cum lesus videatur praescripsisse, aut certe per- 
misisse ut infirmis fierent unctiones olei coniunctae cum qui- 
busdam precibus pro eorum sublevatione vel sanatione, iste 
usus post lesum perseverans, tandem desiit in extremae un- 
ctionis sacramentum. 

Nec dissimilis origo sacramenti Ordinis, quia secundum 
quod coena paulatim assumebat characterem actus liturgici, 
illi qui ei praesidere solebant, characterem acquisiverunt sa- 

cerdotum. Praeterea, seniores (unde nomen presbyteri'), qui 
in coetibus christianis fungebantur munere invigilandi (unde 
nomen episcopi), ab apostolis instituti sunt ut satisfieret ne- 
cessitati organizationis in christianis communitatibus, mi- 
nime vero ad perpetuitatem missionis et potestatis apostolicae. 

Eorum ministerium coexsistebat ministerio apostolatus, et 
loco eius fuit postea, prout necessitas ferebat, de facto su- 
brogatum. Distinctio autem inter episcopum et presbyterum 

advenit tardius. Et haec omnia sunt opus Spiritus in Eccle- 

| sia; institutio vero Christi, pro eo qui credit in Christum. 
A primo igitur ad ultimum, nihil evidentius est quam 
quod generalis idea institutionis sacramentalis, prout in de- 

cretis Tridentinis enuntiatur, non est historica repraesentatio 
eius quod fecit lesus et sensit ecclesia apostolica, sed mera 
interpretatio facti traditionalis quae pro sola fide auctori- 
tatem habet et valorem. 

Hinc etiam constat quod epocha in qua Ecclesia deter- 
minavit septenarium numerum sacramentorum, (saeculo cir- 
citer XII), uit tantum particularis quaedam phasis evolu- 
tionis sacramentariae et quod evolutio ista minime pervenit 
ad suum ultimum terminum, quia finem accipere non poterit 
nisi cum Ecclesia ipsa. 

Porro, symbola sacramentalia eatenus in posterum ha- 
beri poterunt ut non indigna maiestate Dei, quatenus bene 
intelligetur, non interponi illa inter Deum et hominem ut 
sanctificationis instrumenta, sed solum ut revocantia in 
mentem hominis praesentiam perpetuo beneficam Creatoris 
sui. 


$4 


I. — Concludes ergo quod fides non habet in terris man- 
sionem permanentem, quanquam semper indigeat transitoriis 
tabernaculis. Concludes praesertim quod frustra conarentur 
retinere eam in formis iam antiquatis, quae alii mentalitati 
accommodatae, nihil plus nunc esse possunt quam veneranda 
monumenta temporis acti. 

Nunc enim novus status culturae spiritus humani undique 
appellat evolutionem novam. In qua quidem evolutione nova. 
Ecclesia nihil aliud agendum habebit quam quod egit ab i- 
nitio. Nam semper sese mira flexibilitate adaptavit progressui, 
abiiciendo veterem sensum dogmatum, et substituendo no- 
vum qui novis temporibus congruebat. 

Nec valet si dicas quod Ecclesia catholica videtur non 
agnoscere exsistentiam huius suae mutationis in saeculis prae- 
teritis, imo vero sub anathemate in Concilio Vaticano con- 
demnavit opiniones quae adstruunt eam. Hoc enim ideo est. 

quia nondum pervenit ad conscientiam sui< evolutionis, et 
nondum habet theoriam fixam circa philosophiam suae pro- 
priae historiae. Quapropter nihil aliud sequitur nisi quod unum 
adhuc restat in Ecclesia evolvendum, et hoc c t ipsa idea seu 
notio evolutionis. 

II. — Concludes praeterea, quod res omnino disparatae 
sunt, fides et historia. Nam historia est de factis, fides vero 
nonnisi de ideis quae occasione factorum evolvuntur, et 
motu continuo progrediuntur versus summum idcale. Dispa- 
ratae quoque partes theologiae, et partes criticae. Ad theo- 
logum enim pertinet definire formam veritatis Christianae 
quae nunc est ; ad criticum vero, investigare formam aliam 
quae in origine erat. Nam sine paradoxo dici potest quod ne 
unum quidem Scripturae capitulum est, ab initio Geneseos 
usque ad finem Apocalypsis, in quo doctrina contineatur 
omnino identica praesenti doctrinae Ecclesiae circa idem o- 
biectum. Et ideo etiam, ne unum quidem capitulum est quod 
eumdem sensum habeat pro critico et pro theologo. 

Unde sequitur, impossibile esse ut criticus unquam con- 
tradicat theologo, et vice versa, modo uterque intra propriam 
sphaeram sese contineat ; impossibile quoque, et eadem de 
causa, ut critica sit aliquando in oppositione cum fide. Et 
ratio est, quia nulla est possibilis oppositio, ubi nullum est 
possibile punctum iunctionis, prout revera contingit in prae- 
senti, suppositis supponendis. Si enim fides non est de factis, 
sed solum de conceptionibus, et quidem secundum coaevam 
evolutionis formam, quae penitus diversa est a forma quam 
habebant conceptiones temporum praecedentium; si insu- 
per critica non iudicat nisi de factis vel de formis quas ha- 
bebat fides in saeculis anteactis: clarum est quod fidelis nun- 
quam in eodem campo concurrit cum critico. Criticus poterit 
in eodem homine coexistere simul cum fideli, et quidquid 
opinetur ille, semper remanebit iste in pacifica possessione 

fidei suae. 

Et tanto quidem facilius id accidet, quod fidelis pro sua 

parte, nunquam adhaeret ex corde alicui formulae determi 

natae, sed semper intentione sua adhaeret veritati absolutae 
et ignotae quam figurat formula imperfecta et relativa ab Ec- 
clesia proposita, kdhaerere enim formulae ut tali, assensu 
fidei divinae, idem esset ac adhaerere inevitabilibus imper- 
fectionibus eius; idem ac proclamare formulam imperfecti- 
bilem et adaequatam, licet absolute vera nec sit nec esse possit. 
Catholicus ergo credere potest auctoritati Ecclesiae et iis 
quae Ecclesia docet, sed non ideo existimat quod formula- 
rium ecclesiasticum significet suum obiectum cum tanta 
perfectione, ut nihil in eo sit unquam corrigendum per viam 
interpretationis. 

Hucusque igitur existimaveras, o bone, quod totum o- 
biectum fidei nostrae aliquid est solide consistens in ordine 
realitatis obiectivae, notificatum nobis, sive attestatum a Deo 
revelante. Sed in hoc fallebaris, et tempus est ut scias, obiectum 
hoc non aliud esse quam certum complexum idearum quas 
humana mens procreavit, et usque nunc elaborat. Idea, Chri- 
stus Deus. Idea, Christus a mortuis redivivus. Idea, myste- 
rium Trinitatis. Idea, praesentia realis sub speciebus sacra- 
menti. Idea, beatitudo aeterna cum omnibus promissionibus 
vitae futurae, ut non iam in firma terra viventium, sed in 
conceptionibus indefinitae evolutioni obnoxiis figenda sit 
anchora illa spei tuae, quam prius nimia simplicitate deceptus 
putabas incedere usque in interiora velaminis ubi praecursor 
pro nobis introivit lesus, id est realis et historicus Christus. 

Hucusque exixtimaveras quod in praedicto fidei nostrae 
obiecto multa continentur facta qua talia. Facta, inquam, 
simpliciter quidem historica secundum quod humano histo- 
riae testimonio attestata, sed ad fidem divinam omnino per- 
tinentia secundum quod simul investita altiori et firmiori 
testimonio Dei. Et rursus fallebaris, quia facta ut facta, de 

fidei obiecto nec sunt, nec unquam (<> po-sunt. Quod si 
passio, crucifixio, et mors lesu, ex. gr.. ) . ( iCtoros fidei 
articulos recensentur in symbolo, eatenus i.uituni fidei ordi- 
nem ingrediuntur, quatenus sunt per mn religiosum 
affirmata, et in constructione idealis sy.sn (! .(|Is introducta. 
Verumtamen horum factorum obiectiva mn nalitas solius 
historicae cognitionis obiectum est ; sub solin- historiae in- 
dicio exclusive reponitur. 
Hucusque existimaveras, Evangelium esse librum abso- 
lutae irierrantiae, ubi sincera est figura lesu Christi Domini 
nostri, cuius benignitas et humanitas omnibus apparuit eru- 
diens nos, ut abnegantes impietatem et saecularia desideria, 
sobrie et iuste t pie vivamus in hoc saeculo. Sed haec rursus 
veteris et antiquati styli sunt. loannes cum suis mysticis fi- 
ctionibus realem Christum penitus défigurát. Synoptici vero, 
tot supposititia habent admixta, ut difficillimum criticae sit, 
genuinas relationes a non genuinis distinguere. Quin imo, 
in ipsis indubiis et maxime authenticis verbis Salvatoris, non 
erit quod quaeras in posterum certam regulam veritatis et 
sanctitatis. Putabas forte bonam esse orationem quam Do- 
minus lesus te in evangelio docuit. At nunc oportet ut scias 
quod Oratio dominica in quibusdam suis partibus non minus 
ansam criticae praebet quam oratio ad S. Antonium de Padua 
pro recuperando obiecto deperdito, et quod in rigore suae 
historicae ac primitivae significationis acccepta, subversive 
est oeconomiae socialis. 

Hucusque existimaveras quod religio nostra, quod Ec- 
clesiae constitutio, quod sacrificium et sacramenta Christiana 
sunt de iure divino, id est de institutione Dei. Sed rursus nc- 
cesse est ut huic quoque piae credulitati renunties, aut certe 
mutes omnino notionem iuris divini quam tibi prius effor- 
maveras. Re enim vera, omnia ista sunt a communitate in- 
venta, a communitate volita, a communitate praescripta, a 

communitate imposita. Cum tamen nihil certe prohibeat 
quominus communitatem consideres, ut in qua agit et vivit 
spiritus Christi mystici, si in hoc sensu institutionem hu- 

mana maiorem invenire lubet, liberum tibi sit et consolare 
te in verbis istis. 

Hucusque credideras sinceritati catholicorum. Putabas 
catholicum non aliud corde sentire quam quod ore profitetur, 
iuxta illud apostoli : Corde creditur ad iustitiam, ore autem con- 
fessio fit ad ululem. Et errabas! Quia dum catholicam fidem 
sponte profiteris, dum illam "veraciter tenere dicis, dum 
spondes, voves ac iuras eamdem integram et immaculatam 
usque ad extremum vitae spiritum retinere et confiteri, in 
re ipsa non adhaeres formulae quam ore pronuntias. Nam 
audi iterum : « Fidelis intentione sua adhaeret veritati ple- 
«nae et absolutae, quam figurat formula ecclesiastica. Ad- 
haerere autem formulae ut tali, assensu fidei divinae, idem 
«esset ac adhaerere inevitabilibus imperfectionibus eius, 
«idem ac proclamare eam imperfectibilem et adaequatam, 
«licet inadaequata sit et imperfecta». Quid ergo? mendax es? 
periurus es ? hypocrita es ? Et quidem, quod ad praeteritum 
attinet, pro excusatione sine dubio habebis quod nondum 
perveneras ad conscientiam huius hypocrisis tuae. Sed de 
futuro sollicitum nunc te ostendis. Nihil est tamen quod 
timeas. Non enim frustra iam edocti fuimus, ubi de formis 
litterariis Scripturae Sacrae, quod in Oriente mendacium non 
est mendacium. Extende ergo paulisper doctrinam ab Oriente 
in Occidentem, saltem quoad specialem materiam fidei, et 
ab omni scrupulo securus eris. 

Hucusque habuisses pro piaculo, consentire doctrinis 
haereticorum, seu eorum qui in veteri stylo tales dicebantur 
Sed nunc vide quo absurdo praeiudicio tenebaris. Nonne eodem 
jure eodemque titulo quo formula Ecclesiae Romanae Catholi- 
cae, formula quoque Lutherana, aut Sociniana, aut Ariana, 
aut Mahumetana, figurare poterit absolutam illam et ignotam 
veritatem cui soli per intentionem semper adhaeres? Ergo 
parvi admodum refert, cui confessioni nomen dederis. Catho- 
licus es? Protestans fias, si lubet. Quin imo nihil obstabit 
quominus catholicus sis simul et protestans, quia professioni 
catholicae in nullo praeiudicabit simultanea professio Lutin- 

ranismi, Anglicanismi, Calvinismi, atque ita porro. Et quis 
demum esse potest, qui intentione sua v n adhaerebit soli 
ignotae veritati quae in futuro est forte revelanda? Ergo 
communione fidei iam consociamur cum omnibus quae in 
mundo sunt confessionibus, iamque illuccs« it aurora illius 
aevi in quo una erit religio totius humanitat 
perpetuum omnibus divisionibus 1230972 Pr 

superstitio. Quas invexerat antiqua 

Caput Primum. - De catholico conceptu sacrae traditionis. — it 


1. Quod traditionis organum authenticum fuit a i. C. 
in sua Ecclesia institutum, hierarchia nempe apostolica cum 
qua affuturum se promisit usque in finem saeculorum. Et 
quod traditio ipsa est praedicatio ab aevo in aevum conti- 
nuata per apostolorum successores sub charismate assisten- 
tiae Spiritus Sancti, revelationis ab eodem I. C. eiusque 
apostolis oretenus primitus acceptae.. 





2. Quod traditio in vero et catholico sensu accepta, re- 
gula fidei est. Et quod conceptus traditionis sub ratione 
nudi facti humani, seu praedicationis a Christo et aposto- 
lis cum sola auctoritate historica decurrentis, conceptus 
est falsus, protestanticus, haereticalem notam prae se ferens 22 


3. Quod traditio regula fidei est, ordine tum temporis 
tum cognitionis, tum comprehensionis. Scriptura prior, et 
ab ea in hoc vel maxime differens, quod non remota tan- 
tum regula exsistat, sed proxima etiam atque immediata 
pro duplici sub qua accipi potest consideratione = = — 28 


4. Quod ex hactenus dictis consequitur, traditionem 
habere quidem pro decursu temporis evolutionem quamdam, 
sed coniunctam cum omnimoda immutabilitate et consen- 
sione in eodem semper dogmate, eademque sententia ita 
scilicet, ut ad traditionalis sensus inquisitionem quod spe- 
ctat, speciales regulae, eaequc longe diversae ab iis quae 
scientiam historicam regunt, iure meritoque fuerint a Pa- 
tribus praestitutae 

ncuHDDM. — De oauea apparentium oppositionum 
in testimoniis traditionis. 

Quod doctrina traditionis, etsi sit semper eadem, non 
ideo est semper eodem modo enucleata, lim.ita, et expolita, 
sed accipit processu temporis, occasione praesertim insur- 
gentium haeresum, plus evidentiae, plus lummis, plus prae- 
cisionis. Et quod generatim loquendo, tres sunt quoad sin- 
gula dogmata status distinguendi: status simplicis fidei, 
status explicationis perfectae, et status intermedius, «piando 
incipiebat transitus a simplici fide ad speculationem theologi- 
cam, et pro multiplici initiorum difficultate, adhuc erant 
expositiones minus exactae, et modi loquendi quandoque 
ambigui. Qui tamen reductionem ad sensum orthodoxum 
non compatiuntur modo, verum etiam requirunt, si ratio 


habeatur propriorum principiorum quibus regi debet exegesis 
patristica... 





Caput tertium; — De vitio methodi historicae in crisi mo- 
numentorum traditionis.. 








i. Quod methodus historica, per oppositionem ad me- 
thodum immanentiae, sola est methodus legitima in fidei 
praeambulis, quando probandum venit revelationis factum, 
videlicet: an sit Christiana praedicatio a Deo revelante, 


atque ut talis credibilis et credenda... 





2. Quod methodus historica, per oppositionem ad 
methodum theologicam, est non modo prorsus insufficiens 
et improportionata, verum etiam in positivos omnis ge- 
neris errores inductiva, quando post fidei praeainbula de 
revelatione Christiana, iam non quaeritur an sit, sed quae- 
ritur quis sensus sit, quaeve interpretatio eorum quae in 
eius fontibus continentur. Et quod eadem methodus, si 
eousque perducatur ut sub dolosa specie abstractionis a 
superioribus regulis, eadem utatur independentia in soli- 
tis suis hypothesibus seu coniecturis construendis, ac si 

superiores illae regulae non exsisterent, habet in sua 
basi haeresim eo perniciosiorem, quo magis artificiose dis- 


simulatam, eoque graviorem, quo ad omnem negationem 
revelatorum dogmatum liberiorem pandit viam 

Caput quartum. — De errore veritatis relativae in dogma- 
tibus traditionis 98 

1. Quod conceptus veritatis relativae est in se absur- 

dus, et quod praeter definitionem ab antiqua philosophia 


consecratam (adaequatio intellectus et rei), nulla alia ad- 
missibilis est notio veritatis... 

2. Quod dogmata nostrae religionis vere et proprie e 
coelo sunt, ac per hoc, speciali titulo rationi veritatis re- 
lativae adhuc repugnarent, etiamsi illa aliunde contradi- 
ctoriis et pugnantibus inter se notis non constaret. Et quod 
idem absurdum commentum, dum evolutioni sacrae tra- 
ditionis applicatur, destruit formale fidei motivum destruit, 
obiectum eius materiale, destruit modum summae certitudi- 
nis quem fides habere debet in credente F -109 


3. Quod pro defensione sui erroris frustra appellant 
ad notiones vel doctrinas quas e scholis profanis in doctri- 
nam sacram importatas dicunt, vel ad praeteritas quas fin- 
gunt, adaptationes theologiae ad philosophiam, praesertim 


aristotelicam... .ir6 





Caput quintum, — De consummatione ruinae per dogma- 
tismum moralem i8 





1. Quod frustra dogmatismus moralis medium restau- 
rationis quaerit ex parte voluntatis, cui inepte primatum 
attribuit in negotio acquirendae et cognoscendae veritatis 
religiosae. Et quod immerito prorsus appellat ad catholi- 
cam de fidei assensu doctrinam, ut quamdam sibi con- 
ciliet speciem et apparentiam orthodoxiae €——— 130 


2. Quod dogmatismus moralis non solum non instaurat 
collapsum veritatis aedificium, eiigendo in principium ac 
fundamentum voluntatem boni, sed magis ruinam super 
ruinam accumulat, videlicet ruinam ordinis moralis super 
ruinam cognitionis intellectualis, faciendo notionem mo- 
ralitatis independentem a notione Dei et legiseius, et con- 
struendo regulam honesti super solas immanentes animae 
vires sive aspirationes 





3. Quod dogmatismus moralis consummat irrepara- 
bilem veritatis fidei destructionem, proclamando valorem 
pure practicum dogmatum religionis, id est. asserendo nul- 
lum in eis esse posse valorem obiectivum, utpote nobis pe- 

nitus incognoscibilem, sed esse tantummodo normas vel 
incitamenta actionis, quatenus sic nos in agendo habere de- 
beamus. ac si vera ea essent, quae per fidem nostro prae- 


sentantur intellectui. 


Caput sextum. — De cumulo omnium errorum in systemate 
fidei viventis. 


Quod systema fidei viventis colligit in se omnes ra- 
et continet radicalem 
ne uno 


tionalism! errores hactenus exortos, 
negationem omnium dogmatum fidei Christianae, 


quidem excepto.. 

IMPRIMI POTEST 


Romae, die 20 Martii 1929 


P. Petrus Roetto 


Praepositus Provinciae Romanae 


Nihil obstat quominus imprimatur. 


Patavii - die 21 Martii 1929 


Can.eus Doct. Caietanus Roncato 
Cens. Eccl. 


IMPRIMATUR 


Patavii - die 24 Martii 1929 


Can.eus Doct. Primus Carmignoto 


